އެޑްމިން – Page 157 – Liyuntheringe Gulhun\nVisitors online  170:users  0guests  144bots  26The maximum number of visits was  2016-10-05:all visits  37149:users  3guests  1698bots  35448browser  Chrome 53.0.2785.143\nޚިޔާލު ފާޅުކުރުމުގެ މިނިވަންކަމާއި ސޯޝަލް މީޑިޔާ\n26 ޑިސެމްބަރު 20132 ޚިޔާލުމުޢާމަލާތު, ދީނާއި ދުނިޔެއެޑްމިން\nކިޔާފައިވާ ޢަދަދު: 2930\nމުޙައްމަދު ވިދާން ޝާކިރު މީގެ އަހަރުތަކެއް ކުރިން އަޑުއިވެމުންދިޔަ ވާހަކައަކީ ރާއްޖޭގައި ޚިޔާލު ފާޅުކުރުމުގެ މިނިވަންކަން ނެތްވާހަކައެވެ. ނަމަވެސް ދެހާހުގެ އަހަރުތަކުގެ ކުރީކޮޅު ރާއްޖެއަށް އަންނަންފެށި ބަދަލުތަކާއި 2008 ވަނަ އަހަރު ވުޖޫދަށްއައި އާޤާނޫނު އަސާސީގެ ސަބަބުން ޚިޔާލު ފާޅުކުރުމުގެ ފުރުޞަތު މިވަނީ ފުޅާވެފައެވެ. އަދި ދުނިޔެއަށް އަންނަމުންދާ ކުރިއެރުންތަކުގެ ތެރެއިން ސޯޝަލް މީޑިޔާތައް އިތުރުވެ ކުރިއަރާފައިވުމުގެ ސަބަބުން ޚިޔާލު ފާޅުކުރުމުގެ ފުރުޞަތުތައް މިވަނީ ކުރިއަށްވުރެ ގިނަ ވެފައެވެ. ގިސްލަންޖެހޭނެ މިކަމަށް ނަޒަރެއް ނުދީ ތިބެންޏާ\n26 ޑިސެމްބަރު 2013ބަހާއި އަދަބު, ވަޒަން ބަހުރުވައެޑްމިން\nޢަބްދުލްޢަޒީޒު ޖަމާލު އަބޫބަކުރުސިންގާ މިއަދު ވިޔަސްވެސް ވަރުބަލިވެ އިސްޖަހައިގެން ހިންގާނެ އެކި ޖަރީމާ، ފުރުޞަތުތަކަށް ބަލައިގެން\nހިޔަޅާއި ސާރިދޯޅާ މަކަރާއި ޙީލަތުން ތިބެ، ކިޔަވައިދެޔޭ ފިލާވަޅު ރާވައި އަލުން ފަށައިގެން\nއެ ދުނިޔެއާއި މި ދުނިޔޭގެ ދެމެދުގައި އުޅޭ ޒޮންބީން! (ފަހު ބައި)\n25 ޑިސެމްބަރު 20131 ޚިޔާލުޢާއްމު މަޢުލޫމާތު, ޢާއްމުބައިއެޑްމިން\nކިޔާފައިވާ ޢަދަދު: 7348\nލިޔުއްވީ: Mischa Berlinskiތަރުޖަމާ: އަޙްމަދް ސަމީރު ޢަލީ\n(24 ޑިސެމްބަރ 2013 (އަންގާރަ) ދުވަހު ޝާއިޢުކުރި ބައިގެ ބާކީ)މަދާމް ޕްރެސިޔޫސް ދިރިއުޅޭ ގެއިން އޭނާއާއި, މާނޯއާއި އޮވާރން ޤާޟީ އެޓީން ހައްޔަރުކުރެއްވި ދުވަހު، ރޯޒިޔޯ ކިޔާ ސަހަރެއްގައި ފެތުރެންފެށި ވާހަކައަކީ، ނަޑާޓްގެ ޒޮންބީ ހަށިގަނޑު މަދާމް ޕްރެސިޔޫސް ދިރިއުޅޭ ސަހަރުން އެހެން ހިސާބަކަށް ގެންދަންއުޅޭ ވާހަކައެވެ. އަޑުތައް ފެތުރިފައިވާ ގޮތުން، ނަމަކަށް ޑޯވާލް ކިޔުނު އެސަހަރުގެ ވަރަށް ‘އުންމީދީ ސިހުރުވެރިއެއްގެ’ ގެ ވަށައިގެން މީހުން އެއްވާން ފަށައިފިއެވެ. މީހުން އެއްވާން ފެށުމުން ސިހުރު ހާހޫރައިގެ ޖަމާއަތްތަކުގެ މެންބަރުން ނިކުމެ ބައިބަޔަށް އެއްވެފައިތިބި މީހުން ރޫޅާލައިފިއެވެ. ނަމަވެސް ފިލަފިލައިގެން އުޅުނު މަދު ބަޔަކު ފަހުން ނަޑާޓްގެ މަންމަ ގާތުގައި، އެމީހުންނަށް ނަޑާޓް ފެނުނު ކަމަށާއި، އެދުވަހު ނަޑާޓް ލައިގެން ހުރި ހެދުމާއި އިސްތަށިގަނޑު ހުރިގޮތްވެސް ކިޔައިދިނެވެ!\n25 ޑިސެމްބަރު 2013ބަހާއި އަދަބު, ވާހަކައެޑްމިން\nކިޔާފައިވާ ޢަދަދު: 4784\nސައިކައިޓްރިސްޓް ޢައްބާސް އިބްރާހީމް މުއްލާ ނަޞްރުއްދީނަށް ވަރަށް އާދަޔާ ޚިލާފު ކަމަކާ ދިމާވެގެން، ސައިކައިޓްރިސްޓަކާ ބައްދަލުވާން ހިނގައްޖެއެވެ. އަދި އޭނާއަށް ދިމާވެގެން އުޅޭ ކަންތަކުގެ ވާހަކަ ސައިކައިޓްރިސްޓަށް ކިޔާދީފިއެވެ. މި އިޢުލާން ދެކެވަޑައިގަތީމުތޯ؟…….(12)\n24 ޑިސެމްބަރު 2013ދިވެހި ތާރީޚު, ތާރީޚާއި ސަގާފަތުއެޑްމިން\nކިޔާފައިވާ ޢަދަދު: 2565\n2013-12-25މާލޭ- ރަޖިސްޓަރީ އޮފީސް މާލެ،ދިވެހިރާއްޖެ.\nنمبرފ. 46/68 إعلان\nއެއް ގެއިން އަނެއް ގެއަށް ބަދަލުވުން\n24 ޑިސެމްބަރު 2013ބަހާއި އަދަބު, އަދަބިއްޔާތުއެޑްމިން\nކިޔާފައިވާ ޢަދަދު: 2468\nދިވެހިފޮތެއް ވެސް އެ ލައިބްރެރީގައި “މޮޓަރބޯޓްގެ ގަޑުބަޑު” “ބައްޕަގެ ހަނދާން”\nޒ.ނ. ދިވެހިފޮތެއްވެސް އެލައިބްރެރީގައި އެބައޮތެވެ. ލައިބްރެރީއަކީ ވޮޝިންގްޓަންގެ މަޝްހޫރު ލައެބްރެރީ އޮފް ކޮންގްރެސްއެވެ. ވިޔަފާރި މިއަދުގެ އަހުލުވެރިން ހަދުމަފުޅު ހުންނާނެފަދައިން މިނޫހުގައި އިހަށްދުވަހު އެކުތުބްޚާނާއާއިބެހޭ، ޚަބަރެއް އަޅުގަޑުމެން ޝާއިޢުކުރީމެވެ. ޚަބަރަކީ ނިއުޔޯރކްގެ ފޮތްވިއްކާ މީހަކު ކަމުގައިވާ މިސްޓަރ ކްރައުސް ވަރަށް މުސްކުޅި ތާރީޚީ ލިއުންތަކެއް ލައެބްރެރީ އޮފް ކޮންގްރެސްއަށް ހަދިޔާކުރި ޚަބަރެވެ. ހަލާކުވެފައިވާ ހިތެއްގައި އެހެން ލޯތްބެއް (10)\n24 ޑިސެމްބަރު 2013ބަހާއި އަދަބު, ވާހަކައެޑްމިން\nކިޔާފައިވާ ޢަދަދު: 3529\nޢަލީ ޝަރީފް، ހ. ފިލިގަސްދޮށުގެ\n(18 ޑިސެމްބަރ 2013 (ބުދަ) ދުވަހު ޝާއިޢުކުރި ބަޔާ ގުޅޭ)އަދި ބުންޏެވެ. ކަލެއަށް ތިޔަ ހުރެވުނީ އެ ގެޔާ ވަރަށް ކައިރިއަށް އާދެވިފައެވެ. ނަމަވެސް ދެރަކަމަކީ މިސްޓަރ ވޭނަރ މިވަގުތު ގޭގައި ނޫޅޭ ކަމެވެ. ކާރުގައި އިން ޑްރައިވަރުގެ މޫނަށް ވެރިވެގެން ދިޔައީ މާޔޫސްކަމުގެ އަސަރެވެ. އޭރު ވެސް ބާރުގަދަ ކާރުގެ އިންޖީނު މަޑުމަޑުން ހިނގަހިނގައި ހުއްޓެވެ. އޭނާގެ ޖީބުން ވަރަށް މޮޅު ފަށުވީގެ ކުޑަރުމާލެއް ނަގައި މޫނު ފޮހެލައިފި އެވެ. ފެންނަ ފެނުމުގައި އޭނާއަށް ވަނީ ވަރަށް ބޮޑަށް ހޫނުކަން ލިބިފައެވެ. އެ ދުނިޔެއާއި މި ދުނިޔޭގެ ދެމެދުގައި އުޅޭ ޒޮންބީން!(3 ވަނަ ބައި)\n23 ޑިސެމްބަރު 2013ޢާއްމު މަޢުލޫމާތު, ޢާއްމުބައިއެޑްމިން\nކިޔާފައިވާ ޢަދަދު: 7433\nލިޔުއްވީ: Mischa Merlinskiތަރުޖަމާ: އަޙްމަދް ސަމީރު ޢަލީ(22 ޑިސެމްބަރ 2013 (އާދީއްތަ) ދުވަހު ޝާއިޢުކުރި ބަޔާ ގުޅޭ)ހައިޓީގެ ވެރިރަށް ޕޯޓް އޯ ޕްރިންސްގައި އިން އޭނާގެ މަންމައަށް ޖެހިގެން އައި ހޯމަ ދުވަހު ނަޑާޓް ފޯނުން ވާހަކަ ދެއްކިއެވެ. ނަޑާޓަށް ލިބޭ ހަކީމީ ބޭހުގެ ފަރުވާގެ ރަނގަޅުވާހަކަ އާއި، މަންމަވެސް ޖޯސެފަށް އައިސް އެކަހަލަ ފަރުވާއެއް ފަށަންވީ ކަމަށް ނަޑާޓް ބުންޏެވެ. މަންމަވެސް އެގޮތަށް ގަބޫލުވެ، ޑިސެމްބަރުގައި އަންނާނެކަމަށް ބުންޏެވެ. އެއީ އެ ދެމައިން ވާހަކަ ދެއްކި އެންމެ ފަހުފަހަރެވެ!\nއޭރުގެ ފަތްފުށްތަކުން…. (56)\n23 ޑިސެމްބަރު 20131 ޚިޔާލުބަހާއި އަދަބު, ވަޒަން ބަހުރުވައެޑްމިން\nކިޔާފައިވާ ޢަދަދު: 2643\nبسمގެ އިތުރުކަމާއި މާތްކަން.\nالّشيخ آدم سعيد ހުވަދުއަތޮޅު އުތުރުބުރީ ކޮލަމާފުށްޓަށް އުފަން، އައްޝައިޚުލް ޙާފިޡު އާދަމް ސަޢީދު (ރަޙިމަހުﷲ) އަކީ، އެއް ދުވަސްވަރެއްގައި ވަރަށް ގިނަ ބަޔަކު ދެކެފަރިތަ ދީނީ ޢިލްމުވެރިއެކެވެ. އޭނާ ކިޔަވައިވިދާޅުވީ އިންޑިޔާއިންނެވެ. އޭނާ ލިޔުއްވުންތައް އެ ދުވަސްވަރު ނުކުތް ތަފާތު ނޫސް މަޖައްލާތަކުގައި ޝާއިޢުކުރައްވައިފައިވެއެވެ. އަދި ދީނީ ނަސޭހަތް ދެއްވައި ތަޤްރީރު ކުރައްވައި ހެއްދެވިއެވެ. ޙަޔާތުގެ ފަހުކޮޅުގައި، ދީނީ، ފޮތާއި ލިޔުންތައް ޗާޕުކުރައްވައިގެން އަމިއްލަފުޅަށް ގޭގެއަށް ވަޑައިގެން ވިއްކަވައި ހެއްދެވިއެވެ. އަނާން (12)\n23 ޑިސެމްބަރު 2013ބަހާއި އަދަބު, ވާހަކައެޑްމިން\nކިޔާފައިވާ ޢަދަދު: 3557\nމަރްޔަމް ސަނާ، ށ. މިލަންދޫ (17 ޑިސެމްބަރ 2013 (އަންގާރަ) ދުވަހު ޝާއިޢުކުރި ބަޔާ ގުޅޭ)\nއޭނާ އަށް ވީގޮތެއްބަލަން މަންމަ އައިއިރު އޭނާ އިނީ އެނދުމަތީގައި ބޯއަޅައިގެން ދޫލަމަތީގައެވެ. އެދޮންމޫނު ވަނީ މިލާމޯޅިވެފައެވެ. ދެލޯވަނީ ރަތްވެފައެވެ. ހީވަނީ ފުންހިތާމައެއްގެ ތެރޭގައި ގިނަދުވަސްތަކެއް ވަންދެން އުޅެފައިވާ މީހެއްހެންނެވެ. 123456789101112131415161718192021222324252627282930313233343536373839404142434445464748495051525354555657585960616263646566676869707172737475767778798081828384858687888990919293949596979899100101102103104105106107108109110111112113114115116117118119120121122123124125126127128129130131132133134135136137138139140141142143144145146147148149150151152153154…155156157158159…160161162163164165166167168169170171172173174175176177178179180181182183184185186187188189190191192193194195196197198199200201202203204205206207208209210211212213214215216217218219220221222223224225226227228229230231232233234235236237238239240241242243244245246247248249250251252253254255256257258259260261262263264265266267268269270271272273274275276277278279280281282283284285286287288289290291292293294295296297298299300301302ފަހުގެކުރީގެ


"Duper Fifteen" Malhi Futsal Challenge: FC Xephier Dhevana Burah - Vaguthu\n"ޑުޕަ ފިފްޓީން" މަޅި ފުޓްސަލް ޗެލެންޖް: އެފްސީ ޒެފިއާ ދެވަނަބުރަށް\nޒެފިއާ އާއި ނަމުރު ބައްދަލުކުރި މެޗުގެ ތެރެއިން\nމަޅި މޯލްޑިވްސް އިން އިންތިޒާމުކޮށްގެން ކުޑަހެންވޭރާއި މަސްއޮޑި ސްޕޯޓްސް ކުލަބް ގުޅިގެން މިހާރު ކުރިޔަށްގެންދާ "ޑުޕަ ފިފްޓީން" މަޅި ފުޓްސަލް ޗެލެންޖުގެ ދެވަނަބުރުގެ ޖާގައެއް އެފްސީ ޒެފިއާ ހޯދައިފިއެވެ.\nމުބާރާތުގެ ގްރޫޕް އީގައި ހިމެނޭ އެފްސީ ޒެފިއާ ދެވަނަބުރުގެ ޖާގައެއް ކަށަވަރުކުރީ އެ ޓީމު ކުޅުނު ގްރޫޕުގެ ފަހު މެޗުގައި ނަމުރު އެފްސީ 5-0 އިން ބަލިކޮށްގެންނެވެ. މި ނަތީޖާއާއެކު އެ ޓީމު ދެވަނަބުރަށް ދަތުރުކުރީ ކުޅުނު ތިން މެޗުގެ ތެރެއިން އެއްވެސް މެޗަކުން ބަލިނުވެ ޖުމްލަ ހަތް ޕޮއިންޓާއެކު އެވެ. އެއީ ދެ މެޗުން މޮޅުވެ އެއް މެޗު އެއްވަރުކޮށްގެންނެވެ.\nމުބާރާތުގައި އެފްސީ ޒެފިއާ ކުޅުނު ފުރަތަމަ މެޗުން އެއްވަރުވީ މެންޗެސްޓަރ ޔުނައިޓެޑް ސަޕޯޓާސް ކުލަބް އަތުންނެވެ. ދެވަނަ މެޗު ޒެފިއާ ކާމިޔާބުކުރީ އާން ދޯ 6-4 އިން ބަލިކޮށްގެންނެވެ. މި ނަތީޖާއާއެކު ނަމުރު އެފްސީ ވަނީ މުބާރާތުން ކަޓާފައެވެ. އެއީ ގްރޫޕް ސްޓޭޖުގައި ކުޅުނު ތިން މެޗުންވެސް ބަލިވުމާއި ގުޅިގެންނެވެ.\nމި މެޗުގައި އެފްސީ ޒެފިއާ ޓީމުން ޖެހި ފަސް ލަނޑުގެ ތެރެއިން ތިން ލަނޑު ޖެހީ ފާރިޝް އެވެ. ދެން އެ ޓީމަށް ލަނޑުތައް ޖަހައިދިނީ ނޫރިޝް އާއި ފަސާހު އެވެ. މެޗުގެ މޮޅު ކުޅުންތެރިއަކަށް ހޮވިފައިވަނީ ޒެފިއާ ގެ ފާރިޝް އެވެ.\nމުބާރާތުގައި މިއަދު (28 ޖެނުއަރީ 2021) ގައި ކުޅުމަށް ހަމަޖެހިފައިވާ މެޗުތައް


SunOnline: Aanmunge Adu: Dhathuru dhaan Masnooee Rasheh beynumeh noon!\nއާންމުންގެ އަޑު: ދަތުރު ދާން މަސްނޫއީ ރަށެއް ބޭނުމެއް ނޫން!\nނަޖާހު މަސްއޫދު 12 Nov 2019, 08:40\nމާލެ ކައިރިން ދަތުރު ދާނެ ރަށެއް ކަނޑައަޅައި އިއުލާން ކުރުމަށް ބޭއްވި ހަފްލާގެ ތެރެއިން -- ފޮޓޯ/ ރައީސް އޮފީސް\nމީގެ ކުރިން މާލޭގެ ރަށްވެހިން އެންމެ ގިނައިން ޕިކްނިކްގޮސް އުޅުނީ، މާލޭގެ އުތުރުގައި އޮންނަ ކުޑަބަނޑޮހަށެވެ. އެއީ ގިނަ ބައެއްގެ އުފާވެރި ހަނދާންތަކެއް ގުޅިފައިވާ ރަށެކެވެ. އެކަމަކު، ކުރީގެ ރައީސް އަބްދުﷲ ޔާމީންގެ ވެރިކަމުގެ ތެރޭގައި ރާއްޖޭގެ ރަށްތަކާއި ފަޅުތައް ޓޫރިޒަމަށް ދޫކުރުމުން ގެންދިޔަ އިރު، އެ ރަށްވެސް އެކަމަށް ދޫކުރީ އެވެ. ޕިކްނިކްދެވޭ ގޮތަށް އޮތް މާދޫފިނޮޅާއި ފޭދޫފިނޮޅުވެސް އެންމެ ފަހުން ޓޫރިޒަމަށް ދޫކޮށް ނިންމާލީ އެވެ.\nމާލޭ ކައިރީގެ ހުރިހާ ރަށެއްހެން ޓޫރިޒަމަށް ދޫކޮށް ހުސްކޮށްލުމުން، މާލޭ ސަރަހައްދުގެ ރައްޔިތުން ދަތުރުދާނޭ ރަށެއް ނެތިފައި އޮއްވާ، މި ސަރުކާރުގެ ވެރިކަމުގެ 100 ދުވަހުގެ ވައުދުތަކުގެ ތެރޭގައި، މާލޭ ސަރަހައްދުން ޕިކްނިކް ދާނެ ރަށެއް ކަނޑައަޅަން ހިމެނި އެވެ.\nއެ ވައުދުގެ ދަށުން މިއަހަރުގެ އޭޕްރިލް މަހުގެ ތެރޭގައި އެކަން އިއުލާންވެސް ކުރި އެވެ. އެމަނިކުފާނުގެ ސަރުކާރުން ޕިކްނިކް އައިލެންޑެއްގެ ގޮތުުގައި ކަނޑައެޅީ، ތައިލެންޑްގެ ސިންހާ އެސްޓޭޓުން، އެނބޫދޫ ފަޅުގައި ރިސޯޓް ހެދުމަށް ހިއްކާފައިވާ ނުވަ "އާޓިފިޝަލް" ރަށުގެ ތެރެއިން ރަށެކެވެ. އެ ދުވަހު ރައީސް ސޯލިހު އިއުލާނު ކުރެއްވި ގޮތުގައި އަންނަ އަހަރުގެ ކުރީ ކޮޅު އެންމެ ލަސްވެގެން އެ ރަށަށް ޕިކްނިކް ދެވޭނެ އެވެ.\nމާލެ ކައިރީގައި ތަރައްގީ ކުރާ ޕިކްނިކް އައިލެންޑުގެ ކުރެހުމެއް -- ފޮޓޯ/ ޕްލޭނިން މިނިސްޓްރީ\nހަފްތާ ބަންދުގެ ހޫނު މައުޟޫއަށްވީ ޕިކްނިކް އައިލެންޑު\nކޮންމެއަކަސް ޕިކްނިކް އައިލެންޑުގެ ދޮރުތައް އާންމުންނަށް ހުޅުވާލަން މަދު މަސްކޮޅަކަށްވެފައިވާ އިރު އެ ރަށާ ބެހޭގޮތުން އާންމުންގެ ހިޔާލު ހޯދުމަށް ޕްލޭނިން މިިނިސްޓްރީއިން މިހާރު ވަނީ ނިންމައިފި އެވެ. އެ މިނިސްޓްރީއިން މިއަދު ހަވީރު ދަރުބާރުގޭގައި އެކަމާ ގުޅޭ ގޮތުން ހިޔާލު ހޯދަން އާންމުކޮށް ހުޅުވާލައިގެން ފޯރަމެއް ބާއްވާނެ އެވެ.\nއެ ފޯރަމްގެ ހަބަރު ހިނގައިގަތުމާ އެކު އާންމުންގެ ތަފާތު ހިޔާލުތައް ބަންޑުން ކުރަން ފެށި އެެވެ. ގިނަ ބަޔަކަށް އެ ރަށް ކަމަކު ނުގޮސް ރުޅިގަދަވި އެވެ. އާންމުންގެ އެކްސްޕެކްޓޭޝަން އެ ރަށާ މެދު ވަރަށް މައްޗެވެ.\nއެނބޫދޫ ފަޅު ތަރައްގީކޮށް ނިމޭ އިރު އޮންނާނެ ގޮތުގެ ކުރެހުމެއް --\nޕިކްނިކް އައިލެންޑާ ގުޅުވައިގެން އެންމެ ބޮޑަށް ދެއްކި ވާހަކަ އަކީ އެ ރަށަކީ ގުދުރަތީ ރަށެއް ނޫން ކަމެވެ. ކުދި ޖަޒީރާ ރަށްތަކެއްގެ ގޮތުގައި އުފެދިފައިވާ މި ގައުމުގައި ދިވެހީންނަށް އުފާކޮށްލަން ދާން ލިބުނީ ހިއްކާފައި އޮތް ރަށެއްކަން ފާހަގަކޮށް އެކަމުގެ ނުރުހުން ގިނަ ބަޔަކު ފާޅު ކުރިއެވެ. ފަތުރުވެރީން ދާން ގުދުރަތީ ދިވެހި ރަށްތައް ދެވޭ އިރު، ދިވެހީންގެ އަމިއްލަ ގައުމުގައި ދިވެހީންގެ އުފަލަށް އެފަދަ ރަށެއް ދެވެން ނެތުމަކީ ވިސްނާ ފިކުރު ކުރަން ޖެހޭ ކަމެއްގެ ގޮތުގައި ގިނަ ބަޔަކު ސިފަ ކުރި އެވެ.\nއޭގެ ތެރެއިން އެކަކީ، ކުރީގެ ބަންޑާރަނައިބު ދިޔާނާ ސައީދެވެ. ރާއްޖޭގެ ގުދުރަތީ ރީތިކަމުގެ އުފާ ދިވެހީންނަށް ލިބެން ނެތީތޯ އޭނާ ސުވާލު އުފެއްދެވި އެވެ. އަދި ދިވެހީންނަށް ހައްގީ ހިއްކާފައިވާ ރަށެއްތޯވެސް އޭނާ ސުވާލު އުފެއްދެވި އެވެ.\nއަނެއްބައި މީހުން ފާހަގަ ކުރަމުން ދިޔައީ، މިހާރު މާލޭ ސަރަހައްދުގައި ދެ ލައްކައާ ގާތް ކުރާ އަދަދަކަށް މީހުން ދިރިއުޅޭ ކަމެވެ. އެހެންކަމުން، ދަތުރުދާން 3.3 ހެކްޓަރުގެ އެންމެ ރަށެއް އޮތުމުން ނުފުދޭ ކަމަށް ބައެއް މީހުން ބުންޏެވެ. އެ މީހުން ބުނާ ގޮތުގައި އިތުރު ޕިކްނިކް ރަށްތައް ބޭނުންވެ އެވެ. ޓޫރިޒަމަށް ދޫކޮށްފައި އޮތް ކުޑަބަނޑޮސް ފަދަ ރަށްތައް އަލުން ނަަގަންވެސް އެއް ބަޔަކު ގޮވާލި އެވެ.\nއެނބޫދޫ ފަޅަށް ދެވެން އޮންނަނީ ވާދޫ ކަނޑު ހުރަސްކޮށްފަ އެވެ. އެ ކަނޑު ހުރަސްކޮށްފައި ދަތުރުދާން ދިޔުމަކީ މުޅިން ރައްކާތެރި ކަމެއް ނޫން ކަމަށްވެސް ބައެއް މީހުން ބުނެފައިވެ އެވެ. އެއީ އެ ކަނޑަކީ މޫސުން ގޯސްވުމުން ކުއްލިއަކަށް ރައްކާތެރި ނޫން ވަރަކަށް ގަދަވާ ކަނޑެއް ކަމުންނެވެ.\nދިވެހީންތަކެއް ޕިކްނިކް ގޮސް މަޖާ ކުރަނީ --\nޕިކްނިކް ދާން ކަނޑައެޅި ރަށަކީ އާންމުންނަށް ދެވޭ ރަށެއް ނަމަވެސް، އެއީ ސަރުކާރުގެ ބާރުގެ ދަށުގައިވާ ރަށެއް ނޫނެވެ. އެއީ ސިންހާ ކުންފުނީގެ ރަށެކެވެ. އެހެންކަމުން، އެ ރަށުގައި ދެވޭ ހިދުމަތްތައްވެސް ދޭނީ އެ ކުންފުނިންނެވެ. ނުވަތަ އެ ކުންފުނިން އެ މަސައްކަތް ހަވާލު ކުރާ ބައެކެވެ. އެހެންކަމުން، ރަށުން ލިބޭ ބައެއް ހިދުމަތްތައް އެ ފަރާތްތަކަށް ކޮންޓްރޯލު ކުރެވޭނެކަން ބައެއް މީހުން ފާހަގަ ކުރި އެވެ. އެކަން އޮންނާނެ ގޮތެއް ސާފު ނުވާތީވެސް ބައެއް މީހުން ކަންބޮޑުވެ އެވެ.\nޕިކްނިކަށް ކަަނޑައެޅި ރަށަށް ލޯންޗުގައި މާލެއިން ފުރައިގެން 15 މިނެޓުން ދެވޭނެ އެވެ. އެ ރަށް ތަރައްގީ ކުރަނީ އާދައިގެ ފެންވަރެއްގައެއް ނޫނެވެ. ބާބަކިޔު ސަރަހައްދަކާއި، ބީޗް ސްޕޯޓްސް ސަރަހައްދަކާއި، ވޯޓާ ސްޕޯޓްސް ފެސިލިޓީތައް ރަށުގައި ހުންނާނެ އެވެ. އޭގެ އިތުރުން، ކުޑަކުދިންނަށް ހާއްސަ ކިޑްސް ކްލަބަކާއި، ފެމެލީ ރޫމްއަކާއި، އަންހެނުންނާއި ފިރިހެނުންނަށް ވަކިން ޗޭންޖިން ރޫމާއި، ނަމާދު ކުރާނެ ތަނަކާއި، އޯވަނައިޓުކޮށް މަޑުކުރެވޭނެ ކޮޓަރިތައްވެސް ހުންނާނެ އެވެ. އާޓިފިޝަލް ނަމަވެސް އެ ރަށުގެ ބީޗް ފްރޮންޓުގެ ސައިޒު 200 މީޓަރު ބޮޑެވެ.\nރަށް ބަލާލައި ގުދުރަތީ މާހައުލު ތަޖުރިބާ ކުރުމަކީ ޕިކްނިކް ގޮސް އުޅޭ އިރު އެންމެ މަޖާ އެއް ކަންތަކެވެ. ކަންވީ ގޮތުން މާލޭ ސަރަހައްދުގެ ރައްޔިތުން މިވަނީ އެކަމުން މަހުރޫމުވެފަ އެވެ. އެކަމަކު، ޕިކްނިކް ދާނެ އެއްވެސް ރަށެއް ނެތުމަށް ވުރެ އާޓިފިޝަލް ރަށެއް ނަމަވެސް އޮތުން ރަނގަޅު ކަމަށް ބުނާ ބަޔަކުވެސް އެބަ ތިއްބެވެ.


MTDC ge aharee aahmu jalsaa mimahuge 29 gai – Iru\nއެމްޓީޑީސީގެ އަހަރީ ޢާއްމު ޖަލްސާ މިމަހުގެ 29 ގައި\nމޯލްޑިވްސް ޓޫރިޒަމް ޑިވެލޮޕްމަންޓް ކޯޕަރޭޝަން، އެމްޓީޑީސީގެ އަހަރީ އާންމު ޖަލްސާ މިމަހުގެ 29 ވަނަ ދުވަހު ބޭއްވުމަށް ނިންމައިފިއެވެ.\nއެމްޓީޑީސީއިން ބުނީ 2019 ވަނަ އަހަރުގެ އަހަރީ އާންމު ޖަލްސާ އޮންނާނީ 29 އޮގަސްޓް ވާ ހޮނިހިރު ދުވަހުގެރޭ 2100 ގައި މޯލްޑިވްސް ސެކިއުރިޓީ ޑިޕޮޒިޓަރީގެ ފަހިވޯޓް މެދުވެރިކޮށްކަމަށެވެ.\nމި ޖަލްސާގައި ބައިވެރިވެވޭނީ މިމަހުގެ 23 ގެ ކުރިން އެމްޓީޑީސީގެ ހިއްސާދާރެއްގެ ގޮތުގައި ރަޖިސްޓްރީވެފައިވާ ފަރާތްތަކަށެވެ. މިއަހަރުގެ އަހަރީ އާންމު ޖަލްސާ އޮންލައިންކޮށް ބާއްވާތީ ހުރިހައި ހިއްސާދާރުންވެސް މިމަހުގެ 28ގެ ކުރިން ރަޖިސްޓްރީކުރުމަށް އެ ކުންފުނިން ވަނީ އެދިފައެވެ. އެމްއެސްޑީގެ އޮންލައިން ސިސްޓަމް “އިންފިނިޓީ” ޕޯޓަލް މެދުވެރިކޮށް އަދި ފޯމު ހުށައަޅައިގެންވެސް ރަޖިސްޓްރީވެވޭނެއެވެ.\nއެއްވެސް ހިއްސާދާރަކަށް ޖަލްސާގައި ބައިވެރިވެވެންނެތްނަމަ ބަދަލުގައި އެހެން ފަރާތެއް ފޮނުވުމުގެ ފުރުސަތުވެސް ވަނީ ހުޅުވާލާފައެވެ. އެގޮތުން ބަންދުނޫން ކޮންމެ ދުވަހަކު އެމްޓީޑީސީގެ މައި އޮފީހުން އަދި އިންފިނިޓީ ޕޯޓަލް މެދުވެރިކޮށްވެސް ޕްރޮކްސީ ފޯމު ހުށައެޅުމުގެ އިންތިޒާމް ވަނީ ހަމަޖައްސާފައެވެ.\nއަހަރީ އާންމު ޖަލްސާގައި ކުންފުނީގެ ހިންގާ ޤަވައިދަށް ބައެއް އިސްލާހުތައް ގެނައުމަށް ފާސްކުރުމަށް ވަނީ ހަމަޖެހިފައެވެ. މީގެއިތުރުން 2019 ވަނަ އަހަރުގެ ޑިރެކްޓަރުންގެ ރިޕޯޓާއި، އޮޑިޓް ކޮށްފައިވާ މާލީ ހިސާބުތަކާއި ރިޕޯޓް ފާސްކުރުމާއި، 2020 ވަނަ އަހަރަށް ކުންފުނީގެ އޮޑިޓަރުން އައްޔަންކުރުންވެސް ވަނީ އެޖެންޑާކޮށްފައެވެ. އަދި ހިއްސާދާރުންނަށް ބަހާނެ ފައިދާއާއިމެދު ގޮތެއް ނިންމުންވެސް އޮންނާނެއެވެ.\nއެމްޓީޑީސީން ހާމަކުރާގޮތުގައި ހުސްވި އަހަރު އެކުންފުންޏަށް ވަނީ މާލީގޮތުން ރަނގަޅު ފައިދާއެއް ލިބިފައެވެ. މިއާއެކު މިދިޔަ އަހަރު ހިއްސާގެ ފައިދާގެ ގޮތުގައި މޫނުމަތީ އަގު 10 ރުފިޔާގެ ހިއްސާއަކަށް 50 ލާރި ބެހުމަށް އަހަރީ އާއްމު ޖަލްސާއަށް ހުށައަޅަން އެކުންފުނީގެ ޑިރެކްޓަރުންގެ ބޯޑުން ވަނީ ފާސްކޮށްފައެވެ.\nއެމްޓީޑީސީން އާއްމުކޮށްފައިވާ 2019 ވަނަ އަހަރު މާލީ ރިޕޯޓުގައިވާގޮތުން އެއަހަރުތެރޭ ކުންފުނިން ވަނީ މާލީގޮތުން ގިނަ ކުރިއެރުންތަކެއް ހޯދާފައެވެ. އެގޮތުން އަހަރު ނިމުނުއިރު ކުންފުންޏަށް 1.2 މިލިއަން ޑޮލަރުގެ ފައިދާއެއް ވަނީ ލިބިފައިވެއެވެ.


Germany Ge Coach Kamugai Madu Kuran Low Ninmmaifi - Vaguthu\nޖަރުމަނުގެ ކޯޗުކަމުގެ މަގާމުގައި މަޑުކުރަން ލޯވް ނިންމައިފި\nވޯލްޑް ކަޕްގެ ގްރޫޕް ސްޓޭޖުން ޖަރުމަނު ކެޓި ނަމަވެސް އެޓީމުގެ ކޯޗުކަމުގެ މަގާމުގައި މަޑުކުރަން ޔޮކީމް ލޯވް ނިންމައިފިއެވެ.\nޖަރުމަނު މިފަހަރު ގްރޫޕް ސްޓޭޖުން ކެޓިއިރު އެ ގްރޫޕްގައި ހިމެނުނީ މެކްސިކޯ އާއި ސްވިޑެންގެ އިތުރުން ދެކުނު ކޮރެޔާއެވެ. ގްރޫޕް ސްޓޭޖުގައި ކުޅުނު ތިން މެޗުގެ ތެރެެއިން ޖަރުމަނަށް މޮޅުވެވުނީ އެންމެ މެޗަކުންނެވެ. އަނެއް ދެ މެޗުން އެޓީމު ވަނީ ބަލިވެފައެވެ.\nމިއީ 1938 ވަނަ އަހަރަށްފަހު މުބާރާތުގެ ގްރޫޕް ސްޓޭޖުން ޖަރުމަނު ކެޓި ފުރަތަމަ ފަހަރުކަން ފާހަގަކޮށްލެވެއެވެ.\nވޯލްޑް ކަޕްގެ ކުރިން ޖަރުމަނު ޓީމާއެކު ހަދާފައިވާ ކޮންޓްރެކްޓް ލޯވް އާކޮށްފައިވީ ނަމަވެސް މުބާރާތުން ކެޓުމާ ގުޅިގެން އޭނާގެ ކުރިމަގާ މެދު ގިނަ ސުވާލުތަކެއް ވަނީ އުފެދިގެން ގޮސްފައެވެ. ނަމަވެސް ޖަރުމަނުގެ ފުޓްބޯޅަ އިދާރާ އިން ވަނީ އެޓީމުގެ ކޯޗުކަމުގެ މަގާމުގައި ލޯވް މަޑުކުރާނެ ކަމަށް ބުނެފައެވެ.\nމިކަމާ ގުޅޭގޮތުން ވާހަކަދައްކަމުން ލޯވް ބުނީ މުބާރާތުން ކެޓުމާ ގުޅިގެން ކިޔަމުންދިޔަ ފާޑުކިޔުންތަކާ އެކު ވެސް ޖަރުމަނުގެ ފުޓްބޯޅަ އިދާރާ އިން އޭނާ އަށް ކުރި އިތުބާރަށް ޝުކުރު އަދާކުރާ ކަމަށާއި އޭނާ މިހާރު ބޭނުންވަނީ ޖަރުމަނުގެ ޓީމު އަލުން ބިނާކުރުމުގެ މަސައްކަތް ކުރަން ކަމަށެވެ.\n"އެކަން ކުރުމަށް ނަގާނެ ވަގުތު. އެކަމަކު ސެޕްޓެމްބަރު މަހު އިންޓަނޭޝަނަލް މެޗުތައް ކުޅެން ވާއިރަށް ހުރިހާ ކަމެއް ހުންނާނީ ހަމަޖެހިފަ" ލޯވް ބުންޏެވެ.\n2006 ވަނަ އަހަރު ޖަރުމަނުގެ ކޯޗުކަމާ ލޯވް ހަވާލުވިއިރު، އޭނާގެ އިރުޝާދުގެ ދަށުން ކުޅެ އެޓީމުން ވަނީ 2014 ވަނަ އަހަރު ވޯލްޑް ކަޕް ކާމިޔާބުކޮށްފައެވެ. މީގެއިތުރުން 2008 ވަނަ އަހަރުގެ ޔޫރޯގެ ރަނަރަޕްކަން ޖަރުމަނު ހޯދިއިރު، 2012 އަދި 2016 ވަނަ އަހަރުގެ ޔޫރޯގެ ސެމީފައިނަލަށް ވެސް އެޓީމު ދަތުރުކޮށްފައިވެއެވެ.\nޖަރުމަނުގެ ކޮންޓްރެކްޓް ލޯވް އާކޮށްފައިވަނީ 2022 ވަނަ އަހަރާއި ހަމައަށް އެޓީމުގައި ހުރުމަށެވެ.\nޖަރުމަންގެ ސިޔާސީ ބޭފުޅުންގެ މައުލޫމާތުތައް ލީކް ކޮށްލީ ދަރިވަރެއް\nޖަރުމަނުގައިވެސް އައިފޯން ވިއްކުން މަނާކޮށްފި\nނެދަލޭންޑްސް އިން ފްރާންސް ބަލިކޮށްފި، ޖަރުމަނު ރެލިގޭޓް ވެއްޖެ\nގާރލް 7، ޖާރމަން ޓްރޫ ފޭން...\nޖުލައި 4, 2018 09:07\n2010 ގެ ވޯލްޑްކަޕްގައި3ވަނަވެސް ލިބިފައިވޭ... ޙަބަރުގައި މިބައި ނުހިމަނާ އޮތުމުން ހަމަ ބުނެލީ...


MDP ge dhathuru fathuru ge siyaasathu fail vee havaaluvi meehunge niyaiy goasvumun: Aslam | Mihaaru\nމޯލްޑިވްސް ޕާޓްނާޝިޕް ފޯރަމްގައި ޕްލޭނިން މިނިސްޓަރު މުހައްމަދު އަސްލަމާއި ފިނޭންސް މިނިސްޓަރު އިބްރާހިމް އަމީރު--ފޮޓޯ:ރައީސް އޮފީސް\nއެމްޑީޕީގެ ދަތުރުފަތުރުގެ ސިޔާސަތު ފެއިލްވީ ހަވާލުވި މީހުންގެ ނިޔަތް ގޯސްވުމުން: އަސްލަމް\n17 ޖޫން 2019 - 15:39 28 comments\nކުރީގެ ރައީސް މުހައްމަދު ނަޝީދު ސަރުކާރުން ގެންނަން އުޅުނު ދަތުރުފަތުރުގެ ނިޒާމް ފެއިލްވީ އެކަންކަމާ ހަވާލުވި މީހުންގެ ނިޔަތް ގޯސްވުމުން ކަމަށް ޕްލޭނިން މިނިސްޓަރު މުހައްމަދު އަސްލަމް މިއަދު ވިދާޅުވެއްޖެ އެވެ.\nކުރުނބާ މޯލްޑިވްސްގައި މިއަދު ފެށި މޯލްޑިވްސް ޕާޓްނާޝިޕް ފޯރަމްގައި ވާހަކަ ދައްކަވަމުން، އެމްޑީޕީ ސަރުކާރުގެ ކުރީގެ ހައުސިން މިނިސްޓަރު ވިދާޅުވީ 2009 ގައި ދަތުރުފަތުރުގެ ނިޒާމެއް ގާއިމްކުރި ނަމަވެސް އެ ފެއިލްވުމުގައި ސަބަބުތަކެއް ހުރި ކަމަށެވެ.\nއެގޮތުން އޭނާގެ ވާހަކަ އަމާޒުކުރެއްވީ ރާއްޖޭގެ އެކި ސަރަހައްދުތަކަށް ފެރީގެ ހިދުމަތް ފޯރުކޮށްދޭން ހަވާލުވި ފަރާތްތަކަށެވެ. އޭނާ ވިދާޅުވީ ގިނަ ބަޔަކު އެ ހިދުމަތާ ހަވާލުވީ އެ ޕްރޮޖެކްޓުން ލިބޭ އެހެން ފައިދާތައް ހޯދަން ކަމަށެވެ.\n"އެންމެ ފުރަތަމަ ފެރީގެ ހިދުމަތް ފެށީ ވަރަށް ކާމިޔާބުކަމާ އެކު. އެކަމަކު ދުވަސްކޮޅެއް ފަހުން މުޅި ނިޒާމް ފެއިލްވެގެން ދިޔައީ،" އަސްލަމް ވިދާޅުވި އެވެ.\nއޭނާ ވިދާޅުވީ ދަތުރުފަތުރުގެ ނިޒާމް ގާއިމުކުރުމުން އޭގެ ބަދަލެއްގެ ގޮތުގައި ދިން ރަށްރަށް ރިސޯޓްތަކުގެ ގޮތުގައި ތަރައްގީކޮށް އެހެން ފައިދާތަކެއް ހޯދަން ކޮންޓްރެކްޓަރުން މަސައްކަތް ކުރި ކަމަށެވެ.\nއަސްލަމް ވިދާޅުވި ގޮތުގައި ގިނަ އަތޮޅުތަކުގައި ބޭނުންކުރި ދޯނިފަހަރަކީ އެކަމަށް އެންމެ އެކަށީގެންވާ އުޅަނދުތަކެއް ވެސް ނޫނެވެ.\nރާއްޖޭގެ ދަތުރުފަތުރުގެ ނިޒާމުގެ މައްސަލަތައް ހައްލުވާނީ މީގެ ކުރިން ކުރި އެ ތަޖުރިބާގެ އަލީގައި ޕަބްލިކް އިންވެސްޓްމެންޓެއްގެ ގޮތުގައި ކަމަށް އަސްލަމް ވިދާޅުވި އެވެ.\nކުރީގެ އެމްޑީޕީ ސަރުކާރުން ފެރީގެ ހިދުމަތް ދޭން އެކި ކުންފުނިތަކާ ހަވާލުކުރީ، އޭގެ ބަދަލުގައި ރިސޯޓްތައް ހަދަން ރަށްރަށާއި ގެސްޓް ހައުސްތަކަށް ބިންތައް ދޫކުރާ ގޮތަށެވެ. ބައެއް ކުންފުނިތަކުން ވަނީ އޭރު ލިބުނު ރަށްރަށުގައި މަތީ ފަންތީގެ ރިސޯޓުތައް ވެސް ހަދައިފަ އެވެ. އެކަމަކު ފެރީގެ ހިދުމަތެއް ނުދެ އެވެ.\nއެމްޑީޕީ ސަރުކާރުގައި 2010 ވަނަ އަހަރު ސޮއިކުރި ނަމަވެސް އޭގެ ފަހުން ވެރިކަމާ ހަވާލުވެވަޑައިގެންނެވި މުހައްމަދު ވަހީދުގެ ސަރުކާރުން 2013 ގައި ދީބާޖާގެ އެއްބަސްވުން ބާތިލްކުރި އެވެ. މާ ބޮޑު އިންވެސްޓްމަންޓެއް ވެސް ނުކޮށް އޮއްވާ އެއްބަސްވުން ބާތިލްކުރިޔަސް ބޮޑު ގެއްލުމެއް ލިބުނު ކަމަށް ބުނެ ކޯޓަށް ހުށައެޅި މައްސަލާގައި ދައުލަތުން ދީބާޖާއަށް 348 މިލިއަން ރުފިޔާ ދޭން ސިވިލް ކޯޓުން ކުރި ހުކުމް ސުޕްރީމް ކޯޓުން ވަނީ ދަމަހައްޓައިފަ އެވެ.\nއިތުރު ލިޔުންތައް ދަތުރުފަތުރު މުހައްމަދު އަސްލަމް، ނޭޝަނަލް ޕްލޭނިން މިނިސްޓަރު މޯލްޑިވްސް ޕާޓްނާޝިޕް ފޯރަމް


"Minivankamuge namun libunas nameh siyaasathun, minivankamuge...\n"މިނިވަންކަމުގެ ނަމުން ލިބުނަސް ނަމެއް ސިޔާސަތުން، މިނިވަންކަމުގެ ހަގީގަތީ ކެރިފޯރުމޭ ގޮވާނަމޭ"\nރާއްޖޭގެ މުޅި އިގްތިސާދުގެ މިސްރާބު ބަދަލުކުރަން ޖެހޭ\nފޯރުންތެރިކަމެއް ނެތް މިނިވަންކަމަކީ ނަމެއްގައި އޮތް މިނިވަންކަމެއް\nކ. މާލެ | 26 ޖުލައި 2020 | އާދީއްތަ 00:46 | 2,484\nބާޒާރުމަތި: ފުދުންތެރިކަން އިތުރުކުރުމަށް އެހެނިހެން ސިނާއަތްތައް ކުރިއަރުވަންޖެހޭ - ރާއްޖެ އެމްވީ\n"މިނިވަންކަމުގެ ނަމުން ލިބުނަސް ނަމެއް ސިޔާސަތުން، މިނިވަންކަމުގެ ހަގީގަތީ ކެރިފޯރުމޭ ގޮވާނަމޭ" މިއީ ފުރަތަމަ ޖުމްހޫރިއްޔާގެ ފުރަތަމަ ރައީސް މުހައްމަދު އަމީން މިނިވަންކަމާއި ކެރިފޯރުންތެރިކަމުގެ ގުޅުން ހާމަކޮށް ލިޔުއްވަވާފައިވާ ޅެންބައިތެކެވެ. މި ފަށުވި ބަސްތަކުން އަޅުގަނޑުމެންނަށް އެނގިގެންދަނީ މިނިވަން ގައުމެއްގެ ގޮތުގައި ދެމިއޮތުމަށް ބޭނުންވަނީ ކެެރިފޯރުންތެރިކަންކަމެވެ. އިގްތިސާދީ ގޮތުން ފުދުންތެރި ގައުމެއްގެ ގޮތުގައި އޮތުމެވެ.\nއެހެންނަމަވެސް، ރާއްޖޭގެ އިގްތިސާދަށް މިއަދު ބަލާލާއިރު ފެންނަނީ މުޅިން އެހެން މަންޒަރެކެވެ. ރާއްޖޭގެ އިގްތިސާދު މުޅިންހެން ބަރޯސާވެފައި އޮންނަނީ އެންމެ ސިނާއަތަކަށެވެ. އެއީ ފަތުރުވެރިކަމެވެ. ރާއްޖޭގެ ރަން ބިސް އަޅާ ކުކުޅު ކަމަަށްވާ ފަތުރުވެރިކަމަކީ ދުނިޔެއަށް އަންނަ ކޮންމެ ސިޔާސީ އަދި އިގްތިސާދީ ލޮޅުމަކުން އަސަރުކުރާ ސިނާއަތަކަށެވެ.\nރާއްޖޭގެ ދޮންވެލި ތުނޑިތަކާއި ހިތްގައިމު ފަރުތަކާއި ވިލުނޫ ކުލައިގެ ފަޅުތައް ވިއްކައިގެން އާމްދަނީގެ ބޮޑުބައެއް ހޯދަމުންދާއިރު މުޅި ދުނިޔޭގައިވެސް ފެތުރެމުންދާ ކޮވިޑް-19 އާއި ގުޅިގެން ފަތުރުވެރިކަމުގެ ދޮރުތައް ބަންދުކުރަން މަޖުބޫރުވިއެވެ. އެ ލޮޅުމާއިއެކު ރާއްޖޭގެ ފަތުރުވެރިކަމުގެ 47 އަހަރުގެ ތެރޭގައި ފަތުރުވެރިންގެ އަދަދު ސުމަކަށް ވެއްޓުނެވެ. އެހިސާބުން ހާމަވި އެއް ކަމަކީ އެއް ސިނާއަތަކަށް ބަރޯސާވެފައި އޮތުމުގެ ނަތީއްޖާއެވެ.\nއާމްދަނީ ހޯދުމަށް އެހެން ގައުމުތަކަށް ބަރޯސާވުމުގެ ބަދަލުގައި އެހެން ސިނާއަތްތައް ކުރިއަރުވާ އަމިއްލަ އުފެއްދުނ ތެރިކަން އިތުރުކުރަން މިއަދު މިވަނީ މަޖުބޫރުވެފައެވެ. މި ކަންކަމުން ފިލާވަޅު ލިބިގަނެ، ރާއްޖޭގެ މުޅި އިގްތިސާދުގެ މިސްރާބު ބަދަލުކުރަން ޖެހެއެވެ.\nފަތުރުވެރިކަމުގެ ސިނާއަތް ރާއްޖޭގެ އާމްދަނީގެ ބޮޑުބައެއް ހިއްސާކުރާއިރު ގަބޫލުކުރަންޖެހޭ ހަގީގަތަކީ މި ސިނާއަތުން ރާއްޖޭގެ ރައްޔިތުންނަށް ފައިދާ ވާންވީ މިންވަރަކަށް ފައިދާއެއް ނުވާކަމެވެ. ފައިދާ ވުމޭ މި ބުނަނީ ދިވެހިންނަށް ވަޒީފާ ފޯރުކޮށްދިނުމުގެ ވާހަކައެއް ނޫނެވެ. ރާއްޖޭގެ ގިނަ އަތޮޅުތަކުގައި ރިސޯޓު ހިންގަމުންދާއިރު، ކައިރި ރަށްތަކަށްވެސް ކޮންމެވެސް ފައިދާއެއް ވާންޖެހެއެވެ.\nރިސޯޓުތަކުގެ ވަށައިގެންވާ ވެށި ހިމާޔަތްކުރަންޖެއެވެ. އެހެންނަމަވެސް ރާއްޖޭގެ ކަންއޮތް ގޮތަށް ބަލާލާއިރުވެސް، ފައިދާ ވަނީ މަދު ބަޔަކަށެވެ. ފަތުރުވެރިކަމުގެ ސިނާއަތުން ދިވެހިންނަށް ހަގީގީ ފައިދާ ނުލިބެއޭ މިދަންނަވަނީ މި ސިނާއަތުގައި މަސައްކަތްކުރާ ދިވެހިންނަށް ވުރެ ބިދޭސީންގެ އަދަދު ގިނަވުމުންނެވެ. ރިސޯޓުތަކުގެ މަތީ މަގާމުތަކުގައި ތިބި ފަރާތްތަކުން ފެންނަނީ މުޅިންހެން ބިދޭސީންނެވެ. މަދު ބައެއްގެ ބާރުގެ ދަށުގައި މި ސިނާއަތްވެސް އޮތް ވާހަކައަކީ މިއަދުގެ ހަގީގަތެވެ. މިހާ ހިސާބުން ހަގީގީ މިނިވަންކަން އެބައޮތޭ ބުނެވިދޭނެތޯ އެއީ އުފެއްދުން މުހިންމު ސުވާލެކެވެ. އަމިއްލަ މިނިވަން ކަމަކީ އެހެން ބައެއްގެ ބާރުނެތި ގައުމު މިނިވަންވެފައި އޮތުމެވެ. މާލީ ގޮތުންވެސް ބާރުވެރިކަން އޮތުމެވެ.\nރާއްޖޭގެ ފުދުންތެރިކަމާޢި ގުޅިފައިވާ އަނެއްކަމަކީ ޚާރިޖީ ސިޔާސަތެވެ. ގާނޫނު އަސާސީގެ 23 ވަނަ މާއްދާގެ ދަށުން ދިވެހިންނަށް ދައުލަތުން ފޯރުކޮށްދޭންޖެހޭ ހައްގުތައް ލިއްބައިދިނުމަށް ވެސް ބަރޯސާވާން ޖެހިފައިމިވަނީ އެހެންގައުމުތަކަށެވެ. އެހެން ގައުމުތަކުގެ ދީލަތި އެހީއަށެވެ.\nރާއްޖޭގައި ރައްޔިތުން އެކި ރަށްރަށުގައި ދިރިއުޅެމުންދާއިރު މިއިން ކޮންމެ ރަށަކަށް މި ޚިދުމަތްތައް އެންމެ ފުރިހަމަ ގޮތުގައި ލިއްބައިދިނުމަކީ ޚަރަދުގެ ގޮތުން ބޮޑު ކަމެކެވެ. މި ޚިދުމަތްތައް ފޯރުކޮށްދިނުމަށްޓަކައި ކުރަންޖެހޭ ހަރަދު ހޯދުމަށްޓަކައި ދިވެހި ދައުލަތަށް ޖެހެނީ ބޭރުގެ އެހީ ހޯދާށެވެ. ބޭރުގެ އެހީ އެކި ގައުމުތަކުން ފޯރުކޮށްދިން ނަމަވެސް، މި އެހީވެސް ލިބެނީ ކޮންމެސް ޝަރުތުތަކަކާއި އެކުއެވެ. ޝަރުތުތަކެއް ކަނޑައަޅާފައިވާތިވެ، ބޭނުންވާ ގޮތަށް ކަންތައް ކުރުމުގެ މިނިވަން ކަމަށް ހުރަސް އެޅެއެވެ.\nތަރައްގީގެ ވާހަކަދައްކަމުންދާއިރު، މިސާލެއްގެ ގޮތުގައި ސިންގަޕޫރު ނަގަމާތޯއެވެ. ރާއްޖެއަށް ވުރެ މަސްތަކެއް ފަހުން މިނިވަން ކަން ލިބުނު ސިންގަޕޫރަކީ ރާޢްޖެއާއި ޚިލާފަށް ގުދުރަތީ ވަސީލަތްތައް މަދު ގައުމެކެވެ. ތަރައްގީކުރުމަށްޓަކައި އެހެން ގައުމުތަކުގެ އެހީ ސިންގަޕޫރުންވެސް ހޯދިއިރު އެގައުމުން އެންމެ ބޮޑު ސަމާލުކަމެއް ދިނީ އެގައުމުގެ ރައްޔިތުންނަށް ފައިދާވާނެ ގޮތަކަށް ކަންތައްތައް ބައްޓަން ކުރުމަށެވެ. ރައްޔިތުން ބާރުވެރިކުރުވުމަށެވެ.\nކޮންމެއަކަސް، ގައުމެއްގެ ފުދުންތެރިކަމާއި މިނިވަންކަން އޮތީ ގުޅިލާމެހިފައެވެ. މިނިވަންކަން ދެމެހެއްޓުމަށްޓަކައި ފުދުންތެރިކަން އިތުރުކުރަން ޖެހެއެވެ. ފުދުންތެރި ގައުމެއްގެ ގޮތުގައި އޮތުމަށް ރައްޔިތުން ބާރުވެރި ކުރުވަންވެސް ޖެހެއެވެ.\nތެދެކެވެ. ކެރި ފޯރުންތެރިކަމެއް ނެތް މިނިވަންކަމަކީ ނަމެއްގައި އޮތް މިނިވަންކަމެކެވެ.


ރިލްވާނުގެ 31 ވަނަ އުފަން ދުވަސް: މާޔޫސްކަމާއި ހިތްދަތި ދުނިޔެއެއްގައި މަޔެއް!\nރިލްވާން ވަގަށް ނެގިތާ ދެއަހަރަށް ވުރެ ގިނަ ދުވަސް\nއާއިލާއިން އަދިވެސް އުންމީދު ކަނޑައެއް ނުލައި\nކ. މާލެ | 18 ޖެނުއަރީ 2017 | ބުދަ 15:42 | 3,493\nރިލްވާނުއާއި އޭނާގެ މަންމަ: އެ އާއިލާއިން ބޭނުންވަނީ އިންސާފު، އެހެން އާއިލާއަކަށް މިފަދަ ގޮތެއް ނުވުން - ގޫގުލް\nދަރިއަކާއި މައިމީހާގެ ދެމެދުގައި އުފެދިފައިވާ މާތް ގުޅުމަކީ، މިހެން ރިޕޯޓަކުން ބަޔާންކޮށްދެވޭނެ ވަރުގެ ކަމެއް ނޫނެވެ. ދުލާއި، ގަލަމުން ވެސް އެ ވަރުގެ ހިތާމައެއް ސިފަކޮށްދިނުމުގެ ކުޅަދާނަކަމެއް ލިބިގެންވާ މީހެއް ހުންނާނެ ކަމަށް ގަބޫލެއް ނުކުރެވެ އެވެ. މަޔަކަށް އެންމެ ހިތްދަތި ވަގުތަކީ، ބަނޑުއަޅައި ވިހޭ ދަރިފުޅު ނުރައްކަލުގެ ހާލަތެއްގައި ހުންނަ ވަގުތެވެ. ދަރިފުޅަށް ވީއެއްނުވީއެއް ނޭނގުމެވެ. ދަރިފުޅަށް އެވެނިމިވެނި ގޮތެއް ހަދައިފިކަމަށް ދޫދޫމަތިން ދައުރުވަމުންދާ އަޑު މައިީހާގެ ކަންފަތުގައި ޖެހޭ ވަގުތަކީ އެ ހިތް ފަޅައިގެންދާނެ ފަދަ ވަގުތެކެވެ.\nވިސްނަވާލަބައްލަވާށެވެ. ނޫސްވެރިޔާ އަހުމަދު ރިލްވާން އަބްދުﷲ މަންމަ ކުރާނެ ހިތާމަ ތަސައްވަރު ވެސް ކުރެވޭތޯ އެވެ. އެ ނިކަމެތި މައިމީހާގެ އުނގުުން، ދެ ލޯ ފަދަ ދަރިފުޅު ޖަހައިގަތްތާ ދެ އަހަރަށް ވުރެ ގިނަ ދުވަސްވީ އެވެ. ދަރިފުޅަށް ވީއެއްނުވީއެއް މިއަދާ ހަމައަށް ވެސް އެނގެނީއެއް ނޫނެވެ. ކަނޑު ފައްތާލީއޭ، ވަޅުލީއޭ ކިޔައިގެން ރަށު ތެރޭގައި ދެކެވޭ ވާހަކަތައް އަޑުއިވޭ ހަމަ ކޮންމެ ފަހަރަކު މައިމީހާގެ ލަގޮނޑި ފަޅައިގެން ދާވަރުނުވާނެތޯ އެވެ؟\nމިއަދަކީ ރިލްވާންގެ 31 ވަނަ ވަނަ އުފަން ދުވަހެވެ. ފާއިތުވި ދެ އަހަރެކޭ އެއްގޮތަށް، މިއަހަރު ވެސް ރިލްވާންގެ މަންމައާއި އާއިލާ އަށް އޭނާގެ އުފަން ދުވަސް ފާހަގަކުރަން ޖެހިފައިމިވަނީ މޮޅިވެރިކަމާއި ކަރުނައިގެ ތެރެއިންނެވެ. އޭނާ ނެތުމުގެ ފުން ހިތާމައިގެ ތެރޭގަ އެވެ. އޭނާގެ ޅައުމުރުގެ ފޮޓޯތަކަށް ބަލަން ތިބުން ނޫން ގޮތެއް އެ އާއިލާއަކަށް ނެތެވެ. އެއްކޮށް ހީހީފައި ސަކަރާތްޖަހާ، މަޖާކޮށް އުޅުނު ދުވަސްތައް ހަނދާންކޮށްގެން ތިބުން ނޫން ގޮތެއް ނެތެވެ.\nރިލްވާނުގެ މަންމައާއި އެއާއިލާ ތަހައްމަލުކުރަން ޖެހިފައިވާ ހިތްދަތިކަމަކީ އެއްވެސް އިންސާނަކަށް ކުރިމަތިކުރުވަން ހެޔޮވާނެ ވަރުގެ ކަމެއް ނޫނެވެ. ފަހެ، އެ އެއާއިލާ އާއި ރިލްވާނުގެ އޮތީ ކޮން ކުށެއްތޯ އެވެ؟ ރިލްވާނުގެ މަންމަ އެދެނީ އަދި އެއްފަހަރު ނަމަވެސް ދަރިފުޅު ދެކިލުމަށެވެ. ބައްދާލުމަށް ފަހު ބޮސް ދިނުމަށެވެ. ދަރިފުޅުގެ ކޮނޑުގައި ބޯއަޅާލައިގެން އޮވެލުމަށެވެ. ބައްޕަ އެދެނީ ދަރިފުޅުގެ އެހީތެރިކަމެވެ. އުމުރުން ދުވަސްވީ ދުވަހު އެކުގައި އަތްގާތްކޮށްދޭން ހުރުމަށެވެ. ދައްތަ އެދެނީ، ކޮއްކޮގެ އެ މަޖާ ޖޯކުތަކާއެކު ވަގުތުކޮޅެއް ހޭދަކޮށްލުމަށެވެ.\nރިލްވާނު ވަގަށް ނެގުމުން އޭނާގެ މަންމައާއި އާއިލާގެ ވޭނީ އާދޭސްތައް އަޑުއަހާލާނެ ކަންފަތެއް މިގައުމުގެ މަތީފަޑީގައި ނެތެވެ. އެ ހިތްދަތިކަން ދެކިލައި، އެމީހުންނާއެކު ހި މާ ހިތާމައިގައި ބައިވެރިވެލާނެ މީހަކު މިގައުމުގެ ސަރުކާރުގައި ނެތެވެ. ރިލްވާނުގެ މައްސަލައިގައި ސަރުކާރުގައި ތިބި ބޭފުޅުން މިހާ ދުރުދުރުން މިއުޅެނީ ކީއްވެތޯއެވެ؟ މިއުޅެނީ މި ދިވެހިރާއްޖޭގެ ރައްޔިތަކު ވަގަށް ނަގައިގެންނެވެެ. ކުޅަދާނަކަން ހުރި މިންވަރަކުން މި މައްސަލައިގައި މަސައްކަތް ކޮށްދިނުން އެންމެ އައުލާވެގެން ވަނީ ދިވެހި ސަރުކާރަކަށް ނޫންތޯ އެވެ؟ އެ އާއިލާގެ ހިތާމައިގައި ބައިވެރިވުމުގެ ގޮތުން ވަލިއްޔުލްއަމްރު ވަޑައިގެން އެ އާއިލާއާ ބައްދަލުކޮށްލުން ރަނގަޅު ނޫންތޯ އެވެ؟ އެކަމަކުން އެމަނިކުފާނުންގެ ހައިބަތަށް އުނިކަމެއް އަންނާނެ ކަމަކަށް ގަބޫލެއް ނުކުރެވެ އެވެ.\nރިލްވާނުގެ އާއިލާގެ ހިތާމަ ދުވަހަކަށް ވުރެ ދުވަހެއް ބޮޑުވެގެން ދަނީ ގޮތް ހުސްވެފައިވާކަން ގަބޫލުކުރެވޭތީ އެވެ. ރައްޔިތުންގެ ހައްގުގައި މަސައްކަތް ކޮށްދޭންޖެހޭ ދައުލަތުގެ އަމަލުތައް ހުރި ގޮތުންނެވެ. މަންމައާއި ދަރިފުޅު ވަކިކޮށްފައިވާއިރު، އެކަން ކުރި މުޖުރިމުން އިންސާފުގެ ކުރިމައްޗަށް ގެނެސްފައިނުވާތީ އެވެ. ހައްގާއި އިންސާފު އޮޅުވާލާފައިވާތީ އެވެ.\nމި ހުރިހާ ކަމަކާއެކު ވެސް ރިލްވާނުގެ މަންމައާއި އެ އާއިލާއިން އުންމީދު ކަނޑައެއް ނުލަ އެވެ. ރިލްވާނަށް ވީގޮތް ހޯދުމަށް ކިތަންމެ ކަށިކުނބުރު ގިނަ ވަލެއްގެ ތެރެއިން ވެސް މަގެއް ހޯދައިގެން ދަތުރުކުރުމަށް އެ އާއިލާއިން ވަނީ އަޒުމް ކަނޑައަޅާފަ އެވެ. އެންމެ ކަމަކަށްޓަކަ އެވެ. އެއީ، މިފަދަ ކަމެއް އެހެން މީހެއްގެ ދަރިޔަކާ ކުރިމަތިވިޔަ ނުދިނުމަށެވެ. އެހެން މަޔަކާއި ބަފަޔަކު މިފަދަ ހިތާމައެއް ބަރުދާސްތުކުރަން ޖެހޭ ފަދަ ހާލަތެއް މިގައުމުގައި އުފެދުނު ނުދިނުމަށެވެ. އިންސާފާއި މިނިވަންކަން އެއީ، ނިކަމެތިންނަށް މަނާކުރެވިފައިވާ އެއްޗެއްގެ ގޮތުގައި އޮތް އޮތުން ބަދަލުކުރަމަށެވެ. ދަރިއެއްގެ އުފަން ދުވަސް، ކަރުނައިގެ ކޯރުތަކެއްގައި ތިބެގެން އެއްވެސް އާއިލާއަކަށް ފާހަގަކުރަން ނުޖެހޭނެ ފަދަ ރާއްޖެއެއް ހޯދުމެވެ.\nއެންމެ ފަހުން އަޕްޑޭޓް ކުރީ:2މަސް ކުރިން | ރިވިއު ކުރީ: އިސްމާއިލް ރިޔާޒް


Hanimaadhoo Airport tharahgee kurumuge massaikai anna aharuge thereygai fesheyne: Ameer - One Online\nހަނިމާދޫއިން ކޮޗިންއަށް ފެށުމުގެ ރަސްމިއްޔާތުގެ ތެރެއިން -- ވަން ފޮޓޯ: މުހައްމަދު އައުޒަމް\nހަނިމާދޫ އެއާޕޯޓް ތަރައްގީ ކުރުމުގެ މަސައްކަތް އަންނަ އަހަރުގެ ތެރޭގައި ފެށޭނެ: އަމީރު\nހަނިމާދޫ އިންޓަނޭޝަނަލް އެއާޕޯޓް ތަރައްގީ ކުރުމުގެ މަސައްކަތް އަންނަ އަހަރުގެ ތެރޭގައި ފެށޭނެކަމުގެ ޔަގީންކަން ފިނޭންސް މިނިސްޓަރު އިބްރާހިމް އަމީރު ދެއްވައިފިއެވެ.\nމިނިސްޓަރު އެ ޔަގީންކަން ދެއްވީ، ބަޖެޓު ދިރާސާކުރާ ކޮމިޓީރެ ރޭގެ ބައްދަލުވުމުގައި ހަނިމާދޫ ދާއިރާގެ އެމްޑީޕީގެ މެމްބަރު އަބްދުލްޣަފޫރު މޫސާ ހަނިމާދޫ އެއާޕޯޓު ތަރައްގީ ކުރެވޭނީ ކޮންއިރަކުންތޯ އެހުމުން، އެކަމަށް ޖަވާބު ދެއްވަމުންނެވެ.\nމިނިސްޓަރު އަމީރު ވިދާޅުވީ، ބައިނަލްއަގުވާމީ އެއާޕޯޓެއްގެ ގޮތުގައި ހިންގާ ހަނިމާދޫ އެއާޕޯޓު ތަރައްގީ ކުރުމަށް އަންނަ އަހަރުގެ ބަޖެޓުގައި ހިމަނާފައި ނެތަސް، އިންޑިއާގެ އެގްޒިމް ބޭންކުން ފައިސާ ހޯދައިގެން އެ މަސައްކަތް ކުރައްވާނެ ކަމަށެވެ.\n"ހަނިމާދޫ އެއާޕޯޓް ތަރައްގީކުރަން ބަޖެޓުގައި ހިމެނިފައި ނެތަސް އަޅުގަނޑުމެން މިހާރުވެސް ޕްރޮޕޯސަލްތައް ފޮނުވާފައިވާނީ އިންޑިއާގެ އެގްޒިމް ބޭންކަށް. އެ ވިންޑޯގެ ތެރެއިން އިރާދަކުރެއްވިއްޔާ މިއަންނަ އަހަރުގެ ތެރޭގައި ހަނިމާދޫ އެއާޕޯޓް އިތުރަށް ތަރައްގީ ކުރުމަށްޓަކާ މަސައްކަތް ކުރެވޭނެ ކަމުގެ ޔަގީންކަން ދެން،" މިނިސްޓަރު ވިދާޅުވިއެވެ.\nނަމަވެސް އެގްޒިމް ބޭންކުން ނަގަނީ ކިހާ އަދަދެއްގެ ފައިސާއެއް ކަމެއް އަދި އެ ބޭންކަށް އެ ޕްރޮޕޯސަލް ފޮނުވި ތާރީހެއް މިނިސްޓަރު ވިދާޅުވެއް ނުވެއެވެ.\nމީގެ 28 އަހަރު ކުރިން 1990 ގައި ހިދުމަތް ދޭން ފެށި ހަނިމާދޫ އެއާޕޯޓު އިންޓަނޭޝަނަލް އެއާޕޯޓަކަށް ބަދަލުކުރީ 2013 ވަނަ އަހަރުގައެވެ. އެފަހުން ވެސް އެ އެއާޕޯޓް ބައިނަލްއަގުވާމީ ފެންވަރަކަށް ތަރައްގީ ކުރުމުގެ ވާހަކަދައްކާތާ ގިނަ އަހަރުތަކެއް ވެއްޖެއެވެ.\nއެވާހަކަ އެންމެ ފަހުން ދެއްކީ ރައީސް އަބްދުﷲ ޔާމީންގެ ސަރުކާރުގައެވެ. އެ ސަރުކާރުން 2016 ގައި ހަނިމާދޫ އެއާޕޯޓުގެ ރަންވޭ ދިގުކުރާނެ ކަމަށް ބުންޏެވެ. ނަމަވެސް ސަރުކާރު ނިމުނުއިރުވެސް އޭގެ އެއްވެސް ކަމެއް ފެށިފައެއް ވެސް ނުވެއެވެ.\nނަމަވެސް މިފަހަކާ ޖެހެންދެން ވެސް އެ އެއާޕޯޓުން ބައިނަލްއަގުވާމީ ދަތުރެއްގެ ގޮތުގައި ކުރަނީ ޓްރިވެންޑުރަމަށް ހަފްތާއަކު ދެ ފަހަރެވެ. މިދިޔަ މަހު ތެރޭގައި ހަނިމާދޫ އާއި އިންޑިއާގެ ކޮޗިންއާ ދެމެދު ވަނީ ދަތުރު ފަށައިފައެވެ. އެއާޕޯޓަށް ބޮޑެތި ފްލައިޓުތައް ނުޖެއްސޭތީ އެ ދަތުރުތަކުގައި ވެސް ބޭނުންކުރަނީ މޯލްޑިވިއަންގެ ކުދި ބޯޓުފަހަރެވެ.\nހަނިމާދޫ އެއާޕޯޓު ތަރައްގީ ކުރުމަކީ ރައީސް އިބްރާހިމް މުހައްމަދު ސޯލިހުގެ ރިޔާސީ ވައުދުފުޅެކެވެ. އެމަނިކުފާނު ވަނީ، ހަނިމާދޫ އެއާޕޯޓަށް ބޭރު ގައުމުތަކުން ސީދާ މަތިންދާބޯޓުތައް ޖެއްސޭ ވަރަށް އެ އެއާޕޯޓު ތަރައްގީ ކޮށްދެއްވާނެ ކަމަށް ވިދާޅުވެފައެވެ.\nގުޅޭ ޓެގު އަހްމަދު އަދީބު އަބްދުލްގަފޫރު އިންޑިއާ މިނިސްޓްރީ އޮފް ފިނޭންސް އެންޑް ޓްރެޜަރީ އިބްރާހީމް އަމީރު ހދ. ހަނިމާދޫ


Rahrashah "Nivairoalhi" aranee\nރަށްރަށަށް "ނިވައިރޯޅި" އަރަނީ\nނިއުމާގެ ވަދާއީ ފިލްމު "ނިވައިރޯޅި" ގެ ޕްރިމިއާ ނައިޓްގެ ތެރެއިން\nނިއުމާ މުހައްމަދުގެ ވަދާއީ ފިލްމު "ނިވައިރޯޅި" އަތޮޅުތަކުގެ ސިނަމާތަކުގައި މިއަދު ޕްރިމިއާ ކުރާނެ އެވެ.\nނިއުމާ ދިވެހި ފިލްމް ސްކްރީނަށް އަލްވަދާއު ކިޔާ "ނިވައިރޯޅި" މަނަދޫގައި ޕްރިމިއާ ކުރުމަށް ފިލްމުގެ މުހިއްމު ތަރިންތަކެއް އެރަށަށް ދާނެ އެވެ. މިރޭ އެ ރަށުގައި "ނިވައިރޯޅި" ޕްރިމިއާ ކުރާއިރު ބައިވެރިވާނީ ނިއުމާ އާއި ޒީނަތާއި އަޒްމީލް، ޖުމައިހު، ރިޝްފާ އަދި ނުޒުހަތެވެ.\nމަނަދޫގައި މި ފިލްމު މިރޭ އަޅުވާއިރު ބ. އޭދަފުށީގައި އަޅުވަނީ އަންނަ ހުކުރު ދުވަހުގެ ރޭގަ އެވެ. އަދި ކ. ގުރައިދޫގައި ހޮނިހިރު ދުވަހުގެ ރޭ މި ފިލްމު އަޅުވާނެ އެވެ.\n"ނިއުޒޯ ޕްރޮޑަކްޝަން އިން ގެނެސްދޭ ނިވައިރޯޅި" އަކީ "ހެޕީ ބާތުޑޭ" އާއި "ލޫދިފާ" ފަދަ އިޖުތިމާއީ މައްސަލަތައް ދައްކުވައިދޭ ފިލްމްތައް ގެނެސްދީފައިވާ ޑައިރެކްޓަރު މޫމިން ފުއާދުގެ ފިލްމެކެވެ. ސްކްރިޕްޓާއި ޑައިރެކްޝަންގެ މަސައްކަތްތައް މޫމިން ކޮށްފައިވާއިރު، މި ފިލްމުގެ މަންޒަރުތައް ނަގާފައި ވަނީ ރ. އިނގުރައިދޫ އާއި މާލޭގައި އެވެ.\nމި ފިލްމުގެ ޝޯތައް އޮލިމްޕަހުގައި މިހާރު ކުރިއަށްދާއިރު، މި ފިލްމުން ވަނީ ހައުސްފުލް ޝޯ ތަކެއް ގެނެސްދީފަ އެވެ. އަދި ބެލުންތެރިންނާއި ފިލްމީ ގިނަ ތަރިންވެސް ބުނަނީ މިއީ ނިއުމާގެ ފަހު ފިލްމަށް ވާއިރު މިއީ އޭނާގެ އެންމެ މޮޅު އެއް ފިލްމު ކަމަށެވެ.\nނިއުމާގެ ކައިވެނި މި އަހަރު!\nވިޓިލިގޯ ދުވަސް: ތަފާތު ވިޔަސް ރީތި!\nތިން ޕްރޮޖެކްޓަކާއެކު ނިއުމާގެ ރިހިޔޫބީލް ފާހަގަކޮށްފި\n"ނިވައިރޯޅީ"ގެ ހައުސްފުލް ޝޯ ތަކެއް\nކައިވެނީގެ ބޮޑު ދުވަހެއް: 53 ކައިވެނި


Dr. Jameel ge villimale ge thasavvuru ifthithaah koffi - vNews.mv\nޑރ. ޖަމީލުގެ ވިލިމާލޭގެ ތަސައްވުރު އިފްތިތާހްކޮށްފި\nމުޙައްމަދު އުސާމް 15 March 2019, 23:35\nކުރިއަށް އޮތް ރައްޔިތުންގެ މަޖިލީހުގެ އިންތިހާބުގައި ޖުމްހޫރީ ޕާޓީގެ ޓިކެޓުގައި ވިލިމާލެ ދާއިރާއަށް ވާދަކުރައްވާ ކުރީގެ ނައިބު ރައީސް ޑރ. މުހައްމަދު ޖަމީލު އަހުމަދު އެކަށައަޅުއްވާފައިވާ ވިލިމާލޭގެ ތަސައްވުރު އިފްތިތާހް ކޮށްފިއެވެ.\nތަސައްވުރާ ގުޅޭ ގޮތުން ވާހަކަފުޅު ދައްކަވަމުން ޑރ ޖަމީލް ވިދާޅުވީ މާލެއާއި ހުޅުމާލެއަށް އަންނަ ތަރައްގީތައް ވިލިމާލެއަށް ވެސް ހައްގު ކަމަށެވެ. އެ ގޮތުން ވިލިމާލެ ސްމާޓް ސިޓީއެއްގެ ގޮތުގައި ތަރައްގީ ކުރުމަށާއި ފަތުރުވެރިންގެ މަންޒިލެއްގެ ގޮތުގައި ތަރައްގީ ކުރުމަށް ހުށަހަޅުއްވާނެ ކަމަށެވެ.\nޖަމީލުގެ ވިލިމާލޭގެ ތަސައްވުރުގައި ވާގޮތުން، އެ ރަށުގައި ޓޫރިސްޓު ސްޓްރީޓެއް ގާއިމުކޮށް، އެ ސަރަހައްދުން ފަތުރުވެރިންނަށް ވިޔަފާރި ކުރެވޭނެ ގޮތަށް ހަމަޖައްސާނެއެވެ. އޭގެ އިތުރުން ވިލިމާލޭގައި ކަލްޗުރަލް ވިލެޖެއް ގާއިމުކޮށް، ގެސްޓް ހައުސްގެ ވިޔަފާރި ފުޅާކުރުމަށް ތަސައްވުރުގައި ހިމަނުއްވާފައި ވެއެވެ.\nޒުވާނުންނަށް ކުޅިވަރު ކުޅެވޭނެ ގޮތަށް އަދި މުނިފޫހިފުލިވުމުގެ ގިނަ ހަރަކާތްތައް ހިންގޭނެ ގޮތަށް ޒަމާނީ ފެންވަރުގެ ސްޕޯޓްސް ކޮމްޕްލެކްސްއެއް ގާއިމު ކުރުމަށް ވެސް ޖަމީލުގެ ތަސައްވުރުގައި ވެއެވެ.\nޑރ ޖަމީލު ވިދާޅުވީ، އޭނާގެ ތަސައްވުރުގައި އެންމެ މުހިއްމު ކަމެއްގެ ގޮތުގައި ހިމަނުއްވާފައިވާނީ ވިލިމާލެ ރައްޔިތުންނަށް ބޯހިޔާވަހިކަން ފޯރުކޮށްދޭން އެ ރަށަށް ހާއްސަ ފަންޑެއް، ސަރުކާރާ ގުޅިގެން ގާއިމު ކުރުމެވެ. އެ ފަންޑު މެދުވެރިކޮށް ގެދޮރު ނޭޅިތިބި މީހުންނަށް، ގެދޮރު އެޅުމަށްޓަކައި ކުޑަ އިންޓަރެސްޓް ރޭޓެއްގައި 30 އަހަރަށް ބަހާލައިގެން ދައްކާ ގޮތަށް ފައިސާ ހަމަޖެހިގެންދާނެ ކަމަށް ޖަމީލު ވިދާޅުވިއެވެ.\nއޭގެ އިތުރުން ހުޅުމާލެއެކޭ އެއްގޮތަށް ވިލިމާލޭގައި ވެސް ޒަމާނީ ފެންވަރުގެ ފްލެޓްތައް އެޅުމަށް ހުށަހަޅުއްވާނެ ކަމަށް ވިދާޅުވި އެވެ. އެ ގޮތުން ވިލިމާލޭގައި އޮތް ހުސް ބިންތަކުގައި ޒަމާނީ ފެންވަރުގެ ސްވިމިން ޕޫލާއި ޖިމާއި ކެފޭއާ އެކީގައި ފްލެޓް އެޅުމަށް ހުށަހަޅުއްވާނެ ކަމަށް ޖަމީލު ވިދާޅުވިއެވެ. އަދި ވިލިމާލޭގެ ބިލްޑިން ކޯޑް އަލުން މުރާޖައާކޮށް، ބަދަލު ކުރުމަށް ވެސް ހުށަހަޅުއްވާނެ ކަމަށް ޖަމީލު ވިދާޅުވިއެވެ.\n"(ވިލިމާލޭ) އާއިލާތައް މި ތިބީ މިހާރު ކުދިކުދި ތަންތަނަށް ވަދެ އެ ތަންތަނުގައި ހިސާރުވެ ގޭބަންދުވެފައި. ގެއިން ނުކުންނާނެ ގޮތެއް ނެތް. ހަމަ ހަގީގަތުގައި މިރަށުގައި އާއިލާތައް ދިރިއުޅެނީ ގޭބަންދުގައި. އެކަމުގެ ހައްލު އަންނާނީ އެ އާއިލާތަކަށް ލިބިފައިވާ ބިންކޮޅު ތަރައްގީ ކުރެވިގެން. ސަރުކާރަށް މަންފާއާއި ލާބަހުރި ގޮތަކީވެސް އެއީ. އަޅުގަނޑުގެ ހުށަހެޅުމަކީ ވިލިމާލޭގެ ބިލްޑިން ކޯޑް އަލުން 10 ނުވަތަ 12 އަށް އުފުއްލައި ދިނުން." ޖަމީލު ވިދާޅުވިއެވެ.\nސަރުކާރުގެ ވިސްނުމާ އެއްގޮތަށް ވިލިމާލެވެސް ތަރައްގީކުރަން ވާނީ ޖަޒީރާވަންތަ ރަށެއްގެ ގޮތުގައިކަން ފާހަގަ ކުރައްވަމުން ޖަމީލު ވިދާޅުވީ ވިލިމާލެ ވަށައި ހިނގާލެވޭ ގޮތަށް މަގެއް އޮންނަންވެސް ޖެހޭ ކަމަށެވެ. ވިލިމާލޭގެ ސިއްހީ ހިދުމަތާއި ތައުލީމީ ހިދުމަތްވެސް އިސްލާހު ކުރަންޖެހޭކަން ޖަމީލު ފާހަގަ ކުރެއްވިއެވެ.\nޖަމީލު ވިދާޅުވީ އަދި ހާމަކުރެއްވީ އޭނާގެ ތަސައްވުރުގެ އަސާސީ މިންވަރެއް ކަމަށެވެ. ކުރިއަށް އޮތް ތަނުގައި އޭނާގެ ތަސައްވުރު ހާމަކުރެވި ނިމޭއިރު ވިލިމާލޭގެ މުޅި މަންޒަރު ބަދަލުވެގެން ދާނެ ކަމަށް ވިދާޅުވިއެވެ.


Accident aa gulhigen hayyarukuri bus driver ge bandhah7dhuvas | Mihaaru\nއިއްޔެ ރޭ ނުރައްކާތެރި އެކްސިޑެންޓު ހިނގީ ހުޅުމާލެ އިން ބްރިޖަށް އަރާ ހިސާބުގައި.---ފޮޓޯ: މިހާރު\nއެކްސިޑެންޓާ ގުޅިގެން ހައްޔަރުކުރި ބަސް ޑްރައިވަރުގެ ބަންދަށް ހަތް ދުވަސް\n14 ނޮވެމްބަރ 2019 - 08:39 19 comments\nމި އެކްސިޑެންޓުގައި، ދެމައިން ތިބި ސައިކަލް ގައި ބަސް ޖެހި، ކ. ތުލުސްދޫ ބޮނަސޭރާ، ފާތިމަތު އަންޖުން ޝަފީގު 13، ވަނީ މަރުވެފަ އެވެ.\nއެތައް ބަޔަކަށް ބޮޑު ސިހުމެއް ލިބުނު މި ނުރައްކާތެރި އެކްސިޑެންޓާ ގުޅިގެން ހައްޔަރު ކޮށްފައި ވަނީ އުމުރުން 54 ދިވެހި ޑްރައިވަރެކެވެ. އެކްސިޑެންޓު ހިނގިތާ މާ ގިނައިރުތަކެއް ނުވަނީ ފުލުހުން ވަނީ އޭނާ ހައްޔަރުކޮށް ތަހުގީގު ފަށައިފަ އެވެ.\nމި އެކްސިޑެންޓާ ގުޅޭ ގޮތުން ފުލުހުން އަދި ވަކި އެއްޗެއް ނުބުނެ އެވެ.\nއެކްސިޑެންޓުވި، ބަސް އޮޕަރޭޓް ކުރާ އެމްޓީސީސީން އިއްޔެ ބުނެފައި ވަނީ އެ އެކްސިޑެންޓު ހިނގިކަން، ބަހުގައި ތިބި އެއްވެސް މީހަކަށް ރޭކާ ވެސް ނުލާ ކަމަށެވެ.\n"ސައިކަލެއްގައި ޖެހި އެވަރުގެ އެކްސިޑެންޓެއް ހިނގައިފިއްޔާ ބަހުގައި ކޮންމެވެސް ނިޝާނެއް ހުންނަންވާނެ ކަމަށް ބެލެވެނީ،" އެމްޓީސީސީގެ އޮފިޝަލް ވިދާޅުވި އެވެ.\n"އެކަމަކު ފުރޮޅަކުން ތަނަކުން ލޭކޮޅެއްހާ ހިސާބު ވެސް ފެންނާކަށް ނެތް. އަދި ކޫރުމެއްހާ ހިސާބު ވެސް ނެތް."\nއެމްޓީސީސީން ބުނެފައި ވަނީ، މި އެކްސިޑެންޓާ ގުޅިގެން ފުލުހުން އެ ބަހުގެ ވަރަށް ރަނގަޅު ފޮރެންސިކް ތަހުގީގެއް ކުރާ ކަމަށެވެ. އެކަމަކު އެ ކުންފުނިން ބުނާ ގޮތުގައި، މިހާތަނަށް ބެލިބެލުމުން ބަހުގެ އެއްވެސް މައްސަލައެއް ނުފެނެ އެވެ.\nދެ މައިން ސައިކަލްގައި ގޮސް، ހައިވޭ އަށް އެރިތާ މާ ގިނައިރުތަކެއް ނުވެ ކުރިމަތިން އެމްޓީސީސީގެ ބަހާ ހަމަވި ތަނާ ދެމައިން ދުއްވި ސައިކަލް، ބަހުގައި ޖެހި ވެއްޓުނީ ކަމަށް އާއިލާގެ ބައެއް މީހުން ބުނެ އެވެ. އަންޖުމްގެ ބޮލުގައި އޮތް ހެލްމެޓު ވެއްޓި، އޭނާގެ ބޯ ގޮސް ޖެހުނީ ތާރުގަނޑުމަތީގަ އެވެ. ނުރައްކާތެރި އެކްސިޑެންޓުގައި އަންޖުމްގެ މަންމަގެ ހަށިގަނޑަށް ބޮޑު ގެއްލުމެއް ނުވެ ސަލާމަތްވި އެވެ.\nމަންޒަރު ދުށް ބައެއް މީހުންނާ ހަވާލާދީ، އަންޖުންގެ އާއިލާގެ ބައެއް މެމްބަރުން "މިހާރު" އަށް ކިޔައިދިން ގޮތުގައި އެކްސިޑެންޓުވުމުގައި ބަސް ޑްރައިވަރުގެ އިހުމާލު ވަރަށް ބޮޑެވެ. އެއް ކަމެއްގެ ގޮތުގައި އެކަކު ފާހަގަ ކުރީ އެކްސިޑެންޓުވި އިރު ވެސް ބަސް ދުއްވަން އިން ޑްރައިވަރަށް އެކަން ނޭނގުމެވެ. "ބަސް ދިޔައީ އަންޖުމް ވެއްޓިފައި އޮއްވައި މޫނު މަތިން އަރާފައި ކަމަށް ވަނީ. އަންޖުމްގެ ބޮލަށް ބޮޑެތި ގެއްލުންތަކެއް ލިބިފައި ވަނީ. ފުރޮޅު ބޮލަށް އެރުމުން އެހާ ބޮޑު ވަރުވީ،" އާއިލާގެ މެމްބަރަކު ކިޔައިދިނެވެ.\nމި އަހަރުގެ ރޯދަ މަހު ހުޅުމާލޭގައި ދުއްވާފައި ދިޔަ އެމްޓީސީސީގެ ބަހަކުން ޖެހި ޔޫކްރެއިންގެ އަންހެން ޓޫރިސްޓަކު ވެސް މަރުވެފައި ވެ އެވެ. އެ އެކްސިޑެންޓު ހިނގީ ޑްރައިވަރަށް ނިދިޖެހުމުންނެވެ. އެ އެކްސިޑެންޓުގައި މަރުވީ ފަތިހު ހިނގާލަން ނުކުމެ އުޅުނު ޓޫރިސްޓެކެވެ. ބަސް ދުއްވާފައި ދިޔައީ އެ މީހާގެ ގައިގެ މަތިން ކަމަށް މަންޒަރު ދުށް މީހުން ބުނެފައި ވެ އެވެ.\nއިތުރު ލިޔުންތައް ހުޅުމާލެ ފުލުހުން އެކްސިޑެންޓް މަގުމަތީގެ އެކްސިޑެންޓް އެމްޓީސީސީ ބަހުގެ ޚިދުމަތް


Dhivessehge Reethi Quran Kiyevumah, Ethah Baeh Ge Thaureefaa Loabi! - Vaguthu\nޝަމީމް ގުރުއާން ކިޔަވާފައި ހިއްސާކުރި ވީޑިއޯގެ ސްކްރީންޝޮޓެއް: ފޮޓޯ މީސްމީޑިއާ\nކޮވިޑް-19 އާ ގުޅިގެން އިޖްތިމާއީ ގައިދުރުކަން ފަރިތަކުރުމަށް އެތައް ބަޔަކު ގޭގައި ތިބެން ޖެހުމުން ކުރިއަށް ވުރެ ބޮޑަށް މީސްމީޑިއާގައި މީހުން ހޭދަކުރާ ވަގުތު އެތައް ވަގުތެއް ގިނަވެގެން ދިޔައެވެ. ބައެއް މީހުން ފޫހިފިލުވުމަށް ކުރަނީ އެކިއެކި މަސައްކަތްތަކެވެ.\nގިނަ ބަޔަކު މީސްމީޑިއާގައި މަޖާ ގޭމްތައް ކުޅުމާއި ސަމާސާކުރުމާއި ހެއްވާ ކަންތައްތަކުގައި ޝާމިލްވެ އުޅޭ އިރު، އެ ޗެލެންޖުތަކުގެ ތެރެއިން ދިވެހިންނާ މުސްލިމުންގެ އަގީދާގެ ކުލަ ފެންނަން ބޭނުންވި ބަޔަކު ވެސް ތިއްބެވެ.\nކުޑަކުދިންނާއި، ޒުވާނުންނާއި ހަރު އުމުރުފުރާގެ މީހުން ވެސް ވަނީ މި ޗެލެންޖުގައި ބައިވެރިވެފައެވެ.\nMuseebathu ge vaguthu geyga thibe gina ginain Quran kiyevun ragalhee..#Stayhome@StaySafe, keep continue Recite Holy Quran..\nPosted by Mohamed Shameem Abdul Muhusin on Saturday, April 4, 2020\nއަދި ބައެއް ވަޒީރުންނާއި ކުރީގެ މެމްބަރުންނާއި، މަޝްހޫރު އެތައް ބަޔަކު މި ޗެލެންޖްގައި ބައިވެރިވިއެވެ.\nޤުރުއާން ކިޔެވުމުގެ ވީޑިއޯތަކުން މުޅި މީސް މީޑިއާ ފުރިފައި ވާއިރު ގިނަ މީހުންގެ ހިތްތަކުން ޖާގަ ހޯދި އެކަކަކީ ގއ. މާމެންދު އަށް އުފަން މުހައްމަދު ޝަމީމް އަބްދުލް މުހްސިނެވެ. އޭނާ ވެސް ޝަހީމްގެ ޗެލެންޖްގައި ބައިވެރިވިއެވެ.\nމިދިޔަ ހޮނިހިރު ދުވަހު ފޭސްބުކްގައި އާންމު ކުރި ޝަމީމް ގުރުއާން ކިޔެވި ވީޑީއޯ މިހާތަނަށް އައި އިރު 9000 އަށް ވުރެ ގިނަ މީހުން ވަނީ ބަލައިފައެވެ. އަދި އޭނާގެ ގުރުއާން ކިޔެވުމުގެ ރާގުގެ ރީތި ކަމާއި، އަޑުގެ ފުރިހަމަކަމުން އާންމުންގެ ގިނަ ބަޔަކު އޭނާ އަށް ކުރީ ތައުރީފެވެ.\nއެ ވީޑީއޯގެ ކެޕްޝަންގައި އޭނާ ލިޔެފައިވަނީ " މުސީބާތުގެ ވަގުުތުގައި ގޭގައި ތިބެގެން ގިނަގިނައިން ގުރުއާން ކިޔެވުން ރަނގަޅީ." މިހެންނެވެ.\nސޯޝަލް މީޑިއާގައި އެ ވީޑިއޯ ހިއްސާކުރުމާ އެކު އެތައް ބަޔަކު ދަނީ އެ ވީޑިއޯ ޝެއާ ކުރަމުންނެވެ.\nއެ ވީޑިއޯއަށް ލިބުނު އާދަޔާ ޚިލާފު ތަރުޚީބާ ގުޅޭ ގޮތުން ޝަމީމް "ވަގުތަށް" ބުނީ ވީޑިއޯ ހިއްސާ ކުރީ ޗެލެންޖްގައި ބައިވެރިވުމުގެ ގޮތުން ނޫން ކަމަށެވެ.\nއެ ވީޑިއޯ ހިއްސާކުރީ ގޭގައި ގިނަ ވަގުތުތަކުގައި ތިބޭ އިރު ގުރުއާން ކިޔެވުމަކީ ރަނގަޅު ކަމެއް ކަމަށް ދެކޭތީ ކަމަށް އޭނާ ބުންޏެވެ.\n"ޗެލެންޖަކަށް ނޫން އަޅުގަނޑު ކިޔެވީކީ. ދެން ބުނި އަދިވެސް ކިޔަވާށޭ. އަނެއްހެން ޗެލެންޖަކަށް ނޫން. ގިނަ މީހުން ގޭގައި ތިބޭތީ ކިޔަވަން ރަނގަޅޭ އަޅުގަނޑު ބުނީ. ވަރަށް ގިނަ މީހުން ބުނި ވަރަށް ރަނގަޅޭ. އަދި ކިޔަވާލާނަން އިރާދަކުރެއްވިއްޔާ." އުމުރުން 36 އަހަރުގެ ޝަމީމް ބުންޏެވެ.\nޝަމީމް އަށް ލިބިފައިވާ ރީތިކޮށް ގުރުއާން ކިޔެވުމުގެ ހުނަރާއި މެދު ސުވާލުކުރުމުން ބުނީ އޭނާއަކީ ކުޑައިރުއްސުރެ، ގުރުއާން މުބާރާތްތަކުގައި ބައިވެރިވެ، ރަނގަޅު ވަނަތަކެއް ވެސް ހޯދާފައިވާ މީހެއް ކަމަށެވެ.\n"ބައިވެރިވަން ކުރީގައި ވެސް. އަތޮޅުން އެއް ވަނަ ލިބުނު. ހުވަދު އަތޮޅުން ލިބުނު އެއްވަނަ." އޭނާ ފާހަގަކުރިއެވެ.\nއެތައް ބަޔަކު ޝަމީމްގެ ކިޔެވުން ރީތިކަން ފާހަގަކޮށް އޭނާއަށް ގާރީއަކަށް ނުވަތަ މުދިމަކަށް ވުމަށް އިރުޝާދު ދެމުންދާ އިރު، އޭނާ އަކީ 2011 އިން ފެށިގެން އިމާމްކަމުގެ މަގާމް ވެސް އަދާކުރާ މީހެކެވެ. އެންމެ ފުރަތަމަ އިމާމްކަމުގެ ސަނަދު ލިބުމަށް ފަހު އޭނާ، ހުކުރު ކުރީ އޭނާގެ އުފަން އަތޮޅު ކަަމަށްވާ ހުވަދު އަތޮޅުގައެވެ. އޭގެ ފަހުން ދިރިއުޅުން އައްޑޫ ސިޓީީ އަށްް ބަދަލުކޮށް މިހާރު މިފްކޯގެ އެސިސްޓަންޓް މެނޭޖަރުގެ ވަޒީފާ އަދާކުރާ ޝަމީމް ދަނީ އިމާމެއްގެ ގޮތުގައި މަސައްކަތް ކުރަމުންނެވެ.\nކިޔަވާ. ކިޔަވައިގެން ވެސް މިކޮވިޑު ފައްސާލަ\nއޭޕްރީލް 6, 2020 10:50\n100% ފޭކް. ޢަނގަ ނުހުޅުވާ ޤްރުއާން ކިޔެވޭތަ\nއޭޕްރީލް 6, 2020 12:29\nއަސްލުވެސް. މިގޮތަށް އެކްޓް ނުކުރިޔަސް ވެދާނެ\nއޭޕްރީލް 6, 2020 13:33\nއަހަރެން މީ ޝަމީމް ފަހަތުގަ ނަމާދު ކުރި މީހެއް. ތި ހަމަ ޝަމީމް ގެ އަޑު\nއޭޕްރީލް 6, 2020 18:31\nނޭގޭ ވާހަކަ ދައްކާފަ، އެއްޗެހި ކިޔާތި... މޮޔަ\nއޭޕްރީލް 6, 2020 23:50\nބޭރުގެ މަޝްހޫރު ބޮޑެތި ޤާރީން ކިޔަވާއިރު އަނގަ ހުޅުވާބާ؟ އެނގިގެން ވާހަކަ ދެއްކުން ބުއްދިވެރި!\nއޭޕްރީލް 8, 2020 00:12\nދޯ! އެހެން ކިޔަވާ ނަމަ ވައި އަޑެއް ބޭރުވާނީ\nއޭޕްރީލް 8, 2020 09:50\nދޮންކަލޯ ނާފިޒޫ. ތަންކޮޅެއް ގިނައިން ޓިކްޓޮކް ބެލީމަ ކަންނޭގެ ތިހައި ޝައްކު ތި ވަނީ.\nލިންކެއްވެސް ނުލިބުނު ދޯ ޖަހާލަން\nއޭޕްރީލް 6, 2020 10:54\nޝަމީމުގެ މައިން ބަފައިންނާއި މުދައްރިސުން އަދި ޝަމީމްގެ ހިތްވަރަށް ހަމަ ސާބަސް... މަސައްކަތުގައި ދެމިހުރެ އުގައްނައި ދެއްވާތި...\nއޭޕްރީލް 6, 2020 10:59\nއޭޕްރީލް 6, 2020 11:02\nވަރަށް ފުރިހަމަ ކިޔެވުން\nއޭޕްރީލް 6, 2020 11:04\nޑރ.ޝަހީމް އާ ޝަމީމް އަކީ އެ އް ރަށަކައް އުފަން 2މީހުން ކަން ލިއުމުގަ ފާހަގަ ކޮއްފަ ނެތީމަ ވ ދެރަ!\nއޭޕްރީލް 6, 2020 13:53\nއެކަމަކު މި ޗެލެންޖުން މީހުންގެ ހިތްތަކުން ޖާގަ ހޯދި އެކަކަކީ ޝަހީމްގެ ރަށް، ގއ. މާމެންދު އަށް އުފަން މުހައްމަދު ޝަމީމް އަބްދުލް މުހްސިނެވެ. އޭނާ ވެސް ޝަހީމްގެ ޗެލެންޖްގައި ބައިވެރިވިއެވެ.\nالحمد لله ވަރަށް ފުރިހަމަ ވަރަށް ރީތި އިންޝާ ﷲ\nއޭޕްރީލް 6, 2020 11:09\nއޭޕްރީލް 8, 2020 11:06\nނޫނޭ.. މަވަރަށް ރަނގަޅަށް މިވީޑިޔޯ ބަލައި އެނަލައިޒް ކޮށްފިން..އިތުރު އޯޑިޔޯއެއް ވީޑިޔޯ މައްޗަށް އެޑިޓް ކޮށްފައެއް ނެތް.. އޭނަގެ މަޚްރަޖް ތަކާއި ރާގު ގެނައުމުގެ ފޭޝަލް ފީޗާސް ތަކާއި އަނގަޔާ ނޭފަތުގެ މޫވްމަންޓްސް ތައް ކޮންސްޓަންޓް ވެފައި އޮތެންޓިކް..މަވެސް ތަޖުވީދަށް ރާގަށް ޤުރުޢާން ކިޔަވާފަ ހުރީމަ އެނގޭ މަޚްރަޖްތަކުގެ އަނގައިގެ ހަރަކާތްތައް ހުންނާނެ ގޮތް..ނޭފަތުގެ މޫވްމަންޓްސް އަށް އެކަނި ބެލިޔަސް ވަރަށް ބޮޑަށް ލިޕްސިންކް ނޫންކަން ފެންނާނެ.. މާޝާﷲ.. ޝަމީމް ހަމަ މޮޅީ..\nއޭޕްރީލް 6, 2020 11:22\nވ.ފުރިހަމަ އަޑުއަހާލަން ފަސޭހަ ކިޔެވުމެއް..\nއޭޕްރީލް 6, 2020 11:28\nވަﷲ އަޢްލަމް، و ،ذ،ر،م،ب އަދާކުރާއިރު އަދިވެސް އެހެން އަކުރުތައް އަދާ ކުރާއިރު، އަޑާ އަނގަޔާ ނުގުޅޭކަން ފާހަގަ ކުރެވުން. މޮޅަށް ދެނެވޮޑިގެން ވަނީ ﷲ.\nއޭޕްރީލް 6, 2020 12:50\nސީދާ މީހާގެޢަޑު ނުން ވީމަކަޑަ ވޮޢިސް ޢެޑިޓު ކޮޢް ޢިފެކްޓް ކޮޢްފަ ހުރިޢަޑެޢް ޢިވުނީ ފޯނުން ކުރިކަމަކީ ޢޯޑިޢޯ ޢަކަޢް ވީޑިޢޯ ޢެޅުން ވ ސާފު ސަލާމް\nއޭޕްރީލް 6, 2020 13:00\nމަށަށް ވެސް ތިކަން ފާހަގަވި. ބޮޑަށް ހީވަނީ އޯޑިއޯ އެއް ޖަހައިގެން އަނގަ ހަލުވަނީހެް. އަނެއްކާ ބޮޑަށް ވައްތަރީ ބޭރުގެ ޤާރީއެއްގެ އަޑާ\nއޭޕްރީލް 6, 2020 17:29\nކޮން ގާރީއެއްކަންވެސް ނޭންގުނު ދޯ؟ ބެސިކްސް ނޭންގޭ މީހުން ޓެކްނިކަލް ކޮމެންޓް ކުރީމަ ތީ ބޮޑު ޖޯކެއް!\nއޭޕްރީލް 8, 2020 19:29\nއަސްތާ އެއްކަލަ ލާދީނީ ބައިގަނޑު ދޯ. ޤުރުޢާން ކިޔެވުން އެކަނިތަ، ކަލޭމެންނަކަށް ކަމަކު ނުދާނެ އިސްލާމް ދީނުގެ އެއްވެސް ކަމެއް. ކަލޭމެންނަށް ކަމުދާނީ އިސްލާމްދީނާ ޚިލާފު އެޖެންޑާތައް. ތިގޮތަށް ތިވާހަކަ ތި ދައްކަނީ ޤުރުޢާން ދެކެ ފޫހިވާތީ.\nﷲ އެންމެހާ މުސްލިމުންނަށް ތެދުމަގު ދައްކަވާށި. އާމީން\nއޭޕްރީލް 9, 2020 16:51\nޝަމީމް އަކީ އަހަރެންގެ ކްލާސްމޭޓެއް އޭރުވެސް ޝަމީމް އަކީ އަޑުއަހާ މީހުންގެ ގައިން ހީބިހި ނަގަހާ ރީއްޗަށް ޤުރުއާން ކިޔަވާ މީހެއް...ޖޭ ވިޔަސް ކުރާނެ ކަމެއް ނެތް..މީ ހަމަ ޝަމީމް ގެ އަޑު..\nއޭޕްރީލް 6, 2020 11:30\nމާޝާﷲ. ވ.ވ.ވ ފުރިހަމަ. ތިބާއަށް މާތްﷲ ބަރަކާތް ލައްވާށި. އާމީން.\nއޭޕްރީލް 6, 2020 11:59\nމާޝާﷲ. އަދި މި އަދާހަމަޔަށް ދިވެހިރާ އްޖެ އިން ތިހާރީތިކޮށް ޤުރު އާން ކިޔަވާ މީހަކު ނުފެނޭ...މިސާލަކަށް ޝހމ މެންވެސް ހަމަ މިސާލު ނަގަންޖެހޭ...މި އަދު އެމީހުން ގަބޫލުކުރަންޖެހޭ ހުރިހާ ކަމަކަށްވެސް ކުޅަދުންވަންތަ މާތްﷲ ގެ އިރާދަފުޅުން މި އަދު މިވަނީ ރީތިކޮށް ޤުރު އާން ކިޔަވަން އެގެނީ އެންމެ މީހަކަށްނޫންކަން ސާބިތުވެފަ އަދި އެމީހަކަށްވެސް މި އަދު އެކަން އެގޭނެ...ޤުރު އާނާ އި އިސްލާމްދީނަކީ ވަކިމީހެ އްގެ ހަރުމުދަލެ އްނޫންކަން. ވީމާ،ﷲ އަށް ބިރުވެތިވެ އެޑްވާންޓޭޖް ނަންގަވަން އެއއ އްވެސް މީހަަކު ނޫޅު އްވުން އެދެން އަދި އެންމެނަށް ތެދުމަގު ދަ އްކަވާށި... އާމީން\nއޭޕްރީލް 6, 2020 13:31\nބްރޯ ޝަހީމް އާ ޝަމީމް މީ އެއް ރަށެއްގެ ެެެެެެެެެެެެެެެެެެެެެެެެެެެެެެެެެ އެކައްޗެއް!\nއޭޕްރީލް 8, 2020 06:59\nސުބުޙާނަﷲ...ބަޔަކު ހަސަދަވެރިވިޔަސް ތީބޮޑުވަރު. އަނެއްކާ މީ ޤުރުއާންކިޔެވުން ދޯ؟ މިކަމުގައި ޗެލެންޖް ކުރުމެއް ނުވެސް އޮވޭ، ކާކުދެއްކިވާހަކައެއްބާ؟ މީﷲ އަށްޓަކައި ކުރާކަމެއް މިކަމުގައި ސަމާލުކަން ހޯދަން ޗެލެންޖެ ކުރުމަކީ ކޮންކަހަލަ ކަމެއްބާ؟ ވަﷲ އަޢުލަމް...\nހަސަދަވެރި ނުވާ މައުސޫމު މީހާ\nއޭޕްރީލް 8, 2020 15:01\nއޭޕްރީލް 10, 2020 13:18\n???ޙަސަދް ޢޯ ހަސަދް????\nއޭޕްރީލް 6, 2020 12:06\nމާޝާ ﷲ . ބާރަކަﷲ . ދެ ހަރަމްފުޅުގެ އިމާމް އަބްދުއް ރަހްމާން އިބުން އަބްދުލް އަޒީޒް އައް ސުދައިސްގެ ކިޔެވުމާ ވައްތަރު ގޮތެއް ހުރޭ.\nއޭޕްރީލް 6, 2020 12:51\nعبد الرحمن السديس ތަ؟\nއޭޕްރީލް 6, 2020 12:14\nއޭޕްރީލް 6, 2020 12:23\nމާޝާﷲ. ވ. ފުރިހަމަ.\nސުދަ އިސްގެ ކިޔެވުމާ ތަފާތެ އް ނެތް. ވަރަށް ފުރިހަމަ. ވަރަށް ރީތި ޒުވާނެ އް.\nއޭޕްރީލް 6, 2020 12:35\nކުރީގެ ޕީޖީ މުހުތާޒު މުހުސިނުގެ ކޮއްކޮ އެއް؟؟؟؟\nއޭޕްރީލް 6, 2020 13:15\nމާޝާﷲ، ކިޔެވުން ވަރަށް ރީތި، އަބަދުވެސް ރީތިކޮށް ޤުރްއާން ކިޔާ އަޑުއަހާއިރު ހިތަށް ބުނަންނޭންގޭކަހަލަ ފޮނި އިހުސާސެއްކުރެވޭ. މި ފަހަރުވެސް އެފަދަ އިހްސާސްސެއް ކުރެވިއްޖެ. ﷲ ތިބާއަށް ބަރަކާތް ލައްވާށިއެވެ.\nއޭޕްރީލް 6, 2020 13:22\nވ ފުރިހަމަ ބަލާބެލުމަށް ހީނުވިއަސް ހުނަރު ދައްކާލައިފި\nއޭޕްރީލް 6, 2020 13:23\nއޭޕްރީލް 6, 2020 13:24\nތިވީޑިއޯ އަކީ އޭނަގެ އަސްލު އަޑުކަމާއި މެދު ޝައްކު ވީޑިއޯ ރަނގަޅަށް ބެލީމަ އެކަން ރަނގަޅަށް ފާހަގަ ކުރެވޭނެ އޭނަގެ އަނގަ އާއި އަޑާ ހުރިތަފާތު ބޮޑަށް ބުރަވެވެނީ ތިވީޑިއޯ އަކީ ފޭކު އަސްލަކާއި ވައްތަރެންނޫން ކޮންމެ ބޭފުޅަކުވެސް އެވީޑިއޯ ރަގަޅަށް ބައްލަވާ!\nއޭޕްރީލް 6, 2020 13:39\nޑރ.ޝަހީމް ގެ ވީޑިއޯ އާއި މިވީއޯ ގައި ހުރި ތަފާތު އެއްވެސް ބޭފުޅަކު ތިމާގައިގަ ނެތްހުނަރެއް ދަކަން އުޅުމުން ތިމާ ބާދުނާމް ވުންގާތް!\nއޭޕްރީލް 8, 2020 07:11\nހަސަދަވެރިކަމުގައި ކިތައްމެ ކޮމެންޓެއް ލިޔުނަސް ތިޔަބުނާ މީހަކަށްވުރެ ރީތި މިކިޔެވުން. ހަޖަމުކުރަން ދަސްކުރޭ. އަދި މިރާގަށް ކިޔަވަން ނުވެސް އެގޭނެ ކޮންމެ މީހަކަށް. ވަﷲއަޢުލަމް\nއޭޕްރީލް 10, 2020 13:21\nމީ ހަސަދެއް ނޫނޯ!????\nއޭޕްރީލް 6, 2020 13:46\nތިއޮޅުވާލެވެނީ ބަލާމީ ހުނާއި ކިޔާމީހުނަކަށް ވެސްނޫން ހުދު ތިމާ އޮޅުވާތިލަނީ ތިމާ ހެއްދެވިފަރާތަށް ކަން ހަމަކަށަވަރެވެ.\nއޭޕްރީލް 8, 2020 22:53\nއޭޕްރީލް 6, 2020 13:50\nއޭޕްރީލް 6, 2020 14:24\nތީ މުހުތާޒު މުހުސިންގެ ކޮއްކޮ. ބޮޑަށް ބެލެވެނީ ޝަހީމަށް ޖަހާލި މޮކެއްހެން\nއޭޕްރީލް 8, 2020 12:29\nމަކަރުވެރިންގެ ނުބައި ރޭވުންތައް..\nއޭޕްރީލް 6, 2020 14:26\nމާޝާ ﷲ. ކިޔެވުން ވ. ރިވެތި.\nމުދިމަކަށް އުޅުނު ރަމީޒް ކިޔާ ބޭފުޅެއް މިހާރު ވީތަނެއް ނޭނގެ. ވ. ރީތިކޮށް ޤުރުއާން ވިދާޅުވާނެ. ހުނަރު ޢާއްމުންނަށް ދައްކާލަދެއްވާ. އަންހެން ބޭކަނބަލެއް ޝާތިރާޢަލީ ކިޔާ އެވެސް ވ. ކިޔެވުން ރީތި ބޭކަނބަލެއް. ވަގުތު މިބޭފުޅުންގެ ކިޔެވުން ގެނެސް ދެއްވުން އެދެން\nއޭޕްރީލް 6, 2020 14:29\nކިޔެވުން ވަރަށްވެސް ރީތި، ނަމަވެސް މި އަޑު އަންނަ ގޮތުން ހަމަ ފޯނަކުން ރެކޯރޑް ކޮށްގެން އަޑުހުންނަ ގޮތާ ވަރަށްވެސް ތަފާތު ގޮތެއް ހުރިކަން ފާހަގަ ކުރެވޭ، އަދި ބައެއް އަކުރުތައް އަދާކުރާއިރު، މިސާލަކަށް ފ އޭގެ މަޚްރަޖްގަ ރަގަޅަށް ނުޖެހޭކަން ފާހަގަ ކުރެވޭ ނަމަވެސް އަޑު އަންނަނީ ވަރަށް ފުރިހަމައަށް މީގެ އިތުރުން ބ ގެ މަޚްރަޖް ވެސް މިގޮތަށް ފާހަގަ ކުރެވޭ، ވ އަދާކުރާއިރު އަނގައިގެ ޙަރަކާތް ވެސް ތަފާތު ކަން ފާހަގަ ކުރެވޭ އެންމެ ބޮޑަށް ފާހަގަ ކުރެވެނީ ސްޓޫޑިއޯ އެއްގަ ނޫން ތަނެއްގަ މިގޮތަށް އަޑު ގެނެވިފައި ހުރި ހުރުން ކޮންމެ އަކަސް މޮޅަށް ދެނެވޮޑިގެންވަނީ މާތް ﷲ އެހެންކަމުން މިކުރެވޭ ސުވާލުގެ ޖަވާބު ދީ ކުރެވުނު ޝައްކު ފިލުވައި ދިނުމަކީ ކޮންމެވެސް ބަޔަކު ކުރަންޖެހޭނެ ކަމެއް ކަމުގައި ދެކެން\nއޭޕްރީލް 6, 2020 14:31\nގަބޫލު ކުރެވުނަސް ނުކުރެވުނަސް މީ ހަމަ ޝަމީމްގެ އޮރިޖިނަލް ޤުރުޢާންގެ ހުނަރެއް. އޭނާއަކީ ކުޑައިރުވެސް މުޅި އަތޮޅަށްވެސް ފާހަނގަވާ ރީތިކޮށް ގުރުޢާން ކިޔަވާ ކުއްޖެއް. އަލްޙަމްދުލިﷲ ..\nއޭޕްރީލް 11, 2020 21:47\nއޭޕްރީލް 6, 2020 14:56\nއަޅުގަނޑަކީ ޝަމީމް އާ އެއ އްރަޝަކަށް ނިސްބަތްވާ މީހެ އް އަޅުގަނޑު ވަރަށް ޔަގީން ކަމާ އެކީ ބުނެލަން އޮތީ ތިކިޔެވުމުކީ ޝަމީމީމް ގެ އަމި އްލަ ކިޔެވުން ކަން..\nޝަމީމް އަކީ ގ އ. މާމެންދޫ މިސްކިތުގަ އިމާމްވެ ނަމާދުކޮ އް ހުކުރު ކުރާ މީހެ އް.\nއެއީ ހަމަ ގއ. މާމެންދޫ މުޙައްމަދު ޝަމީމް ޢަބްދުލް މުޙްސިންގެ އަޑުން ރެކޯޑްކޮށްފަ. އޯޑިއޯގަ ހޯލް އިފެކްޓް ގެނެސްފަ ހުރީމަ ބައެއް މީހުންނަށް އޮޅުން އަރާފާނެ އަސްލެއްތޯ.. އެކަމަކު ޝަމީމަކީ ވަރަށް ކުޑައިރުއްސުރެ ޤުރުއާން ކިޔަވަން މޮޅު ރީތިކޮށްކިޔަވާ މީހެއް. މުޅި ހުވަދޫ އަތޮޅުން އެއްވަނަ ހޯދި. ކުރީގެ ޕީ.ޖީ މުހްތާޒް މުހުސިންގެ އެއްބަފާ ކޮއްކޮ. ޝަމީމަކީ އިމާމުވެ ނަމާދުކުރުމާއި މިއަދާހަމަޔަށްވެސް މިސްކިތްތަކުގަ އިމާމުވެ ހުކުރު ކުރާމީހެއް.\nއޭޕްރީލް 6, 2020 15:37\nބުރޯ މެނޭ މީ ލިޕްސިން އެއް.\nއޭޕްރީލް 6, 2020 15:54\nމީހުން ގަބޫލް ނުކުރާތީ މީނާ ޓީވީ ޕޮރޮގުރާމަކައް އަރުވަން ފެނޭ #ހޭޔަންބޯ\nބަޔަކު ޤަބޫލް ކުނިޔަސް ނުވަތަ ނުކުރިޔަސް އިއީ ޝަމީމްގެ ކިޔެވުން. މަވެސް އޭނަގެ ފަހަތުން ނަމާދު ކުރިން.\nއޭޕްރީލް 6, 2020 17:07\nޝޭޙް ޝުރައިމް އަޑު\nމިއީ ޤަބޫލުކުރަން ދަތިވިޔަސް ހަމަ ޝަމީމްގެ އަޑު\nއޭޕްރީލް 6, 2020 18:00\nތި ޢޭނަގެ އަޑު ... ނަމަވެސް ލިޕްސިން ކޮށް ވިޑިއޯ ކުރީ\nވަރަށް ރީތި ކިޔަވާލެއް\nއޭޕްރީލް 6, 2020 22:11\nފޯނުން ރެކޯޑިން އަކުން އަޑެ ތިހެނެއް ނުހުނަނާނެ.މީ 100% އެޑިޓެއް.\nޤުރުއާން ތަޖުވީދު މަގުން ނުކިޔަވާ މީހަކަށް ނޭނގޭނެ ޤުރުއާން ކިޔެވުމުގަ އަނގަ ހުޅުވަން ޖެހޭ މިންވަރު މީއަސްލު ކިޔެވުމެށް ނަމަވެސް އަޑުގަ އިފެކްޓް ހިމަނާފައި ވާކަން ފާހަނގަކުރެވޭ\nއޭޕްރީލް 7, 2020 04:37\nތީ ހަމަ ޝަމީމް މަވެސް އޭނަގެ ފަހަތުގަ ނަމާދު ކުރިން.ތަފާތު ރާގު ތަކަށް ކިޔަވާ މީހެއް އެއީ.މީގަ މާޓެކްނިކަލް ކަމެއްނެތް.\nއޭޕްރީލް 7, 2020 12:23\nރެކޯޱިންއަކަށް އަނގަހަލުވާފަ އެއޮތީ. އަހަރުމެންނަށްވެސް އެގޮތަށް ކިޔަވަންއެނގޭ\nއޭޕްރީލް 8, 2020 10:09\nއެއީ ހަމަ އަސްލު\nއޭޕްރީލް 7, 2020 23:48\nއޭޕްރީލް 8, 2020 00:10\nއަސްތަޤްފިރުﷲ!! ޢަރަބި ކަރައިގެ އެންމެ މަތީ ފެންވަރުގެ ކިޔެވުން!!!! މީނާ ބަހައްޓަންވީ މައްކާގެ ޙަރަމްފުޅުގައި އިމާމްވެ ނަމާދު ކުރަން!!!\nއޭޕްރީލް 8, 2020 10:18\nބާ ކިޔާ އިރު އަޑެއް އަނގަ އަކާ ނުގުޅޭ\nއޭޕްރީލް 8, 2020 15:02\nއޭޕްރީލް 8, 2020 10:53\nއޭޕްރީލް 8, 2020 12:23\nޝަމީމުގެ މަންމަ ވެސް ވަރަށް ރީތިކޮށް ޤުރުއާން ކިޔަވައެވެ. އެއްދުވަހެއްގައި އަޅުގަނޑު އެގެޔަށް ދިޔައިރު މޫސާބެ އާއި ދެމީހުން ދެކޮޅަށް ތިބެ ހަމަ ޤުރުއާން ކިޔަވާ ނަގަނީއެވެ. އަޑުވެސް ރީއްޗެވެ. ތަޖުވީދުގެ ހަމަތަކާއި މަޚްރަޖުވެސް ހަމަ އެހާ ފުރިހަމައެވެ. ޝަމީމުގެ ކިޔެވުމަކީ ވާރުތަވި ޢާއިލީ ކަމެކެވެ. މިފަދަ ވަގުތެއްގައި ޝަމީމް އަށް ކާމިޔާބަށް އެދުމަކީ މުހިންމު ކަމެއްކަމުގައި ދެކެމެވެ.\nއޭޕްރީލް 11, 2020 12:25\nބޯދާ ޖާހިލު އަރަބި ސަގާފަތަށް ގިނަ ބަޔަކު ތާއީކޮށް ބާރުލަމުން ގެންދާ ކަމީ ދިވެހިރާއްޖެއަށް ކުރިމަތިވެފައިވާ ބޮޑު ވަބާއެއް.


SunOnline: Mashhooru ethah bayeh ge Twitter account thah hack kohffi\nރުގިއްޔާ މުހައްމަދު މޫސާ 16 Jul 2020, 14:38\nހެކަރުންގެ އަމާޒަކަށްވި އެކައުންޓުތަކުގެ ތެރޭގައި އީލަން މަސްކް، ކާންޔޭ ވެސްޓް، ބަރަކް އޮބާމާ އަދި ބިލް ގޭޓްސްގެ އެކައުންޓުތައް ހިމެނޭ -- ފޮޓޯ: އޭއެފްޕީ\nވޮޝިންޓަން (ޖުލައި 16): ޓުވިޓާގައި އެތައް މިލިއަން ފޮލޯވަރުން ތިބޭ އެމެރިކާގެ ބައެއް މަޝްހޫރު ޝަހުސިއްޔަތުންނާއި ކުންފުނިތަކުގެ އެކައުންޓުތައް އިއްޔެ ހެކްކޮށްފި އެވެ.\nއޮޅުވާލައިގެން ފައިސާ ހޯދުމުގެ ބޭނުމުގައި ބަޔަކު ހެކް ކުރި އެކައުންޓުތަކުގެ ތެރޭގައި ބިލިއަނަރުން އީލަން މަސްކް، ޖެފް ބޭޒޯސް އަދި ބިލް ގޭޓްސްގެ އެކައުންޓުތައް ހިމެނެ އެވެ. އަދި ކުރީގެ ރައީސް ބަރަކް އޮބާމާ އާއި ކުރީގެ ނައިބު ރައީސް ޖޯ ބައިޑެންގެ އިތުރުން ލަވަކިޔުންތެރިޔާ ކާންޔޭ ވެސްޓްގެ އެކައުންޓުވެސް ހިމެނެ އެވެ.\nމީގެ އިތުރުން އެ ހެކަރުންގެ އަމާޒަކަށް އެޕަލް އާއި އޫބާ ކުންފުނީގެ ރަސްމީ އެކައުންޓުތައްވެސް ވެގެންދިޔަ އެވެ.\nކުރީގެ ރައީސް ބަރަކް އޮބާމާ އާއި ނައިބު ރައީސް ޖޯ ބައިޑެންގެ އެކައުންޓުތަކުން ހެކަރުން ކުރި ޓުވީޓުތައް --\nއެ އެކައުންޓުތައް ހެކްކޮށްފައި ވަނިކޮށް އޭގެއިން ކުރި ޓްވީޓުތަކުގައި ވަނީ ބިޓްކޮއިން ވޮލެޓް އެޑްރެހެއް ދިނުމަށް ފަހު، އެ އެޑްރެހަށް ފައިސާ ފޮނުވަން ބުނެފަ އެވެ. އަދި އެ ފޮނުވާ މިންވަރެއްގެ ދެ ގުނަ އަނބުރާ ދޭނެ ކަމަށް ބުނެފަ އެވެ.\nއޭގެއިން ކޮންމެ ޓުވީޓެއް ވެސް ކުޑަ ވަގުތުކޮޅެއް ތެރޭ ޑިލިޓު ކުރި ނަމަވެސް، ރިޕޯޓުތަކުގައިވާ ގޮތުން އެ އެޑްރެހަށް ބައެއް މީހުން ވަނީ ފައިސާ ފޮނުވާފަ އެވެ. އަދި އެ އެޑްރެހުގައި މިހާރު ހުރި ބިޓްކޮއިންގެ އަގު މިހާރު ވަނީ 116،000 ޑޮލަރަށް އަރާފައި ކަމަށް ރިޕޯޓުތަކުގައިވެ އެވެ.\nއެ އެކައުންޓުތައް ހެކް ކުރުމާ ގުޅިގެން، ޓްވިޓާގެ ވެރިފައިޑް އެކައުންޓުތަކުން ކުޑަ ވަގުތުކޮޅަށް ޓްވީޓް ނުކުރެވޭ ގޮތް އެ ކުންފުނިން އިއްޔެ ހެދި އެވެ. އެއީ ޓްވިޓާގެ ތާރީހުގައިވެސް އެފަދައިން އަމަލު ކުރި ފުރަތަމަ ފަހަރެވެ.\nއޭގެ ފަހުން ރޭގެ ވަގުތުއްގައި ވެރިފައިޑް އެކައުންޓުތަކަށް އަނެއްކާވެސް ޓްވީޓް ކުރެވޭ ގޮތް ވަނީ ހަދާފަ އެވެ.\nޓްވިޓާއިން ވަނީ އެއީ އެ ޕްލެޓްފޯމްގެ "އިންޓާނަލް ސިސްޓަމްތަކަށް" ވަދެވޭ މުވައްޒަފުންގެ އެކްސެސް އަތުލައިގެން ބަޔަކު ކުރި ކަމެއް ކަމަށް ބުނެފަ އެވެ. އަދި އެ ކުންފުނިން އެ މައްސަލަ ތަހުގީގު ކުރަމުންދާ ކަމަށާއި އެފަދަ އިންޓާނަލް ސިސްޓަމްތަކަށް ވަދެވޭ މިންވަރު ކުޑަ ކުރަން ފިޔަވަޅުތައް އަޅާފައިވާ ކަމަށް ބުނެފަ އެވެ.


Border Miles Program Ge Partnerunnah Vumuge Furusathu Hulhuvaalaifi - Vaguthu\nބޯޑަރ މައިލްސް ޕްރޮގްރާމުގެ ޕާޓްނަރުންނަށް ވުމުވެ ފުރުސަތު ހުޅުވާލައިފި\n1 މަސް ކުރިން ( ނޮވެމްބަރު 17, 2020 )\nރާއްޖޭގެ ފަތުރުވެރިކަން އިޝްތިހާރު ކުރުމުގެ ގޮތުންނާއއި، ރާއްޖެއަށް ޒިޔާރަތްކުރާ ފަތުރުވެރިންގެ އަދަދު އިތުރުކުރުމަށް ކުރިއަށްގެންދާ މޯލްޑިވްސް ބޯޑަރ މައިލްސް ޕްރޮގްރާމުގެ ޕާޓްނަރުންނަށްވުމުގެ ފުރުސަތު މޯލްޑިވްސް އިމިގްރޭޝަނުން ހުޅުވާލައިފިއެވެ.\nއިމިގްރޭޝަނުން ބުނީ، ރާއްޖޭގައި ރަޖިސްޓްރީކޮށްގެން ހިންގާ ފަތުރުވެރިންނަށް ހިދުމަތްދޭ ފެސިލިޓީތަކާއި އަދި ފަތުރުވެރިކަމުގެ ދާއިރާއާއި ގުޅުންހުރި އެހެން ވިޔަފާރިތަކަށްވެސް ބޯޑަރ މައިލްސް ޕްރޮގްރާމްގެ ޕާޓްނަރުންނަށްވުމުގެ ފުރުސަތު ހުޅުވާލާފައިވާ ކަމަށެވެ.\nއިމިގްރޭޝަނުން ވަނީ މި ކަމަށް ޝައުގުވެރިވާ ފަރާތްތަކުން އީމެއިލް މެދުވެރިކޮށް އިމިގްރޭޝަނަށް އެކަން އެންގުމަށް އެދިފައެވެ.\nމި ޕްރޮގްރާމްގައި ބައިވެރިވުމަށް ހުށަހަޅާ ޕާޓްނަރުންގެ އަތުން ފީއެއް ނެގުމަށް ހަމަޖެހިފައެއް ނުވެއެވެ.\nދުނިޔޭގެ ފަތުރުވެރިކަމުގެ ދުވަހާއި ގުޅުވައިގެން ސެޕްޓެންބަރުމަހުގެ 27 ވަނަ ދުވަހު ތައާރަފްކުރި މޯލްޑިވްސް ބޯޑަރ މައިލްސް ޕްރޮގްރާމަކީ ފަތުރުވެރިން ރާއްޖެއަށް ޒިޔާރަތްކޮށްގެން ތަފާތު އިނާޔަތްތައް ލިބޭގޮތަށް ފަރުމާކޮށްފައިވާ ޕްރޮގްރާމެކެވެ.\nމި ޕްރޮގްރާމަކީ ރާއްޖޭގައި ފާހަގަކުރާ ހާއްސަ މުނާސަބަތުތަކާއި ދިމާކޮށް ރާއްޖެ އަންނަ ފަތުރުވެރިންނަށް އިތުރު ޕޮއިންޓް ލިބޭގޮތަށް ފަރުމާކޮށްފައިވާ ޕްރޮގްރާމެކެވެ. އިމިގްރޭޝަނުން ބުނީ، މި ޕްރިގްރާމްގެ މައިގަނޑު ބޭނުމަކީ ރާއްޖޭގެ ފަތުރުވެރިކަން ޕްރޮމޯޓްކުރާއިރު ރާއްޖޭގެ ސަގާފަތް ޕްރޮމޯޓްކުރުމެވެ.\nމި ޕްރޮގްރާމްގެ ތިން ކެޓަގަރީއެއް ހިމެނެއެވެ. އޭގެ ތެރޭގައި ހިމެނޭ ބްރޮންޒް އަށް ދީފައިވާ ނަމަކީ "އައިދަ" އެވެ. ސިލްވަރ އަށް "އަންތަރަ"ގެ ނަމުން ނަން ދީފައިވާއިރު، ގޯލްޑް އަށް ކިޔަނީ "އަބާރަނަ" އެވެ.


އެމްޑީޕިގެ މިއަދު ކުރިއަށްދާ “ބާރަށް ކުރިއަށް” ބައެއް ހަރަކާތްތައް – Maldivian Democratic Party\nއެމްޑީޕިގެ މިއަދު ކުރިއަށްދާ “ބާރަށް ކުރިއަށް” ބައެއް ހަރަކާތްތައް\nދިވެހިރައްޔިތުންގެ ޑިމޮކްރަޓިކް ޕާޓ(އެމްޑީޕީ)ގެ ރިޔާސީ ކެންޑިޑޭޓް ރައީސް މުޙައްމަދު ނަޝީދަށް ރިޔާސީ އިންތިޚާބުގެ ދެވަނަ ބުރުގައި ތާއީދު އިތުރު ކުރުމަށް މިއަދު “ބަރަށް ކުރިއަށް” ކެމްޕެއިން ހަރަކާތްތަކެއް ބާއްވާ ގޮތަށް ވަނީ ހަމަޖެހިފައެވެ.\nމިގޮތުން އެމްޑީޕިގެ “ބާރަށް ކުރިއަށް” ކެމްޕެއިން ޓީމެއް ޑީއާރޕީގެ މަޖިލިސް މެމްބަރ ރޮޒެއިނާ އާދަމްއާއި އެކު ކ. އަތޮޅުގެ ގުޅި، ގުރައިދޫ އަދި މާފުއްޓައް ދަތުރުކުރުމަށް ވަނީ ހަމަޖެހިފައިއެވެ. އެއްދުވަހުގެ މި ދަތުރު ފެށުމަށް ހަމަޖެހިފައިވަނީ މިއަދު2ޖަހާއިރު4ނަންބަރު ފާލަމުންނެވެ. އަދި މި ޓީމު ދަތުރު އެރެހެއްޓުމަށްޓަކައި ރައީސް ނަޝީދު ފާލަންކައިރައަށް ވަޑައިގަންނަވާގޮތަށް ވެސް ވަނީ ހަމަޖެހިފައެވެ.\nކ. އަތޮޅުގެ މި ދަތުރުގައި ރޮޒެއިނާ އަދި ކެމްޕެއިން ޓީމު މިރޭ މާފުށިގައި އޮންނަ ވަރަށް ޙާއްސަ ރަސްމިއްޔާތުގައި ބައިވެރިވެވަޑައިގަންނަވާނެއެވެ. މި ރަސްމިއްޔާތަކީ މާފުށީ ޒުވާނުން “ކުރިއަށް ކުރިއަށް ޒުވާނުން ކުރިއަށް” ނަމުގައި ބާއްވާ ކެމްޕެއިން ހަރަކާތެކެވެ. މި ހަރަކާތުގައި މަޖްލިސް މެމްބަރުންގެ ވާހަކަފުޅު ދެއްކެވުމާއި، ޒުވާނުންގެ މިއުޒިކާއި، ބޮޑުބެރު ޖެހުންވެސް އޮންނާނެކަމަށް އެރަށުގެ ޒުވާން ނަބީހު ނަސީމު މައުލޫމާތު ދެއްވިއެވެ. މީގެ އިތުރުން އެމްޑީޕީއާއި ގުޅޭ އާ މެމްބަރުން ސޮއި ކުރުމާއި، ކެއުމުގެ ޖާފަތެއްވެސް އޮންނާނެކަމަށް ވަނީ މައުލޫމާތު ދެއްވާފައެވެ.\nމީގެ އިތިރުން ވަރަށް ޙާއްސަ ގޮތެއްގައި އަގުހުރި ހަދިޔާތައް ލިބިވަޑައިގަތުމަށް ބައިވެރިވެވޭ ލަކީ ޑްރޯއެއްވެސް އޮންނަގޮތަށް ވަނީ ހަމަޖެހިފައެވެ. މި ލަކީ ޑްރޯގެ އިނާމުތަކުގެ ތެރޭގައި،5ގެސްޓްހައުސް އެއްގެ ފަރާތުން5ފަރާތަކަށް އެއްރޭގެ ހުރުމާއި ޑައިވިންއަށް ގެންގޮސްދިނުމަށްވެސް ވަނީ ރާވާފައެވެ. މީގެ އިތުރުން2ބޭފުޅަކަށް ގެސްޓްހައުސް ތަކުންނާއި މާލޭގައި ހުންނަ ސޯލްޓް ކެފޭއިން ދެވޭ ހިލޭކެއުމަކާއި އަދި މީގެ އިތުރުން އިތުރު 10 ފަރާތަކަށް އަގުބޮޑު ހަދިޔާ ލިބޭނެކަމަށްވެސް ނަބީޙް ވިދާޅުވިއެވެ.\nމިރޭ މާފުށިގެ މި އިވެންޓް ނިންމަވާ ކެމްޕެއިން ޓީމު މާލެއަށް ދަތުރުފަށާނެއެވެ.\nއެމްޑީޕިގެ ޤައުމީ މަޖިލީހުގެ ކުއްލި ބައްދަލުވުމެއް މިއަދި މެންދުރުފަހު 230ގައި ދަރުބާރުގޭ ދޮށިމޭނާ މާލަމުގައި އޮންނާނެއެވެ.\nއެމްޑީޕީގެ ޕާލިއަމަންޓަރީ ގްރޫޕުގެ ނައިބު ލީޑަރ ތޮއްޑޫ ދާއިރާގެ މަޖިލިސް މެމްބަރ ޢަލީ ވަޙިދު އދ. އަތޮޅުގެ ދަނގެތި، ދިގުރަށް އަދި ދިއްދޫއަށް ފުރާވަޑައިގަތުމަށް ހަމަޖެހިފައިވަނީ މިއަދު މެންދުރުފަހުގެ3ޖަހާއިރު4ނަންބަރު ފާލަމުންނެވެ.\nރައީސް ނަޝީދާއި އެކު ފޮޓޯ ނެގުން މިއަދު ހަވީރު 5ޖަހާއިރު ރާޅުގަނޑު ސަރަހައްދުގައި ކުރިއަށްދާނެއެވެ. އަދި މި އިވެންޓަށް އެންމެހާ ފަރާތްތަކަށް ވަނީ ދައުވަތުއަރުވާފައެވެ.\nރައީސް ނަޝީދު އޭވިއޭޝަން އިންޑަސްޓްރީގައި މަސައްކަތް ކުރައްވާ ފަރާތްތަކާއި ބައްދަލު ކުރެއްވުން މިރޭ9ޖަހާއިރު މަންދު ކޮލެޖް ހޯލުގައި އޮންނާނެއެވެ.\nރައިސް ނަޝީދު މިރޭ 10ޖަހާއިރު ހ. ހަކުރާ ގޯޅި، ކެލީތިއާގައި ކުޅިވަރު ޖަގަހައެއް ހުޅުއްވައިދެއްވާނެއެވެ. މި އިވެންޓަށް އެމްޑީޕިގެ މެމްބަރުންނާއި ތާއީދު ކުރައްވާ ފަރާތްތަކަށް ވަނީ ދަޢުވަތުއަރުވާފައެވެ.\nރައީސް ނަޝީދުގެ ރަނިންމޭޓް ޑރ. މުސްތޮފާ ލުތުފީ އަދި ޑީއާރޕީގެ މަޖިލިސް މެމްބަރ ވިޝާމް އަލީ އިއްޔެ ރ. އަތޮޅަށް ފެއްޓެވި “ބާރަށް ކުރިއަށް” ކެމްޕެއިން ދަތުރުފުޅުގައި މިއަދާއި މިރޭ އުޅުއްވާނީ ރ. އަތޮޅު މީދޫގައެވެ. ރ. އަތޮޅަށް ކުރައްވާ2ދުވަހުގެ މި ދަތުރުފުޅުގައި އިއްޔެ ޒިޔާރަތް ކުރެއްވީ މަޑުއްވަރީއަށެވެ. މަޑުއްވަރީގައި ދޮރުން ދޮރަށް ހިންގަވާ ރިޔާސީ އިންތިޚާބުގެ 2ވަނަ ބުރުގައި ރައީސް ނަޝީދަށް ތާޢީދު އިތުރުކުރުމަށް ކެމްޕެއިންވަނީ ކުރައްވާފައެވެ. މިގޮތުން ރައީސް ނަޝީދަށް ފުރަތަމަ ބުރުގައި ވޯޓު ނުލާ ފަރާތްތަކާއި ބައްދަލު ކުރުންވަނީ ކުރިއަށް ގެންދަވާފައެވެ. މި ބޭފުޅުން ހޮނިހިރު ދުވަހު ރ. އަތޮޅު ދަތުރު ނިންމަވާ މާލެ ވަޑައިގަންނަވާނެއެވެ.\nފ. އަތޮޅަށް އިއްޔެ (18 ސެޕްޓެމްބަރ)ފެށި2ދުވަހުގެ ދަތުރުގައި އެމްޑީޕީގެ އަންހެނުންގެ ރޫޙުގެ ޓީމެއް ހަރަކާތްތެރިވަމުން އެބަދެއެވެ. “ބާރަށް ކުރިއަށް” ކެމްޕެއިން ހަރަކާތްތައް ވަރަށް ފޯރީގައި އިއްޔެ ނިލަންދުގައި ވަނީ ހިންގާފައެވެ. އަދި މިއަދު މި ޓީމު އުޅުއްވަނީ ދަރަބޫދޫގައިއެވެ.\nމި ޓީމުގެ މައިގަޑި މަސައްކަތަކީ ރައީސް ނަޝީދަށް ރިޔާސީ އިންތިޚާބުގެ ފުރަތަމަ ބުރުގައި ވޯޓު ނުދިން ފަރާތްތަކާ ބައްދަލުކޮށް ރައީސް ނަޝީދަށް ތާއީދު އިތުރުކުރުމުގެ މަސައްކަތްތައް ކުރިއަށް ގެންދިއުމެވެ.\nމީގެ އިތުރުން ރާއްޖޭގެ ހުރިހާ ދާއިރާއެއްގައިވެސް އެމްޑީޕީގެ އަންހެނުންގެ ރޫޙުގެ މެމްބަރުން ހީވާގި ކަމާއިއެކު ކެމްޕެއިންގެ މަސައްކަތް ކުރިއަށް ގެންދަވާ ކަމަށް އަންހެނުންގެ ރޫޙުގެ ރައީސާ ޝިޔާމާ އަޙްމަދު ވިދާޅުވިއެވެ.\nރ. އަތޮޅަށް ކުރައްވާ ކެމްޕެއިން ދަތުރުފުޅެއްގައި އެއަތޮޅަށް ކަނޑައަޅައިފައިވާ ކެމްޕެއިން ކޯރޑިނޭޓަރ މައްޗަންގޯޅި އުތުރު ދާއިރާގެ މެންބަރު މާރިޔާ އަޙްމަދު ދީދީ އިސްވެހުންނަވައި ކުރިއަށް ގެންދަވާ ކެމްޕެއިން ހަރަކާތްތައް މިއަދު ކުރިއަށްދަނީ ރ. އަތޮޅު އަލިފުށީގައެވެ.\nއަލީފުއްޓަށް ވަޑައިގަތުމުގެ ކުރިން މަޑުއްވަރީ މީދޫ، ފައިނު، ކިނޮޅަސް އިނގުރައިދޫ ރަސްމާދޫ އިންނަމާދޫ މާކުރަތު އަދި ދުވާފަރުގައި މި ޓީމު ވަނީ ހަރަކާތްތެރިވެފައެވެ.\nމިރަށްތަކަށް ވަޑައިގެން ރައީސް ނަޝީދަށް ފުރަތަމަ ބުރުގައި ތާއީދުކުރައްވައި ވޯޓު ދެއްވި ހުރިހާ ފަރާތްތަކަަށް ޝުކުރުއަދާކުރައްވައި ކުރިއަށް އޮތް ދެވަނަ ބުރުގައި އެރަށުން އުންމީދު ކުރާ ނަތީޖާ އާއި ބެހޭގޮތުން ރަށު ކޯރޑިނޭޓަރުންނާއި، ކެމްޕެއިން ކޮމިޓީއާއި އަދި ސަޕޯރޓަރުންނާއި ވާހަަކަފުޅުދެއްކެވިއެވެ. އަދި އެނަތީޖާ ނެރެދެއްވުމަށް ހުރިހާ ބޭފުޅުން މަސައްކަތްކޮށްދެއްވުމަށް މާރިޔާ އެދިވަޑައިގެންެނެވިއެވެ.\nހދ އަތޮޅުގެ “ބާރަށް ކުރިއަށް” ކެމްޕެއިން ހަރަކާތް ހިންގުމަށްޓަކައި އެމްޑީޕީގެ ޗެއަރޕާސަންގެ ނައިބު މާލީ އަޙްމަދު މައުސޫމް އަދި ކެމްޕެއިން ޓީމު 18 ސެޕްޓެމްބަރ ގައި މަކުނުދޫ އަށް ޒިޔާރަތް ކުރެއްވުމަށްފަހު ނޮޅިވަރަމް، ނޮޅިވަރަމްފަރު ޒިޔާރަތް ކުރެއްވުމަށް ފަހު މިވަގު ތިއްބެވީ ހަނިމާދޫގައެވެ. އަދި މައުސޫމު އާއި އެކު ހއ. އަދި ހދ އަތޮޅުގެ ކެމްޕެއިން ކޯޑިނޭޓަރ ޝިފާ މުޙައްމަދު ވެސް މިހާރު ހުންނެވީ ހދ. ހަނިމާދޫގައެވެ. އަދި އެރަށުގައި ދޮރުން ދޮރަށް “ބާރަށް ކުރިއަށް” އެބަގެންދަވައެވެ. އަދި ޝިފާގެ އަރިއަހުގައި ޢަހްމަދު މައުސޫމުގެ އިތުރުން ހދ އަތޮޅު ކައުންސިލްގެ ރައީސް ހުސެއިން ރަޝީދާއި އިތުރު ކައުންސިލަރުންނާއި، ދާއިރާ ރައީސުން ހަނިމާދޫގައި އެބަ ހަރަކާތްތެރިވެއެވެ.\nހަނިމާދޫގައި މިއަދުގެ ދޮރުން ދޮރަށް ހިންގެވުމަށް ފަހު މިރޭ ބާއްވާ އާއްމު ޖަލްސާއަކަށް ދަނީ ތައްޔާރުވަމުންނެވެ. މި ޖަލްސާގައި އެމްޑީޕިގެ ޕާލިއަމަންޓަރީ ގްރޫޕުން މެމްބަރ އަބުދުލް ޤަފޫރާއި، މެމްބަރ އަޙްމަދު އަބްދުﷲއާއި، އައްޝެއިޙް ހުސެއިން ރަޝީދު ބައިވެރިވެވަޑައިގަންނަވާނެއެވެ.\nޝިފާ މުޙައްމަދު ގެ ޓީމުގެ އިތުރުން ނޮޅިވަރަމް ދާއިރާގެ ދާއިރާ ރައީސް އިބްރާޙިމް ވަޙިދު އިއްޔެ ދަތުރުކުރެއްވީ ނޮޅިވަރަމް އަދި ނޮޅިވަރަމްފަރަށެެ. އަދި އެއަށްފަހު މިއަދު ހެނދުނުން ފެށިގެން އިބްރާޙިމް ވަހީދު އަދި ކެމްޕެއިން ޓީމު މިހާރު އުޅުއްވަނީ ކުރިނބީގައެވެ. އަދި ކުރިނބީއަށް ފަހު ކުމުންދޫއަށް ޒިޔާރަތްކުރައްވާގޮތަށް ވެސް ވަނީ ހަމަޖެހިފައެވެ.


Resort Volley: Batis enburi ais Bandos molhukohdheefi | Mihaaru\nއިއްޔެގެ މެޗުގެ ތެރެއިން ބަނޑޮސް ކުޅުންތެރިން އުފާފާޅުކުރަނީ. -- ފޮޓޯ: ބަނޑޮސް ވޮލީ ޓީމު\nރިސޯޓް ވޮލީބޯޅަ: ބަޓިސް އެނބުރި އައިސް ބަނޑޮސް މޮޅުކޮށްދީފި\n17 ސެޕްޓެމްބަރ 2019 - 08:52\nޒޯން އެކެއްގެ ފުރަތަމަ މެޗުގައި ވަން އެންޑް އޮންލީ ރީތި ރަށުން ވަނީ 3-1 ސެޓުން ފޯ ސީޒަން ކުޑަހުރާ ބަލިކޮށްފަ އެވެ. އެ ޒޯނުގައި އިއްޔެ ހަވީރު ކުޅުނު މެޗުން ގްރޭންޑް ޕާކް ކޮށްދިއްޕަރު އަތުން ބަނޑޮސް މޮޅުވީ ސީދާ ތިން ސެޓުންނެވެ.\nބަނޑޮހުގައި އިއްޔެ ހަވީރު ކުޅުނު މެޗުގެ ސެޓުތައް އެ ޓީމުން ގެންދިޔައީ 25-15، 25-14 އަދި 25-21 އިންނެވެ. މެޗުގެ މޮޅު ކުޅުންތެރިޔަކީ ގައުމީ ޓީމުގެ ކުރީގެ ކެޕްޓަން ބަޓިސް އެވެ. މިދިޔަ އަހަރު ވޮލީން ރިޓަޔާކުރި ބަޓިސް އަލުން އެނބުރި އައީ މި މުބާރާތުގައި ބަނޑޮހަށް ކުޅެދިނުމަށެވެ.\nގައުމީ ކޯޗު މުހައްމަދު ސާޖިދު (ކާއްޓެ)ގެ ކޯޗުކަމުގައި ކުޅޭ ބަނޑޮސް ޓީމުގައި ހިމެނޭ ފާހަގަކޮށްލެވޭ ކުޅުންތެރިންނަކީ އިސްމާއިލް ސާޖިދު (ކުޑަކާއްޓެ) އާއި ދާދި ފަހުން ގައުމީ ޓީމުން ރިޓަޔާކުރި އަހުމަދު އަބްދުލް ކަރީމް (ލޯންގޭ) އަދި މުހައްމަދު އަހުސަން އެވެ. މީގެ އިތުރުން ޒުވާން ކުޅުންތެރިޔާ ހުސެން ރަޒާން ވެސް މި ޓީމުގައި ހިމެނެ އެވެ. ގްރޭންޑް ޕާކް މި މުބާރާތުގައި ކުޅެނީ ތަޖުރިބާކާރު ކޯޗު މުހައްމަދު ޝަރަފްގެ އިރުޝާދުގެ ދަށުންނެވެ. އެ ޓީމުގައި ވެސް ގައުމީ ޓީމުގެ ކުޅުންތެރިން ހިމެނެ އެވެ. އޭގެ ތެރޭގައި ފަަހަކަަށް އައިސް ގައުމީ ޓީމުގައި ރަނގަޅު ކުޅުމެއް ދައްކަމުން އަންނަ އާދަމް ފައިރޫޒް ހިމެނެ އެވެ.\nމިދިޔަ އަހަރު އިންޓަ ރިސޯޓް ޗެމްޕިއަންސް ލީގު ވޮލީބޯޅަ މުބާރާތުގެ ޗެމްޕިއަންކަން ބަނޑޮހުން ހޯދީ ފައިނަލުގައި ސީދާ ތިން ސެޓުން ގްރޭންޑް ޕާކް ބަލިކުރުމަށް ފަހު އެވެ.\nޒޯން ދޭއްގައި އިއްޔެ ކުޅުނު މެޗުން ޖުމެއިރާ ވިޓަވެލިން ވަނީ 3-1 އިން ހޮލިޑޭ އިން ކަނޑޫމާ ބަލިކޮށްފަ އެވެ. މެޗުގެ ސެޓުތައް ދިޔައީ 25-20، 25-14، 24-26، 25-13 އިންނެވެ. މޮޅު ކުޅުންތެރިއަކަށް ހޮވުނީ ޖުމެއިރާގެ އިބްރާހިމް މަފާޒް އެވެ.


ލިޔަންކިޔަން ދަތުމާއެކު، މަޤާމުގެ މަސައްކަތް ކުރުމުގެ ހުނަރު / ޤާބިލުކަން ސާބިތުކޮށްދިނުން، ނުވަތަ\nމަޤާމުގެ މަސައްކަތް ކުރުމުގެ ހުނަރު / ޤާބިލުކަން ސާބިތުކޮށް ދިނުމާއެކު، އެސް.އެސް 1 ރޭންކް ނުވަތަ އެއަށްވުރެ މަތީ ރޭންކަކާ އެއްފެންވަރުގެ މަގާމެއްގައި3އަހަރު ދުވަހު އުޅެ ތަޖުރިބާ ލިބިފައިވުން، ނުވަތަ އެފެންވަރުގެ މަޤާމެއްގައި މަސައްކަތް ކުރަމުންދާ މީހެއް ކަމުގައިވުން\nޑިއުޓީ ކުރަންޖެހޭ ބުލޮކެއްގެ އިމާރާތާއި ގޯތިތެރެއާއި އެ ސަރަޙައްދުގައިވާ ތަކެތި ބެލެހެއްޓުން.\nޑިއުޓީ ކުރަންޖެހޭ ބްލޮކެއްގައި ހުންނަ އޮފީހުގެ ޚިދުމަތް ހޯދުމަށް އަންނަ މީހުން ފިޔަވައި އެހެން މީހުން ކަމާބެހޭ ވެރިއްއެއްގެ ހުއްދައެއް ނެތި އެތަނަށް ނުވެއްދުން.\nއިމާރާތާއި ގޯތި ތެރޭގައިވާ ދިއްލުންތައް ހަމަޖެހިފައި އޮންނަ އުސޫލުން ދިއްލައި ނިއްވުން.\nވޮޗަރުންގެ ބެލުމުގެ ދަށުގައިވާ ތަންތަން ހުޅުވައި ލެއްޕުން (ގޭޓް ކަނޑައެޅިފައިވާ ގަޑިތަކުގައި ހުޅުވައި ލެއްޕުން).\nތަނުގައި ދިމާވާ މައްސަލަތައް ގަވާއިދުން ހިނދުން ހިނދަށް ކަމާބެހޭ ވެރިންނަށް ރިޕޯޓުކުރުން.\nއޮފީހުގައި ކުރެވޭ މުހިއްމު މަސައްކަތްތަކަށް އެހީތެރިކަންދިނުން\nސަލާމްބުނާ މުވައްޒަފުންނާއި ޗުއްޓީގައި ތިބޭ މުވައްޒަފުންގެ މަސައްކަތް ވެރިން އަންގަވާ ގޮތެއްގެ މަތިންކުރުން.\nމި ވަޒީފާއަށް އެދި ހުށަހަޅާ ފަރާތަކީ މީލާދީ ގޮތުން ޢުމުރުން 50 އަހަރު ހަމަވެފައިވާ މީހެއްކަމުގައި ވެގެން ނުވާނެއެވެ.\nމި މަޤާމަށް ހޮވޭ ކެންޑިޑޭޓަކު ވަޒީފާއަށް ނުކުންނަ ތާރީޚުން ފެށިގެން ފުރަތަމަ 03 މަސް ދުވަސް ބެލެވޭނީ ވަޒީފާގެ ޕްރޮބޭޝަން މުއްދަތުގެ ގޮތުގައެވެ. މި މުއްދަތުގެ ތެރޭގައި މުވައްޒަފުގެ މަސައްކަތުގެ ފެންވަރާއި، މަސައްކަތްތަކުގެ އަޚުލާޤަށް ބަލައި، ވަޒީފާގެ އެއްބަސްވުން އެއްވެސް ނޯޓިހެއް ދިނުމަކާނުލައި، އުވާލައި މުވައްޒަފު ވަޒީފާއިން ވަކިކުރުމުގެ އިޚުތިޔާރު ޔުނިވަރސިޓީއަށް ލިބިގެންވެއެވެ.


SDFC Ge Loan Thah Dhekkun6Mas Dhuvahah Faskohdheefi - Vaguthu\nއެސްޑީއެފްސީގެ ލޯނުތައް ދެއްކުން6މަސްދުވަހަށް ފަސްކޮށްދީފި\n1 އަހަރު ކުރިން ( މާޗް 18, 2020 )\nރާއްޖެއިންވެސް މިހާރު ފެނިފައިވާ ކޮވިޑް-19 އާއިގުޅިގެން، އެންމެ ކުދި، ކުދި އަދި މެދުފަންތީގެ ވިޔަފާރިތަކަށް އެހީތެރިވުމަށް އެސްއެމްއީ ފައިނޭންސް ޑިވެލޮޕްމެންޓް ކޯޕަރޭޝަން (އެސްޑީއެފްސީ) އިން ދޫކޮށްފައިވާ ލޯނުތަކާއި އޭގެ އިންޓްރެސްޓް އަނބުރާ ދެއްކުން6މަސްދުވަހަށް ފަސްކުރަން ނިންމާފައިވާކަން އެ ބޭންކުން ބުނެފިއެވެ.\nއެ ބޭންކުން މިއަދު ބުނީ، އެ ލޯންތައް އަނބުރާ ދެއްކުން ހަ މަސް ދުވަހަށް ފަސްކުރިއިރު، މި6މަސްދުވަހުގެ އިންޓްރެސްޓް ރޭޓް ވަނީ %4 އަށް ކުޑަކުރެވިފައި ކަމަށެވެ.\nއެސްޑީއެފްސީއަކީ މި ސަރުކާރުން ވަނީ ކުދި އަދި މެދުފަންތީގެ ވިޔަފާރިތަށް އިތުރަށް ފުޅާކޮށް ކުރިއެރުވުމުގެ ގޮތުން ލޯނު ދޫކުރުމަށް ގާއިމްކޮށްފައިވާ ބޭންކެކެވެ. މި ބޭންކުން ވަނީ ފުރަތަމަ އަހަރުގެ ތެރޭގައި 450 މިލިއަން ރުފިޔާގެ ލޯނު ދޫކޮށްފައެވެ.\nއެސްޑީއެފްސީގެ މައިގަނޑު މަޤްޞަދަކީ ދިވެހިރާއްޖޭގައި އަލަށް އުފައްދާ އަދި ކުރިއަރަމުން އަންނަ ކުދި އަދި މެދު ފަންތީގެ ވިޔަފާރިތަކަށް ބޭނުންވާނެ މާލީ އެހިތެރިކަން ފޯރުކޮށްދިނުމުގެ ގޮތުން ތަފާތު އިޤްތިޞާދީ ދާއިރާތަކަށް އަމާޒުކޮށް ލުއިގޮތަކަށް ލިބޭނޭ ލޯނު ތައާރަފްކޮށް އެމަސައްކަތް ދެމެހެއްޓެނިވި ގޮތެއްގައި ކުރިޔަށް ގެންދިއުމެވެ.\nކޮވިޑް-19 އާ ގުޅިގެން ސަރުކާރުން ހަރުދަނާ ފިޔަވަޅުތަކެއް އަޅަމުން އަންނައިރު، މިއީ އެތައް ބަޔަކަަށް ބޮޑު ލުޔަކަށް ވެގެން ދާނެއެވެ.\nރާއްޖެއިން ކޮވިޑް-19 ޖެހިފައިވާ 13 މީހަކު ވަނީ ފެނިފައެވެ.\nމާޗް 18, 2020 17:16\nކޮޞާ ބޭންކް އޮފް މޯލްޑިވްސް. އަހަރެމެން މި އިންތިޒާރުކުރަނީ ބޭންކް އޮފް މޯލްޑިވްސް އިންވެސް މިގޮތަށް ނިންމަދޭނެ ވަގުތަކަށް.\nމާޗް 18, 2020 18:03\nފުލެޓުގެ ކުލީގެ ލޯނު މަޑު ޖަސާނުލާނެ\nތޯ ! ކުލިތައް ދެއް ކޭނެ ބާ !؟\nމާޗް 18, 2020 18:21\nމިފޮނު ޥާކޮމެންޓުތައް ފޮނުވަދެއް ވުން އެދެމެވެ ! ފުލެޓު ތަކުގެ ކުލީ ގެ ލޯނު ތައްވެސް ދުވަސް ކޮޅަކައް މަޑު ޖައްސާލަ ދެެއް ވުން ރަނގަ ޅުވާނެ@\nކުލިތައް ދެއް ކުން ކި ހާ އުނދަވާނެ ތޯ!؟\nމާޗް 18, 2020 18:23\nވަރަށް ރަނގަޅު ނިންމުމެއްކަމަށް ދެކެން. މިގޮތަށް ބޭންކް އޮފް މޯލްޑިވްސް އިންވެސް ލުޔެއްދެއްވާނެނަމަ ކިތަންމެހާވެސް ރަނގަޅު.\nމާޗް 18, 2020 18:27\nކޮބާ އާންމު ނިކަމެތި ރައްޔިތުން ނަގާފައިވާ ލުއި ލޯނުތައް\nމާޗް 18, 2020 18:47\nކޮބާ ބމލ އެމީހުން ކޮންކަމެއް ކުރަނީ ރައްޔިތުން ފެލުން ނޫން\nމާޗް 18, 2020 19:05\nކޮބާ ދިވެހީންގެ ބޭންކު އަދިވެސް އައްޔިތުން ބޮލުގަ ބޮޑު އިންޓަރެސްޓުގެ ލޯނުތަކުން ލުޔެއް ނުދީ ލޯނުތައް ބަރާބަރަށް ދައްކަން މަޖުބޫރުކޮށްގެން ތިބެނީދޯ؟ ނަމުގަ ރައްޔިތުންގެ ބޭންކު، ދިވެހިންގެ ބޭންކު. ކަމުގަ ރައްޔިތުން ފެލުން.\nމާޗް 18, 2020 20:03\nއާދޭސްކޮއްފާ ދަންނަވަން. އަވަސްއިން މިކަމަށް ރިޕޯޓެއްނަމަވެސް ލިޔެލަދޭން. ބީއެމްއެލް އިން އާންމު ރައްޔިތުން ނަގާފަ ހުރި ލޯނުތަކަށް ލުޔެއްދެއްވާތޯ. ލަންކާއިން އެޔޮތީ 6މަސް ދުވަހަށް ހުރިހާ ލޯނެއް ދެއްކުން ލަސްކޮލާފަ. ކިހާފަސޭހައެއް އެވީ މިކަހަލަ ދަނޑިވަޅެއްގަ އާއްމު މީހާއަށް.\nކީއްވެގެންތޯ ބީއެމްއެލް އިން އެވަރު ކޮއްދޭން ނުކެރެނީ. ކިތަށް މީހުންތޯ ތިބޭނީ ގޭގެ އެޑްވާންސް ދައްކަންށާ އަމިއްލަ ކަންކަމަ ލޯންނަގާފަ. މިކަހަލަ ކާރިސާއެއް ދިމާވީމަ އެވަރުކޮއްލުން ކީއްތޯވާނީ. އަދި ދިރާގުން އިތުރު ޑިސްކައުންޓާ އެކީ ޕެކޭޖް/ފުރާ ޑާޓާ ހެދުމަށްވުރެން އަޅުގަނޑު ދެކޭ ގޮތުގާ ބިލް ދެއްކުން ލަސްކޮލަދީފިނަމަ އެލާރި ކޮޅުވެސް ގާމު ރައްޔިތު މީހާއަށް މިވަގުތު އޭގެ ބޭނުން ހިފޭނެ.\nއުއްމީދު ކުރަން ތިބޭފުޅުން މިކަންވެސް ސަރުކާރުގެ ސަމާލު ކަމަށްގެނަސްދެއްވާނެ ކަމަށް.\nމާޗް 18, 2020 20:14\nޙެޔޮނުވާނެ މާލޭގަ ކުއްޔައް ދީފަ ހުރި ގޭތަކުގެ ކުލި ތަންކޮޅެއް ކުޑަ ވާނެ ގޮތެއް ހަދާދީބަލަ މަޖިލީހުން ޤާނޫނެއް ފާސްކޮށްގެންވިޔަސް.. ނޫނީ ހިޔާ ފްލެޓް ތަކަށް އަވަހަށް މީހުންނަށް ވަދެވޭގޮތް ހައްދަވާ ދެއްވަބަލަ. އޭރުންވާ ކޮންމެވެސް ވަރެއް ވެދާނެ ކަންނޭނގެ. ގިނަ ރިސޯޓްތަކުން މީހުންތައް ނޯޕޭ އަށް ފޮނުވާލާއިރު އެމީހުންގެ އަނބިދަރިންގެ ތެރެއިން ގިނަ ބަޔަކު އެއުޅެނީ މާލޭގަ ތަންތަން ކުއްޔަށް ހިފައިގެން ވަރަށް ހާލުގަ.. ކިހާ ނިކަމެތިކަމެއް އެމީހުނަށް ލިބިގެން އެދަނީ.. ވިޔަފާރިތައް ވިއްޔާ ލައްކަ ދުވަހު ފައިދާ ވާތީތާ މިހާ ހިސާބައްވެސް ހިންގަމުން އެދިޔައީ.. ދެރަމީހުންނައް އަބަދުވެސް ދެރަ ނިކަމެތިކަން..\nމާޗް 18, 2020 22:58\nބީއެމްއެލްގެ ހުރިހާ ލޯނުތަކެއްވެސް ލުއި ގޮތެއް ހައްދަވައިދެއްވާނެ ކަމަށް އުއްމީދު ކުރަން.އެކަމަކު އެއީ ވުމަށްވުރެން ނުވުން ގާތްކަމެއް.އެހެންނަމަ އެވަރުގެ އިންޓަރރެސްޓެއް ލޯނުތަކުން ނުނަގާނެ.ކިރިޔާވެސް ގޮތެއް އޮތްމީހަކު އެތަނަކުން ލޯނެއްނުނަގާނެ.މިހާރުވެސް މިއުޅެނީ އެތަނުންނެގި ލޯނަކުން ސަލާމަތްނުވެވިގެން.ކޮންމެ މަހަކު -/1900ރުފިޔާއެކައުންޓުން އުނިވޭ.އެކަމަކު ލޯނު ދާދި އެއްވަރެއްގަ އިންނަތާ 8 މަހަށްވުރެ ގިނަދުވަސް ވެއްޖެ.


Broad com ge membaru kamah marry aai ana\nމޯލްޑިވްސް ބްރޯޑްކާސްޓިންގް ކޮމިޝަނުގެ މެމްބަރުކަމަށް އައްޔަން ކުރަން ފެންނަ ފަރާތްތަކުގެ ނަންތައް ރައީސް އިބްރާހިމް މުހައްމަދު ސޯލިހު މަޖިލީހަށް ފޮނުއްވައިފި އެވެ.\nބްރޯޑްކޮމްގެ މެމްބަރުކަމަށް ހުޅުވާލީ ބްރޯޑްކޮމްގެ މެމްބަރުކަމުގައި ހުންނެވި މުހައްމަދު ޝަހީބު އިސްތިއުފާ ދެއްވުމުގެ އިތުރުން ބްރޯޑްކަމްގެ މެމްބަރުކަމުގައި ހުންނެވި ފާތިމަތު ޒައިނާ މަގާމުން ވަކިކުރުމާ ގުޅިގެންނެވެ.\nޝަހީބު އިސްތިއުފާ ދެއްވުމުން ހުސްވި މަގާމަށް ކުރިމަތިލެއްވި ބޭފުޅުންގެ ތެރެއިން، ޝަރުތު ހަމަވާ ބޭފުޅުންގެ ނަންތައް، ރައީސް އިސްކަންދެއްވާ ތަރުތީބުން މިއަދު ވަނީ މަޖިލީހަށް ފޮނުއްވައިފައެވެ. އެގޮތުން އެ މަގާމަށް ރައީސް ފޮނުއްވި ނަންތަކަކީ:\n1. މަރިޔަމް ވަހީދާ / ގ. ހިލްމަން\n2. އާމިނަތު އަމީނާ / ހަނދުވަރީގޭ ލ. ކުނަހަންދޫ\n3. އިމްރާނާ ބިންތި އަބްދުﷲ / މ. ކަރޭޖް\n4. އާއިޝަތު ދިޔާނާ ތޯހިރު / ސެވަން ސްޓާ، ސ. ހިތަދޫ\nރައީސް ފޮނުއްވި ނަންތަކުގެ ތެރޭގައި އެންމެ ފުރަތަމަ އިސްކަންދީފައިވާ ނަމަކީ މަރިޔަމް ވަހީދާއެވެ. އަދި މީގެ އިތުރުން ބްރޯޑްކޮމްގެ މެމްބަރު ކަމުން ޒައިނާ ވަކިކުރުމާ ގުޅިގެން ހުސްވި މަގާމަށް ކުރިމަތިލީ ބޭފުޅުންގެ ތެރެއިން، ޝަރުތު ހަމަވާ ތިން ބޭފުޅެއްގެ ނަންވެސް މަޖިލީހަށް ވަނީ ފޮނުވައިފައެވެ. އެގޮތުން ނަންތައް ތަރުތީބު ކޮށް ފޮނުވާފައިވަނީ:\n1. އިމްރާނާ ބިންތި އަބްދުﷲ މ. ކަރޭޖް\n2. ހަސަން އިރުފާން މއ. ބޮޑުމަގުގެ\n3. ޑރ. އިބްރާހިމް ޝިޔާމް މ. ކަފިޔާވިލް\nރައީސް މިއަދު މަޖިލީހަށް ފޮނުއްވި ނަންތައް ދިރާސާ ކުރުމަށް މިނިވަން މުއައްސަސާތަކުގެ ކޮމިޓީއަށް ވަނީ ފޮނުވާފަ އެވެ.\nޝަހީބު ބްރޯޑްކޮމް އިން އިސްތިއުފާ ދެއްވައި، ޒައިނާ މެމްބަރުކަމުން ވަކިކޮށްފައި ވާއިރު، ބްރޯޑްކޮމްގެ މެމްބަރު ޒީނާ ޒާހިރުގެ މައްސަލައެއް ވެސް ކޮމިޓީން އަންނަނީ ބަލަމުންނެވެ. ނަމަވެސް މައްސަލާގައި ވަކި ގޮތެއް އަދި މިހާތަނަށް ނިންމާފައެއް ނުވެއެވެ. އެގޮތުން ކޮމިޓީން ނިންމާފައި ވަނީ ޒީނާއަށް ޖަވާބުދާރީވާން ފުރުސަތު ދިނުމަށެވެ.\nކޮމިޝަނުގައި ކުރިން ތިއްބެވި ދެ މެމްބަރުން ކަމުގައިވާ އިސްމާއިލް ސޮފްވާނާއި ހަސަން ނަބާހު ކޮމިޝަނުން އިސްތިއުފާދެއްވީ މި އަހަރުގެ ޖޫން މަހުގެ ފަހުކޮޅުގަ އެވެ. އެއާއެކު ހުސްވި ދެ މަގާމަށް ކުރިމަތިލުމަށް ހުޅުވާލި ފުރުސަތުގައި 36 މީހެއްގެ ނަން ރައީސް އޮފީހުން މަޖިލީހަށް ފޮނުއްވީ މިދިޔަ އޯގަސްޓް މަހުގެ ތެރޭގަ އެވެ.\nބްރޯޑްކޮމް މެމްބަރުން މަރީ އަނާ


ޕްލާސްޓިކް ކޮތަޅަށް ބޮޑު “ނޯ” އެއް! – Faanooz\nޕްލާސްޓިކް ކޮތަޅަށް ބޮޑު “ނޯ” އެއް!\nމަގުމަތީގައިވެސް އެނޫން އެއްޗެއް ނެތެވެ. ގޮނޑުދޮށުގައިވެސް ހަމަ އެއެވެ. މޫދުން އަޑިޔަށް ފީނާ ބަލައިލިޔަސް ކަމަކު ދާކަށް ނެތެވެ. ކުނި ކޮށީގައިވެސް އެންމެ ގިނައީ އެއެއްޗެކެވެ. އެއީ ކޮން އެއްޗެއް ހެއްޔެވެ. އާދޭހެވެ. އެއީ ކުންޏެވެެ. ކުނީގެ ތެރެއިންވެސް ޕްލާސްޓިކް ކޮތަޅެވެ.\nޕްލާސްޓިކް ކޮތަޅަކީ ފެށުނީއްސުރެ ރާއްޖޭގައި އާންމުކޮށް ބޭނުންކުރާ އެއްޗެކެވެ. ގިނަ ފިހާރަތަކުން ވިޔަފާރިކުރުމުން އެ ގަތް އެއްޗެއް ދެނީ ޕްލާސްޓިކް ކޮތަޅަކަށް ލާފައެވެ. އެހެނަސް ބައެއް ފިހާރަތަކުން ފޮތި ކޮތަޅު އަދި ކަރުދާސް ކޮތަޅުވެސް ދެއެވެ.\nދިވެހި ރާއްޖޭގައި ރަނގަޅު ފެންވަރަކަށް ހަދާފައި އޮތް އެންމެ ދިގު މަގުކަމުގައިވާ ހައްދުއްމަތީ ބޮޑުމަގުގެ އެއްކޮޅުން އަނެއްކޮޅަށް ބަލަލައިފީމެވެ. ލިބުނީ ޝޮކެކެވެ. މަގުގެ ދެފަރާޕުން ފެނުނީ ނޫކުލައިން ދިއްލިފައިވާ ޕްލާސްޓިކް ކޮތަޅުތަކެވެ. ފުޅިއާއި ދަޅެވެ. ސުޕާރީ ކައިފައި އެއްލާލާފައި އޮންނަ ޕެކެޓެވެ. ސިނގެރޭޓު ފިލްޓަރެވެ. ދިވެހިންގެ ހާލަކީ މިއީއެވެ. މައްސަލައެއް ނެތެވެ. ޑަސްޓްބިން ބަހައްޓާފައި ނެތީއެވެ.\nއެހެނަސް އެމީހުނަށް އެކޮތަޅު ނުވަތަ ފުޅި އެއްލާނުލާ ޑަސްޓްބިނަކާއި ހަމައަށް ދެވެންދެން ނުހުރެވެނީ ހެއްޔެވެ. ފުލާސްޓިކް ކޮތަޅެއް ނަމަ ނުވަތަ ސުޕާރީ ހުސް ޕެކެޓު ނަމަ ޖީބަށް ލާފައިވެސް ބޭއްވޭނެއެއް ނޫންހެއްޔެވެ؟ އެތަކެތި މަގުތަކަށް އަޅައިގެން އެޔޮށް ރީތި މަގު ހަޑިކުރަނީ ކީއްކުރަން ހެއްޔެވެ؟\nފިހާރަތަކުން ޕްލާސްޓިކް ކޮތަޅު ދިއްކޮށްލުމުން އެއަށް ނޫނެކޭ ބުނަން ނުކެރެނީ ހެއްޔެވެ. މުގު ގަންނަން ފިހާރައަށްދާ މީހާ މުގު އަޅަން ކޮންޓެއިނާ އެއް ހިފައިގެން ދާނަމަވެސް ހަމަދަރުމަވާނެކަން ނޭނގެއެވެ. ފަހަރުގައި މިއީ ވަރަށް ލަދުވެތި ކަމަކަށްވެސް ވެދާނެއެވެ. އެހެނަސް ކޮންމެ މީހަކުވެސް މިގޮތަށް ކޮންޓެއިނަރ ހިފައިގެން ފިހާރައަށް ދާން ފަށައިފިނަމަ މިކަން ދިވެހިންގެ ތެރޭގައި އާދައަކަށްވެ، މިކަން ކުރަން އެއްވެސް މީހަކު ލަދެއް ނުގައްނާނެއެވެ.\nމިއަށްވުރެ ފަސޭހައިން ކުރެވިދާނެ ކަމެއްވެސް އެބަ އޮތެވެ. ގިނަ ފަހަރު ބޭނުންކުރެވޭ ކޮތަޅެއް ކޮންމެ މީހެއްވެސް ގެނގުޅެމާ ހިނގާށެވެ. މިފަދަ ކޮތަޅެއް ކޮންމެ މީހެއްވެސް ގެންގުޅޭނަމަ އެއްކަލަ ޕްލާސްޓިކް ކޮތަޅަށް ނޫނެކޭ ބުނެވޭނެކަން ޔަގީނެވެ.\nމިއީ ހައްތަހާވެސް ކުރެވޭނެ ކަންކަމެވެ. އަޅުގަނޑުމެންގެ އުފަން މިވަތަން އަބަދުމެ އަބަދަށް “ދުނިޔެމަތީގެ ސުވަރުގޭގެ” ގޮތުގައި ބޭއްވޭނީ ކޮންމެ މީހެއްވެސް އެމީހެއްގެ ފަރުދީ ޒިންމާ އަދާކޮށްގެނެއެވެ. އެންމެން އަތުގުޅާލަން ހިނގާށެވެ. ޕްލާސްޓިކް ކޮތަޅަށް ތިބޭފުޅުން “ނޯ” ބުނާނަން ހެއްޔެވެ؟


India ga anehka ves rahum kuda rape ge mahsala eh\nދުނިޔެ - އިންޑިއާގައި ރޭޕްކޭސް\nއިންޑިއާގައި އަނެއްކާވެސް ރަހުމުކުޑަ ރޭޕްގެ މައްސަލައެއް!\nދެމީހަކު ވަނީ ހައްޔަރުކޮށްފައި\nމަރާލާފައިވަނީ ވަރަށް ރަހުމްކުޑަ ގޮތަކަށް\nރޭޕްކޮށްލާފައިވަނީ 23 އަހަރުގެ އަންހެނެއް\nކ. މާލެ 16 މެއި 2017 | އަންގާރަ 04:02 3,094\nރޭޕްކުރުމާއި ދެކޮޅަށް ކުރިއަށް ގެންދިޔަ ހިމޭން މުޒާހަރާއެއްގެ ތެރެއިން - ގޫގުލް\nއިންޑިއާގެ ވެރިރަށް ނިއު ދިއްލީގައި ކޮލެޖް ދަރިވަރަކު ރޭޕްކޮށް މަރާލި ހަތަރު މީހުންގެ މައްޗަށް އިއްވާފައިވާ މަރުގެ ހުކުމް ސްޕްރީމް ކޯޓުން ދެމެހެއްޓިތާ މާގިނަ ދުވަސްތަކެއް ނުވަނިސް އެއަށްވުރެ ރޭޕްކުރުމުގެ ރަހުމް ކުޑަ އަމަލެއް ބަޔަކު ހިންގައިފިއެވެ.\nމިފަހަރުގެ ރޭޕްގެ މައްސަލަ ހިނގާފައިވަނީ އިންޑިއާގެ ހަރްޔާނާ ސްޓޭޓްގެ ރޮހްތަކް ނަމަކަށް ކިޔާ ރަށެއްގައެވެ.\nއެންޑީޓީވީން ބުނާ ގޮތުގައި މިފަހަރު ރޭޕްކޮށްފައިވަނީ 23 އަހަރުގެ އަންހެނެކެވެ. އަދި ރޭޕްކުރުމަށްފަހު އެ އަންހެން މީހާ ވަރަށް ރަހުމް ކުޑަ ގޮތަކަށް މަރާލާފައިވާ ކަމަށް ފުލުހުންނާއި ހަވާލާދީ އެންޑީޓީވީން ބުނެއެވެ.\nފުލުހުންނާއި ހަވާލާދީ ޚަބަރުތައް ބުނާގޮތުގައި އަންހެން މީހާ މަރާލާފައިވަނީ ހިލަގަނޑަކުން މޫނު މަތީގައި ތަޅާ ޗިސްޗިސް ކޮށްލައިގެންނެވެ.\nމި ލާއިންސާނީ ގޮތްކުޑަ އަމަލު ހިންގި ކަމުގެ ތުހުމަތުގައި ދެ މީހަކު ހަރްޔާނާ ސްޓޭޓްގެ ފުލުހުން ހައްޔަރުކޮށްފައިވާއިރު އެތަނުން އެކަކު އެއަންހެން މީހާއަށް އުނދަގޫކުރާ މައްސަލައެއް ފުލުހުންނަށް ކުރިން ހުށަހަޅާފައިވެއެވެ.\nމޫނުމަތި ޗިސްކޮށްލުމުގެ އިތުރުން އަންހެން މީހާ ރޭޕްކުރި މީހުންވަނީ އޭނާގެ ގައިމަތިން ކާރުވެސް ދުއްވާފައެވެ. އެކަމުގެ ސަބަބުން އޭނާ ދެބުރިވެފައިވާ ކަމަށް ފުލުހުންނާއި ޙަވާލާދީ ޚަބަރުތައް ބުނެއެވެ.\nފުލުހުންނަށް އަންހެން މީހާގެ ހަށިގަނޑު ފެނުނީ ހުސްބިމަކަށް އެއްލާލާފައި ވަނިކޮށެވެ. އޭރު އަންހެން މީހާގެ ހަށިގަނޑުގެ އޮތީ އެއް ބައި ކަމަށްވެއެވެ.\nއެއްލާލާފައި އޮތްތަނުގެ ގޮތުން އަންހެން މީހާގެ ބައެއް ގުނަވަންތަކާއި ތަންތަން ކުއްތާ ކައިފައިވާ ކަމަށްވެސް ވެއެވެ. އޭނާ އާއިލާ ހަށިގަނޑު ދެނެގަތީ އާއިލާއިން ގަނެދީފައިވާ ހާރަކާއި އަންހެން މީހާގެ އިނގިލިތަކުންނެވެ.\nއިންޑިއާގައި ރޭޕްކޮށްލުމަށްފަހު ރަހުމުކުޑަ ގޮތަކަށް އަންހެނަކު މަރާލި މައްސަލައެއް ފެންމަތިވެފައިވާއިރު، ނިއުދިއްލީގެ މަގެއްގެ މަތީގައި ދުއްވަމުން ދިޔަ ބަހެއްގެ ތެރޭގައި ފިރިހެނުންގެ ގްރޫޕަކުން ކޮލެޖެއްގައި ކިޔަވަމުންދިޔަ އަންހެނަކު ރޭޕްކުރި މީހުންގެ މައްޗަށް އިއްވާފައިވާ މަރުގެ ހުކުމް އެގައުމުގެ ސްޕްރީމް ކޯޓުން ދަމަހައްޓާފައިވަނީ މޭމަހުގެ5ވަނަ ދުވަހުއެވެ.\nއުމުރުން 23 އަހަރުގެ ފިޒިއޮތެރަޕީ ދަރިވަރު ރޭޕްކޮށް މަރާލީ ސިނަމާގައި ފިލްމެއް ބެލުމަށް ފަހު ބަހުގައި ގެއަށް ދަނިކޮށް ޑިސެމްބަރު 2012 ގަ އެވެ.\nއަންހެން ކުއްޖާ މަރުވީ އަނިޔާތަކަށް ސިންގަޕޫރުގައި ފަރުވާ ދެނިކޮށް އެ ހާދިސާ ހިނގިތާ 13 ދުވަސް ފަހުންނެވެ.\nދަރިވަރު މަރާލި ހަތަރު މީހުންނަށް މަރުގެ ހުކުމް އިއްވީ ސެޕްޓެމްބަރު، 2013 ގަ އެވެ. ދިއްލީގެ ހައި ކޯޓުން އެ ހުކުމް ދަމަހައްޓާފައި ވަނީ މާޗް 2014 ގައެވެ.\nއެ ޖަރީމާގައި އަންހެން ކުއްޖާ ރޭޕްކޮށް މަރާލުމާ ގުޅިގެން ހަ މީހުން ހައްޔަރުކުރި އެވެ. އޭގެ ތެރޭން އެކަކު ޖަލުގައި އަމިއްލައަށް ދަންޖެހިގެން މަރުވެފައިވެއެވެ. ދެން ހިމެނެނީ ކުޑަކުއްޖެއް ކަމުން ތިން އަހަރު ކަރެކްޝަނަލް ސެންޓަރެއްގައި ބެހެއްޓުމަށް ފަހު 2015 ގައި އޭނާ ދޫކޮށްލިއެވެ.


Dhuniyeyga enmme gina dhuvahu dhirihuri meehaa ge record oiy Santurnino Umurun 112 aharugai maruvejje - One Online\nޑި ލާ ފުއެންޓޭ ގާސިއާ---\nދުނިޔޭގައި އެންމެ ގިނަދުވަސް ވަންދެން ދިރިހުރި މީހާގެ ރެކޯޑު ހެދި ސެންޓުނީނޯ އުމުރުން 112 އަހަރުގައި މަރުވެއްޖެއެވެ.\nސްޕެއިނުގެ ޕުއެންޓޭ ކަސްޓްރޯ، ލިއޯން އަށް ނިސްބަވްވާ ޑި ލާ ފުއެންޓޭ ގާސިއާ އުފަންވެފައިވަނީ 1909 ވަނަ އަހަރުގެ ފެބްރުއަރީ 11 ވަނަ ދުވަހުގައެވެ. އޭނާ ދިރިއުޅެމުން އައިސްފައިވާ ހިސާބުގައި އޭނާއަށް ގިނަ ބަޔަކު މުހާތަބުކޮށް އުޅެނީ އެލް ޕެޕީނޯގެ ނަމުން ކަމަށްވެއެވެ. ދުނިޔޭގައި އެންމެ ގިނަދުވަސްވަންދެން ދިރިހުރި މީހާގެ ގޮތުގައި ރެކޯޑުކުރެވި ދުނިޔޭގެ ރެކޯޑު ފޮތަށް ގާސިއާ އަރާފައިވަނީ މިދިޔަ އަހަރުގެ ސެޕްޓެމްބަރުމަހުގައެވެ. މިދިޔަ އަހަރު ގީނިސް ވޯލްޑް ރެކޯޑުން ވަނީ އޭނާގެ އުފަންދުވަހާ ދިމާކޮށް އެކަން ފާހަގަކޮށް އުފަންދުވަހުގެ ކޭކަކާއެކު ރެކޯޑު ހެދިކަމުގެ ސެޓިފިކެޓު އޭނާއަށް ދީފައެވެ.\nމި ރެކޯޑާއެކު ގީނިސް ވޯލްޑް ރެކޯޑު ފޮތުގައި އޭނާ ބުނެފައިވަނީ ދިގު އުމުރުގެ ހަގީގަތަކީ އެއްވެސް މީހަކަށް ދެރައެއް ނުދީ ދިރިއުޅުން ކަމަށެވެ. އޭނާއަކީ އަންހެނުން އެންޓޮނީނާ ބަރީއޯ ގަޓަރޭޒް އާއި 1933 ވަނަ އަހަރު ކައިވެނިކުރި ގޮތަށް މަޑުމައިތިރި ދިރިއުޅުމެއް އުޅުމަށް ލޯބިކުރަމުން އައި މީހެއް ކަމަށްވެސް ވަނީ ބުނެފައެވެ. މިވަގުތު ދުނިޔޭގައި އޭނާގެ7އަންހެން ދަރިންނާއި، 14 ކާފަ ދަރިން އަދި 22 މުނިކާފަ ދަރިން ތިބިކަމަށް ވަނީ މައުލޫމާތު ދީފައެވެ.\nއިސްކޮޅުގައި އެންމެ 4.92 ފޫޓު ހުރުމުގެ ސަބަބުން 1936 ވަނަ އަހަރުގެ ސްޕޭނުގެ ހަނގުރާމައަށް ހޮވުނު މީހުންގެ ތެރޭގައި އޭނާ ނުހިމެނުނު ކަމަށާއި ހަނގުރާމައިގެ ދުވަސްވަރު ބޫޓު ހެދުމުގެ ވިޔަފާރިއެއް ފެށިކަމަށް ގާސިއާ ހިއްސާކުރި މައުލޫމާތުގައި ބުނެފައިވެއެވެ. އަދި އޭނާގެ ވިޔަފާރި ކާމިޔާބުވެ އެ ހިސާބުގެ އަސްކަރީ ސިފައިންގެ ބޫޓުތައް ފަރުމާކޮށްދީ، ގާސިއާ އަކީ އެ ސަރަހައްދުގައި ފާހަގަކޮށްލެވޭ މީހަކަށް ވަނީ ވެފައެވެ.\nއޭގެ އިތުރުން ގާސިއާ ހާއްސަ ވަނީ ފުޓުބޯޅައަށް އޭނާގެ ހިތުގައި އޮންނަ ލޯތްބެއްގެ ސަބަބުންނެވެ. ލިއޯންގެ ޓީމު ކަލްޗަރަލް ލިއޮނާސާގެ ސަޕޯޓަރަކަށްވާއިރު އޭނާ ވަނީ ޕުއެންޓޭ ކާސްޓްރޯގެ ފުޓުބޯޅަ ޓީމު އުފެއްދުމުގައިވެސް ހަރަކާތްތެރިވެފައެވެ. ގާސިޔާގެ 110 ވަނަ އުފަންދުވަހު އެޓީމުން ވަނީ އޭނާގެ އަގުވަޒަންކޮށް އެކަން ފާހަގަކޮށްފައެވެ.\nގީނިސް ވޯލްޑް ރެކޯޑު ޕަބްލިކޭޝަނުން އިއްޔެ ނެރުނު ބަޔާނެއްގައި ބުނީ ދުނިޔޭގައި އެންމެ ގިނަދުވަސްވަންދެން ދިރިހުރި މީހާ ކަމަށް ރެކޯޑު ކުރެވިފައިވާ ޑި ލާ ފުއެންޓޭ ގާސިއާ، އުމުރުން 112 އަހަރާއި 341 ދުވަހަށްފަހު އަންގާރަ ދުވަހު މަރުވެފައިވާކަމަށެވެ.\nގުޅޭ ޓެގު ދުނިޔޭގެ ރެކޯޑު


Kulhudhuffushi Online - School bandhaai dhimaakoh,kulhudhuffushi gai diving koasthakeh fashany\nކުޅުދުއްފުށީގައި ޑައިވިންގ ކޯސްތަކެއް ފަށަނީ\nއަބްދުލް ވާހިދު ޙަސަން - 11 މަސް ކުރިން - 15 އެޕްރީލް 2018\nމަންދޫ ޑައިވްގެ ފަރާތުން ކުޅުދުއްފުށީގައި ޑައިވިންގ ކޯސްތަކެއް ފަށަން އިއުލާންކޮށްފި އެވެ.\nތިން ކޯހެއް އިއުލާންކޮށްފައިވާއިރު ކޯސްތައް ފެށުމަށް ހަމަޖައްސާފައިވަނީ ޖޫންގެ 1 ގަ އެވެ. އޯޕަން ވޯޓާރ ކޯހާއި، އެޑްވާންސް އޯޕަން ވޯޓާރ ކޯހާއި، ރެސްކިއު ކޯހެކެވެ.\nމީގެ ކުރިންވެސް މިފަދަ ގިނަ ކޯސްތަކެއް މަންދޫ ޑައިވްއިން ކުޅުދުއްފުށީގައި ކުރިއަށްގެންގޮސްފައިވެ އެވެ. މަންދު ޑައިވްގެ ލީޑަރު މާހިރު ވިދާޅުވީ ގިނަ ބެލެނިވެރިންތަކެއްގެ އެދުމުގެ މަތިން މިއަހަރު ކޯސްތައް ކުރިއަށްގެންދިއުމަށް ނިންމާފައިވަނީ ސްކޫލު ބަންދު ދުވަސްވަރާ ދިމާކޮށް ކަމަށް އޭނާ ވިދާޅުވި އެވެ.\nއޭނާ ވިދާޅުވީ އޯޕަން ވޯޓާރ ކޯހާއި އެޑްވާންސް އޯޕަން ވޯޓާރ ކޯސް އެއްފަހަރާ ހަދާ ކުދިންނަށް ހާއްސަ އަގެއްގައި އެ ދެ ކޯސް ފުރިހަމަ ކުރެވޭނެ ކަމަށެވެ. ކޯސްތައް ފުރިހަމަ ކުރާ ފަރާތްތަކަށް އިންޓަނޭޝަނަލް ލައިސަންސް ލިބޭނެކަމަށްވެސް މާހިރު ވިދާޅުވި އެވެ. ކޯސްތަކުގައި ކިއްތަމެއް ކުދިން ބައިވެރިވި ނަމަވެސް ކޯސް ހިންގާނެކަމަށް މާހިރު ބުންޏެވެ.\nކުޅުދުއްފުށީގައި ކޯސް ހިންގޭ ވަރަށް ކުދިން ނުލިބިއްޖެނަމަ ކޯސްތައް ހިންގާނީ އއ. މަންދޫގައި ކަމަށް އޭނާ ވިދާޅުވި އެވެ. އޭރުން އެކުދިންގެ ހުރިހާ ހަރަދެއް ބަލަހައްޓާނީ މާންދޫ ޑައިވްގެ ފަރާތުން ކަމަށްވެސް މާހިރު ވިދާޅުވި އެވެ.\nމާހިރު ވިދާޅުވީ ތިން ކޯހުގެ އިތުރުން ކޯސް ނަހަދައި ޑައިވްކޮށްލަން ބޭނުންވާ ފަރާތްތަކަށް ޑިސްކަވާ ސްކިއުބާ ޑައިވްކޮށްލުމުގެ ފުރުސަތުވެސް ކުޑަ އަގެއްގައި ހުޅުވާލާފަ އެވެ. އަދި ޑިސްކަވާ ސްކުބަރ ޑައިވް ހަދާ ފަރާތްތަކަށް6މަހުގެ ވެލިޑް ލައިސަންސެއް ލިބިގެންދާނެ އެވެ.\nމާހިރު ވިދާޅުވީ މި ޕްރޮގުރާމްގެ ދަށުން ސްކޫލު ކުދިންނަށް ހިލޭ ފަރު ބަލާލުމުގެ ފުރުސަތު ހޯދާނެވޭނެ ގޮތަކާމެދު ވިސްނަމުންދާ ކަމަށާއި އެގޮތުން 10 އަހަރުގެ ކުދިންނަށް އިންޓްރޯ ޑައިވް ހަމަޖެހޭތޯ ބަލަމުން އަންނަ ކަމަށް އޭނާ ވިދާޅުވި އެވެ.\nމިކޯސްތަކުގައި ކޮންމެ ރަށެއްގެ ކުއްޖަކަށްވެސް ބައިވެރިވެވޭނެ ކަމަށާއި ނަމަވެސް ހދ އާއި ށ އަތޮޅުގެ ކުދިންނަށް ހާއްސަ ކުރެވޭނެ އެެވެ.\nނަޝީދާ ދެކޮޅަށް އަޑުއުފުލުމަށް ބޭއްވި ސައިކަލު ބުރަށް ފިނި ތަރުހީބެއް\nކުޅުދުއްފުއްޓާއި މިލަންދޫ ބައްދަލުކުރާ ފޯރިގަދަ ޕަބުޖީ މެޗެއް!\nކުޅުދުއްފުށީގައި ހުރި އެމްޑީޕީގެ ބޮޑުދިދަ ފުލުހުން ބާލައިފި\nކުޅުދުއްފުށީ ރައްޔިތުން ގެދޮރުވެރި ކުރުމުގައި މި ސަރުކާރު ވަނީ ފެއިލް ވެފައި!\nކުޅުދުއްފުށީގައި ވޯޓާ ތީމް ޕާކެއް ހަދަނީ\nޑަބުލިއު ސްޕޯޓްސް ވޮލީ މުބާރާތް: ޕޮލިހާއި އޭއީސީއަށް ރަނގަޅު ފެށުމެއް !\nޑަބްލިއު ސްޕޯޓްސް ވޮލީ މުބާރާތް: ރޭގެ މެޗުތައް ތަފާތު ބޮޑުކޮށް ފެނަކަ އަދި ކަސްޓަމް ކާމިޔާބުކޮށްފި\nހދ ގެ ތަސައްވަރު އެކުލަވާލުމަށް އަތޮޅު ކައުންސިލުން ބޮޑު މަހާސިންތާއެއް ބާއްވަނީ\nނިރު އެކްސެލެރޭޓަރގެ ފުރަތަމަ ޑެމޯ ޑޭ ބާއްވާ، ތިން ސްޓާޓް-އަޕް ކުންފުންޏެއްގެ ހިދުމަތްތައް ދައްކާލައިފި\nދެ ކައުންސިލު ގުޅިގެން ކުރިނބީގައި ހަދައި ދެ ކޮޓަރީގެ އެޕާޓްމަންޓްގެ ބިންގާ އަޅައިފި\nދިރާގު މުވައްޒަފުންގެ މެދުގައި ބާއްވާ ފުޓްސަލް މުބާރާތް ޑެސްކަޕް ފަށައިފި\nކުދި އަދި މެދު ފަންތީގެ ވިޔަފާރިތަކަށް މަސައްކަތު ބަައްދަލުވުމެއް ކަސްޓަމްސް އިން ކުރިއަށް ގެންގޮސްފި\nމެމްބަރެއް ހުރިކަމުގެ އިހްސާސްކުރެވިއްޖޭ ރައްޔިތުން ބުނާވަރުކުރާނަން: ޔާސިރު\nބޯހިޔާވަހިކަމުގެ އާ މަޝްރޫއެއް ސަރުކާރުން ވަރަށް އަވަހަށް އިއުލާންކުރާނެ: ޔާސިރު\nހަވަލި ފެއަރގައި ހދ އިން ބައިވެރިވީ ހަމައެކަނި ހަނިމާދޫ ޒުވާނުންގެ ޖަމިއްޔާ\nހިޖުރަކޮށްފައިވާ މީހުން އަނބުރާ ވަޒަނަށް ދެވޭނެ ގޮތެއް ހޯދަންޖެހޭ: ސަޤީފް\nރަށު މީހާ ރަށަށް ކެމްޕެއިންނަށް ނަޝީދުގެ ވަރުގަދަ ހަމަލާތަކެއް !


COVID haalathu goas minvaru5chartun | Mihaaru\nކޮވިޑް ކޮންޓްރޯލްކުރަން މާސްކު އެޅުން މަޖުބޫރުކޮށްފައިވާ މާލޭގެ މަގުމަތީގައި އިއްޔެ ދެ މީހަކު މާސްކުގައި: ވޭތުވެދިޔަ ދެތިން ހަފްތާ ތެރޭ ބަލިމަޑުކަމުގެ ހާލަތު ވަނީ ދަށަށް ގޮސްފައި. ފޮޓޯ: ނިޝާން އަލީ/ މިހާރު\n05 އޯގަސްޓް 2020 - 08:59 41 comments\nކޮވިޑް-19 އަށް ޕޮޒިޓިވްވާ މީހުންނާއި ނުރައްކާ ބޮޑު މީހުންނަށް ބަލި ޖެހުން އިތުރުވަމުންދާތީ ހިފެހެއްޓުންތައް އިއްޔެ ވަނީ އަނެއްކާވެސް ހަރުކަށިކޮށްފަ އެވެ. އަދި މާސްކު އެޅުން މިދިޔަ ހަފްތާގައި މަޖުބޫރުކުރި އެވެ. އެކަމަކު މި ފިޔަވަޅުތަކުގެ އަސަރު ފެންނަން އަދި ދުވަސްކޮޅެއް ނަގާނެ އެވެ. މި ވަގުތު އޮތީ ޖުލައި މަހު ކޭސްތައް މައްޗަށް އަރައިގެން ދިޔުމާއި މި މަހު އަދި އެއަށް ވުރެ ނުބައިވެދާނެ ކަމުގެ ކަންބޮޑުވުމެވެ.\nހެލްތު އިމަޖެންސީ އޮޕަރޭޝަންސް ސެންޓަރު (އެޗްއީއޯސީ) އިން ބުރާސްފަތިދުވަހުގެ ރޭ ބޭއްވި ނިއުސް ކޮންފަރެންސްގައި ދިން މައުލޫމާތުތަކުން އެނގޭ ގޮތުގައި ކޮވިޑްގެ ހާލަތު ބުނެދޭ ގިނަ ކަންތައްތަކެއް ރާއްޖޭގައި ހުރީ ގޯސްކޮށެވެ. ދައްކާލި ބައެއް ޗާޓުތަކުން އެއީ ކިހާވަރަކަށް ކަން އެނގެ އެވެ.\n1. ޕޮޒިޓިވްވާ ނިސްބަތް\nކޮވިޑަށް ޓެސްޓުކުރަން ނަގާ ސާމްޕަލްތަކުގެ ތެރެއިން ހަފްތާއަކު ޕޮޒިޓިވްވާ ނިސްބަތް ޖޫން މަހު އަދި ޖުލައި ކުރީކޮޅު 2-3 ޕަސެންޓުގައި ހުރެފައި މަތިވަމުން ގޮސް މިދިޔަ މަހުގެ ފަހު ހަފްތާގައި ވަނީ ހަތް ޕަސެންޓަށް އަރައިފަ އެވެ. ބަލި ކޮންޓްރޯލްވެފައިވާ ނަމަ އެ ނިސްބަތް ހުންނާނީ، ޑަބްލިޔުއެޗްއޯގެ މިންގަނޑު ބުނާ ގޮތުން، (ޝައްކުކުރެވޭ ކޭސްތައް ހޯދައި ޓެސްޓުކުރުން ރަނގަޅު ހާލަތުގައި) ފަސް ޕަސެންޓަށް ވުރެ ދަށުގަ އެވެ.\nއެކި ދުވަހު އަދި އެކި ހަފްތާތަކުގައި ކޭސްތައް ފެންނާނީ އެކި ވަރަށް ކަމަށް ވާތީ، އަދަދުތަކުން އެކަނި އަޅާބެލުމުގެ ބަދަލުގައި ސާމްޕަލްގެ ނިސްބަތުން ޕޮޒިޓިވްވާ ވަރު ބެލުމުން ހަގީގީ މަންޒަރެއް ފެންނާނެ އެވެ.\n"ޕޮޒިޓިވިޓީ އިތުރުވާ ވަރަކަށް އޭގެ މާނައަކީ ހަމަ އިންފެކްޝަން މުޅި މުޖުތަމައު ތެރޭގައި އިތުރުވަމުންދާ ނިސްބަތް،" ކޮވިޑްގެ ޓެކްނިކަލް އެޑްވައިޒަރީ ގްރޫޕް (ޓެގް)ގެ މެމްބަރު ޑރ. ނަޒްލާ މުސްތަފާ ވިދާޅުވި އެވެ.\n2. ފްލޫ ކްލިނިކްތަކުން ފެންނަ ކޭސްތައް\nފްލޫ ކްލިނިކްތަކަށް ދާ މީހުންގެ ތެރެއިން ޕޮޒިޓިވްވާ މީހުން ވަނީ ނިސްބަތުން ވަރަށް ބޮޑަށް އިތުރުވެފަ އެވެ. އެ ނިސްބަތް ޖުލައި މަހުގެ ފަހު ހަފްތާގައި 19 ޕަސެންޓަށް އެރީ ކުއްލިއަކަށެވެ. އެއީ ވޭތުވެދިޔަ ދެ މަސް ތެރޭ ފެނުނު އެންމެ ބޮޑު އިތުރުވުމެވެ.\n"މީގެން ހަމަ އަޅުގަނޑުމެން ވެސް ވަރަށް ހައިރާންވި،" ޑރ. ނަޒްލާ ވިދާޅުވި އެވެ.\nFrom 22 to 28 July,atotal of 958 samples have been taken from flu clinics. From which 178 samples (19%) tested positive for COVID-19.\n🔹This isasignificant increase in the positivity rate.\n🔹You must visitaflu clinic, if you have any COVID-19 symptoms pic.twitter.com/5C6iTARLUF\n— Health Protection Agency (@HPA_MV) July 30, 2020\n3. ގުޅުމެއް ނެތް ކޭސްތައް\nކުރިން ޕޮޒިޓިވްވި މީހަކާ ގުޅުމެއް ނެތި ޕޮޒިޓިވްވާ އަދަދު އިތުރުވަމުންދާ ކަމުގެ އިންޒާރު އެޗްޕީއޭ އިން ދެމުން ގެންދާތާ ހަފްތާތަކެއް ވެއްޖެ އެވެ. ޖުލައި ފަހުކޮޅު އެފަދަ ކޭސްތައް ރެކޯޑް މިންވަރަކަށް އިތުރުވެ 42 ޕަސެންޓަށް ވަނީ އަރައިފަ އެވެ.\n"އެއީ ވަރަށް ބޮޑަށް ހާސްވާންވީ ކަމެއް. ލިންކު ނުވެ މިހެން މީހުން އިތުރުވުމަކީ، މުޖުތަމައު ތެރޭގައި އުޅޭނެއޭ އަދި ނޭނގި ޕޮޒިޓިވްވާ މީހުން،" ޑރ. ނަޒްލާ ވިދާޅުވި އެވެ.\nގުޅުމެއް ނެތް ކޭސްތައް ރާއްޖޭގައި ނިސްބަތުން ވަރަށް ގިނަ ކަމަށް އިއްޔެގެ ނިއުސް ކޮންފަރެންސްގައި ވެސް ހެލްތު މިނިސްޓްރީން ބުންޏެވެ.\n"މި ގޮތަށް އަންލިންކްޑް ކޭސެސް މަތިވާ ކަމުގައި ވަންޏާ ސްޕްރެޑް ވަރަށް ބޮޑަށް މަތިވެގެންދާނެ،" ހެލްތު މިނިސްޓްރީގެ ޑެޕިއުޓީ ޑިރެކްޓަ ޖެނެރަލް، ޕޮލިސީ ޕްލޭނިން އެންޑް އިންޓަނޭޝަނަލް ހެލްތު، އާއިޝަތު ސާމިޔާ ވިދާޅުވި އެވެ.\nއަލަށް ފެންނަ ކްލަސްޓާތަކުގެ އަދަދު ވެސް ޖުލައި މަހު ވަނީ ވަރަށް ބޮޑަށް މައްޗަށް ގޮސްފަ އެވެ. އެގޮތުން ޖޫންއާ އަޅާބަލާ އިރު އާ ކްލަސްޓާތައް ނިސްބަތުން ގާތްގަނޑަކަށް ދެ ގުނަ (47.3 ޕަސެންޓް) އިތުރެވެ. އާ ކްލަސްޓާތައް ގިނަވުމަކީ ވެސް ބޮޑަށް ބަލި ފެތުރެމުންދާ ކަމުގެ އަލާމާތެކެވެ.\n4. ބޭނުންކުރަން ޖެހޭ ހޮސްޕިޓަލް އެނދުގެ އަދަދު\nކޮވިޑަށް ފަރުވާދޭން ހުރި ހޮސްޕިޓަލް އެނދުތަކުގެ 30 ޕަސެންޓް ހުރީ ފުރިފަ އެވެ. އޭގެ އެއް ސަބަބަކީ ނުރައްކާ ބޮޑު މީހުންނަށް ބަލި ޖެހޭ އަދަދު މަތިވެ، އެޑްމިޓްކުރާ މީހުން އިތުރުވުމެވެ. އެނދުތައް ބޭނުންކުރާ މިންވަރު އެންމެ ބޮޑަށް އިތުރުވެފައި ވަނީ މިދިޔަ މަހުގެ ފަހު ދެ ހަފްތާގަ އެވެ.\n"[ކޭސްތައް] ވަރަށް އަވަހަށް މަތިވެގެން ވަރަށް ބައިވަރު މީހުން ބަލިވެއްޖެއްޔާ ހޮސްޕިޓަލް ބެޑްތައް ވެސް ފުރޭނެ،" ޑރ. ނަޒްލާ ވިދާޅުވި އެވެ.\nއަނެއް ބިރަކީ ހޮސްޕިޓަލުގައި ފަރުވާ ދޭން ޖެހޭ މީހުން މާ ގިނަވެއްޖެ ނަމަ، ޑޮކްޓަރުންނާއި ނަރުހުން ނުލިބިގެން، ކޮވިޑަށާއި އެހެން ބަލިތަކަށް ވެސް، ބޭނުންވާ މިންވަރަށް ފަރުވާ ނުދެވިދާނެ ކަމެވެ. ކޮވިޑް ޖެހިގެން އެތައް ބަޔަކު މަރުވި ގައުމުތަކުގައި ދިމާވި އެއް މައްސަލައަކީ ވެސް، ފަރުވާދޭނެ މީހުން މަދުވުމެވެ.\n"އަޅުގަނޑުމެންގެ ޑޮކްޓަރުންނާއި ނަރުހުން އަސްލު ވަރަށް މަދު،" ޑރ. ނަޒްލާ ވިދާޅުވި އެވެ.\n"އެހެންވެ ކޭސްތައް އިތުރުވަމުންދާ ވަރަކަށް، އަޅާލާނެ ޑޮކްޓަރުންނާއި ނަރުހުންނާ ވެސް މަދުވާނެ. އަދި މީގެ އިތުރުން ކޮވިޑް ނޫން އެހެން ބަލިތަކަށް ދެވޭ ފަރުވާ ނޫނީ އެ ކަންތަކަށް ވެސް ވަރަށް ބޮޑަށް ބުރޫ އަރާނެ."\n5. ނުރައްކާ ބޮޑު މީހުން އިތުރު\nދިވެހިންގެ ތެރޭގައި ކޮވިޑް ފެތުރުން އިތުރުވުމާ ގުޅިގެން، ބަލި ޖެހޭ އުމުރުން ދުވަސްވީ މީހުން ގިނަވެއްޖެ އެވެ. ފަސްދޮޅަހުން މަތީގެ މީހުންނަކީ ކޮވިޑްގައި ހާލު ދެރަވުމުގެ ނުރައްކާ ބޮޑު ބައެކެވެ.\nThere is an increasing trend in infections in the elderly age group\n🔹It is important to seek immediate health care if persons above the age of 60 years of age shows symptoms of COVID-19 pic.twitter.com/KX5VdykfTW\nކޮވިޑް ޖެހިގެން ރާއްޖޭގައި މިހާތަނަށް ގިނައިން މަރުވެފައި ވަނީ ވެސް އުމުރުން ދުވަސްވީ މީހުންނެވެ. އަދި ދިވެހިންގެ ތެރޭގައި، ގައިން ގަޔަށް ނާރާ ބަލިތައް އާއްމުކަމުން ވެސް ނުރައްކާ ބޮޑު މީހުން ގިނަ އެވެ. މި ދަނޑިވަޅުގައި ބަލި ފެތުރުން އިތުރުވުމުގެ ނަތީޖާއެއްގެ ގޮތުން ކުރިއަށް އޮތް ތަނުގައި މަރުވާ އަދަދު ބޮޑަށް މައްޗަށް ދިޔުން ވެސް އެކަށީގެންވެ އެވެ.\n"ފުރާނަ އަށް ނުރައްކާވާން ފަށާނީ ގާތްގަނޑަކަށް ދެ ހަފްތާ، ތިން ހަފްތާ އިން. އެހެންވީމާ މީގެން މި އަންނަ އަސަރު އަޅުގަނޑުމެންނަށް އަދި ބޮޑަށް ފެންނާނީ ދެތިން ހަފްތާއެއް ފަހުން،" ކޮވިޑަށް ޕޮޒިޓިވްވާ ނިސްބަތް ޖުލައި މަހު އިތުރުވުމާ ބެހޭ ގޮތުން ޑރ. ނަޒްލާ ބުރާސްފަތިދުވަހުގެ ރޭ ވިދާޅުވި އެވެ.\nހާލަތު ގޯސްވުމާ ގުޅިގެން މާސްކު މަޖުބޫރުކުރުމާއި އިއްޔެ އެޅި ފިޔަވަޅުތަކުގެ ނަތީޖާ ފެންނަން ފަށާނީ ވެސް ދެ ހަފްތާއެއްހާ ދުވަސް ފަހުންނެވެ.\nއިތުރު ލިޔުންތައް ހެލްތު ޕްރޮޓެކްޝަން އެޖެންސީ ހެލްތު މިނިސްޓްރީ ޑރ. ނަޒްލާ މުސްތަފާ އެޗުއީއޯސީ ސިއްހަތު ބަލިތައް\nމަރުވިފަހުން އައިސޮލޭޝަނަށް ގުޅުމުން މައާފަށް އެދިއްޖެ\nކޮވިޑާ ގުޅޭ ކަންކަމުގައި އާންމުންގެ ހިޔާލު ހޯދަނީ


ރަންރޮނގު ރައިވެރިމަސް - ވިކިޕީޑިއާ\nރަންރޮނގު ރައިވެރިމަސް (ސައިންޓިފިކް ނަން: Neoniphon aurolineatus)ނުވަތަ (އިނގިރޭސި ބަހުން: Yellowstriped squirrelfish)އަކީ ގިނަ ރައިވެރިމަހާ ޚިލާފަށް މާފުނުގައި އުޅޭ މަހެކެވެ. އާއްމު ގޮތެއްގައި އުޅެނީ 40 މީޓަރަށްވުރެ ފުން ފަރުތަކުގައެވެ. ވުމާއެކު ދިވެހި މަސްވެރިންނަށާއި ފަރުފަރަށްއެރި ފީނާއުޅޭ މީހުންނަށް މިއީ ގިނައިން ފެންނަ މަހެއްނޫނެވެ. މިއީ އިންޑިޔާ ކަނޑުގެ ބޮޑު ސަރަހައްދަށް ބެހިފައިވާ މަހެއް ކަމުގައި ވިޔަސް މިބާވަތް ރިކޯޑް ކުރެވިފައިވަނީ ވަރަށް މަދުންނެވެ. ދިވެހިން ރޭގަނޑު ނަނުފައްތައިގެން ކުރާ ކެޔޮޅުކަމުގައި މިބާވަތް ވަރަށް މަދުން ބޭނިފައި ހުރުމަކީ އެކަށީގެންވާ ކަމެކެވެ.\nމަހުގެ ބުރަކަށިމަތީ ކޮތަރިބައިގައި 11 ހަރުކައްޓާއެކު 12 އާއި 14 އާއި ދެމެދުގެ އަދަދަަކަށް މަޑުކަށި ހުރެއެވެ. ބަނޑުދަށް ފަރާތު ކޮތަރިބައިގައި4ހަރުކައްޓާއެކު 8 އާއި9އާއި ދެމެދުގެ އަދަދަކަށް މަޑުކަށި ހުރެއެވެ. މަހުގެ ކުލައަކީ ވިދާ ފިޔާތޮށި ކުލައެކެވެ. މަހުގެ ދެފަރާތުގައި މަހުގެ ދިގަށްވާގޮތަށް ރަންކުލައިގެ ރޮނގުތަކެއް ފާޅުކޮށް ފެންނަން ހުރެއެވެ. ކަރުތާފަތްމަތީ ރަތްކުލައިގެ ފުޅާ ރޮނގެއް ބޮލުގެ ހުރަހަށް ފެންނަށް ހުރެއެވެ. ބުރަކަށިމަތީ ކޮތަރިބައިގެ ދެކަށިދޭތެރޭ ދުލިފަށް ހުންނަނީ ރަތް ކުލައިގައެވެ. މިއީ 22 ސެންޓިމީޓަރަށް ބޮޑުވާ މަހެކެވެ.\nމިއީ ދިވެހި މަސްވެރިންނަށް ގިނައިން ފެންނަ މަހަކަށް ނުވުމާއެކު މިމަހަށް ދިވެހިން ކިޔާއުޅޭ ނަމެއް ރިކޯޑްކުރެވިފައި ނެތުމާއެކުމަހުގައި ހުންނަ އެންމެ ފާހަގަކުރެވޭ ސިފަޔަށް ބަލާ މަހަށްކިޔާ ޢިލްމީ ނަމާ ގުޅޭގޮތުން މިމަހަށް ރަންރޮނގު ރައިވެރިމަސް ކިޔާ ނަންދީފައިވަނީ އެވެ.\nމި ޞަފްހާ އަށް އެންމެ ފަހުން ބަދަލެއް ގެނެވިފައިވަނީ7ޖެނުއަރީ 2008، 17:01 ގައެވެ.


އަޚްލާޤް – Page 8 – DhiSalafiyyah\nޣީބަބުނުމުގެ ޙަޤީޤަތާއި އޭގެ ނުރައްކާތެރިކަން! – 5\n* ޣީބަބުނުމުގެ ބައެއް ސަބަބުތަކާއި ބެހޭގޮތުން ابن تيمية رحمه الله، ވިދާޅުވެފައިވެއެވެ. އޭގެ ތެރެއިން : މީހުން އެއްވެހަދާ މަޖްލިސްތަކުގައި މީސްތަކުން ޣީބަ ބުނެއުޅެއެވެ. ނަމަވެސް އެބައިމީހުން ޣީބަ ބުނަނީ އެކަން ރައްދުވާ ފަރާތް އެކަމުން ބަރީއަވެގެންވާ ކަން ދަންނަ ހާލުގައެވެ. ނަމަވެސް އެކަން ނުކޮށްފި ކަމުގައި ވަނީނަމަ، އެ މަޖިލިހުން އޭނާ ބޭރުކޮށް އެމީހުންގެ މެދުގައި އޮތް މަޤާމު ގެއްލިދާނެ ކަމުގެ ބިރަށްޓަކައި އެބައިމީހުން އެކަން ކުރެއެވެ. އަދި ހެޔޮއެދިގެން އުޅޭ ކަމަށްހެދި، ޣީބަ…\n27/03/2016 އަޚްލާޤް, ދީންއަލްއަޚް އަޙްމަދު ޚާލިދު\nޣީބަބުނުމުގެ ޙަޤީޤަތާއި އޭގެ ނުރައްކާތެރިކަން! – 4\nޣީބައަކީ ހަމައެކަނި ބުނެލާ ބަހަކުން ކުރެވޭ ކަމެއްނޫނެވެ. ނަމަވެސް އިޝާރާތުންނާއި، ހަނާއެޅުމާއި، މީހެއްގެ ހުރި އުނިކަމަކަށް ފާޑު ކިޔުމާއި، ލިޔުމުންނާއި، ކުރެވޭ ހަރަކާތުންވެސް ޣީބައިގެ މަގްސަދެއް އެކަމުގައި ވާނަމަ އެކަންކަން ޣީބައިގެތެރެއަށް ވަދެގެން ދެއެވެ. (( دخلت علينا امرأة فلما ولَّت أومأت بيدي أنها قصيرة، فقال رسول الله : “اغتبتيها”)) . އާއިޝާ رضي الله عنها ކިބައިން ރިވާވެގެން ވެއެވެ. ތިމަންކަމަނާގެ އަރިއަހަށް އަންހެން ބޭކަނބަލަކު ވަޑައިގަތެވެ. ދެންފަހެ އެކަނބުލޭގެ…\n26/03/2016 އަޚްލާޤް, ދީންއަލްއަޚް އަޙްމަދު ޚާލިދު\nޣީބަބުނުމުގެ ޙަޤީޤަތާއި އޭގެ ނުރައްކާތެރިކަން! – 3\nޣީބަ ބުނުމުގައި ތިމާގެ އަގުހުރި ވަގުތުތައް ނަގާލާ މީހަކީ، އީމާން ކަމުގެ މީޒާނުގައި ބުރަދަނެއް ނެތް، ބަލިކަށި، މޮޔަޔަކަށް ނުނީ ނުވާނެއެވެ. އަދީ އޭނާ އެކުރަނީ ގެއްލުމާއި، ހަލާކު ހުރި ވިޔަފާރި އެކެވެ.\n22/03/2016 އަޚްލާޤް, ދީންއަލްއަޚް އަޙްމަދު ޚާލިދު\nޣީބަބުނުމުގެ ޙަޤީޤަތާއި އޭގެ ނުރައްކާތެރިކަން! – 2\nމިކަމުގެ ނުބައި ކަމާއި, މިކަމުގެ ސުންޕާކަން އެނގިހުރެ ޢީބަބުނާ ބަޔަކީ، ބަލިކަށި، ފިނޑި،ބައެއް ކަމުގައި ނޫނީ ނުވާނެއެވެ. އަދި އީމާންކަން ބަލިކަށި ވެފައިވާ ބައެއްގެ މެދުގައި މެނުވީ މިކަން ފެތުރިގެން ނުދާނެއެވެ. އެކަމަކީ މީސްތަކުންގެ އަބުރު ވެއްޔާ މޮޑެލާ ކަމެކެވެ. އަދި އެކަަމަކީ ތިބާގެ އަޚާގެ ޙައްޤު ނިގުޅައިގަނެ އެއަޚާއަށް ދެވޭ ބޮޑު، އަނިޔާއަކަށް ނޫނީ ނުވާނެއެވެ. އަދި އެކަމަކީ ﷲ ތަޢާލާ ޙުރުމަތް ތެރި ކުރެއްވި ނަފްސެއްގެ އަބުރަށް ދެވޭ ގެއްލުމެކެވެ. މިކަމުގެ ހުރި ނުބައިކަމުގެ…\n20/03/2016 އަޚްލާޤް, ދީންއަލްއަޚް އަޙްމަދު ޚާލިދު\nالحمد لله رب العالمين، والصلاة والسلام على أشرف الأنبياء والمرسلين، أما بعد : ޣީބަބުނުމަށް ދޭތެރެޖެއްސުން ނުވަތަ ކުޓުވުން ފަދަ ކިތަންމެ ތަފާތު ނަންތަކެއް ކީ ކަމުގައި ވީނަމަވެސް އެކަމުން ޙާޞިލުވާ ކަމަކީ މީހަކު ނުރުހޭ ކަމެއްގެ ވާހަކަ އޭނާ ނެއްތަނެއްގައި ދެއްކުން ކަމުގައި ވާނަމަ އެކަން ވެގެން ދާނީ ޣީބަ ބުނުމަށެވެ. އަދި އެއީ ހުތުރުކަން ބޮޑުވެގެންވާ، އެޢާދަޔަކަށް މާތްވެގެންވާ އިސްލާމްދީނުގައި އިންކާރުކުރެވި ނުރުހުން ރައްދު ކުރެވޭ ޢާދައެކެވެ. ޣީބަބުނުމަކީ ކޮބައިކަމާއި،…\n10/03/2016 އަޚްލާޤް, ދީންއަލްއަޚް އަޙްމަދު ޚާލިދު\nއިސްލާމްދީނަކީ الله ތަޢާލާ މީސްތަކުން އުޅުމަށްޓަކައި ރުއްސަވާވޮޑިގަންނަވާ ގޮތެވެ. އިސްލާމްދީނުގައި ރިވެތިއަޚްލާޤަށް ވަރަށްބޮޑު އަހައްމިޔަތުކަމެއް ދެވިފައިވެއެވެ. ރަސޫލުން ފޮނުއްވުނީ މައިގަނޑު ދެ މަޤްޞަދަކައިގެންނެވެ. އެއީ ތައުޙީދަށް ގޮވާލުމަށާއި ނަފުސުތަކުގައި ރިވެތި އަޚްލާޤު އަށަގެންނެވުމަށެވެ. ރަސޫލު الله ޞައްލަ الله ޢަލައިހި ވަސައްލަމަ ޙަދީޘުކުރައްވާފައިވެއެވެ. (( إِنَّمَا بُعِثتُ لِأُتَمِّمَ مَكَارِمَ الأَخلَاقِ)) 1މާނައީ: “ތިމަންކަލޭގެފާނު ފޮނުއްވުނީ ރިވެތި އަޚްލާޤު ފުރިހަަމަކުރެއްވުމަށްޓަކައެވެ.” މުޅި ދީނަކީވެސް އަޚްލާޤެވެ. ދީން ބިނާވެފައިވަނީ الله އާ އަޅާއާ ދެމެދު އޮންނަ އަޚްލާޤާއި (ޞައްޙަ…\n19/01/2016 އަޚްލާޤްއައްޝައިޚު މުޙައްމަދު ޝާފިޢު ބިން ޢަބްދިލްޣަފޫރު\n13/10/2015 އަޚްލާޤް, ދީންއަލްއަޚް އަޙްމަދު ޝުޖާޢު ޝަރީފް\n02/10/2015 އަޚްލާޤް, ދީންއަލްއަޚް އަޙްމަދު ޝުޖާޢު ޝަރީފް\n24/09/2015 އަޚްލާޤް, ދީންއައްޝައިޚު އަޙްމަދު ނާޒިޙް


މިލާނުގެ އެއްބަސްވުން އިބްރަހިމޮވިޗް އަނެއްކާވެސް އާކުރަނީ\nއިބްރަހިމޮވިޗް އެއްބަސްވުން އާކުރުން\nއިބްރަހިމޮވިޗުގެ އެއްބަސްވުން މި ސީޒަން ނިމުމުން ހަމަވާނެ\nއިބްރަހިމޮވިޗް މިލާނަށް ބަދަލުވީ 2019 އަހަރުގެ ފަހުކޮޅު\n5 އޭޕްރިލް 2021 | ހޯމަ 19:53\nއޭސީ މިލާނަށް ކުޅެމުން އަންނަ ސްވިޑެންގެ ތަޖުރިބާކާރު ފޯވާޑް ޒްލަޓާން އިބްރަހިމޮވިޗް\nއޭސީ މިލާނާއެކު ހަދާފައިވާ އެއްބަސްވުން އިތުރު އެއް އަހަރަށް އާކުރަން ސްވިޑެންގެ ތަޖުރިބާކާރު ފޯވާޑް ޒްލަޓާން އިބްރަހިމޮވިޗް ނިންމާފައިވާ ކަމަށް ރިޕޯޓުތައް ބުނެފިއެވެ.\nއެހެންކަމުން މިއީ 2019 ވަނަ އަހަރުގެ ޑިސެމްބަރު މަހުގެ ފަހުކޮޅު އަލުން އަނބުރާ މިލާނަށް ބަދަލުވުމަށްފަހު، އުމުރުން 39 އަހަރުގެ އިބްރަހިމޮވިޗް މިލާނުގެ އެއްބަސްވުން އާކުރާނެ ދެވަނަ ފަހަރެވެ. އެގޮތުން އެންމެ ފުރަތަމަ އިބްރަހިމޮވިޗް މިލާނާ ގުޅުނީ އެއް އަހަރުގެ އެއްބަސްވުމެއްގެ ދަށުންނެވެ. އަދި ފަހުން މިދިޔަ އަހަރުގެ ސެޕްޓެމްބަރު މަހު އިބްރަހިމޮވިޗް ވަނީ މި ސީޒަނުގެ ނިޔަލަށް އެއްބަސްވުން އާކޮށްފައެވެ.\nރިޕޯޓުތައް ބުނާ ގޮތުން އިބްރަހިމޮވިޗް މިހާރު ވަނީ އިތުރު އެއް އަހަރަށް މިލާނުގައި މަޑުކުރުމަށް ނިންމާފައެވެ. އަދި އަވަސް މުސްތަގުބަލެއްގައި އައު އެއްބަސްވުމުގައި ސޮއިކުރާނެ ކަމަށްވެސް ރިޕޯޓުތައް ބުނެއެވެ.\nމިލާނުގެ އެއްބަސްވުން އިބްރަހިމޮވިޗް އާކުރާއިރު، އޭނާ އަންނަނީ މިލާނަށް ބަދަލުވުމަށްފަހު ތަފާތު މޮޅު ކުޅުމެއް ދައްކަމުންނެވެ. އެގޮތުން މި ފަހުން މިލާނަށް ބަދަލުވުމަށްފަހު، އޭނާ ވަނީ މިހާތަނަށް މިލާނަށް ކުޅެދިން 44 މެޗުގައި 28 ލަނޑު ޖަހާފައެވެ. އަދި މީގެ ކުރިން 2010-2012 އަށް އިބްރަހިމޮވިޗް މިލާނަށް ކުޅެދިންއިރު، އެ ފަހަރު އޭނާ ވަނީ މިލާނަށް ކުޅެދިން 85 މެޗުގައި 56 ލަނޑު ކާމިޔާބުކޮށްފައެވެ. އަދި ވަނީ މިލާނާއެކު އިޓާލިއަން ލީގާއި އިޓާލިއަން ސުޕަ ކަޕް ކާމިޔާބުކޮށްފައެވެ.\nމި ފަހަކަށް އައިސް އިބްރަހިމޮވިޗުގެ ކުޅުން ވަރަށް ބޮޑަށް ފާހަގަވެގެންދިޔައިރު، 2016 ވަނަ އަހަރު ސްވިޑެންގެ ޤައުމީ ފުޓްބޯޅަ ޓީމަށް ކުޅުން ހުއްޓާލި ފޯވާޑް ދާދި ފަހުން ވަނީ އެ ނިންމުން ބަދަލުކޮށް އަލުން ޤައުމީ ޓީމަށް ކުޅެން ފަށާފައެވެ.\nޒްލަޓާން އިބްރަހިމޮވިޗް އޭސީ މިލާން


Coronavirus ge "Super Antibodies" huri meeheh\nކޮރޯނާވައިރަސްގެ "ސުޕަ އެންޓިބޮޑީޒް" ހުރި މީހެއް\nކޮވިޑް-19 އިގެ ވަބާއަށް ނިމުމުގެ ކޮޅުމަތި ނުފެނި އަދިވެސް މި ބަލިމަޑުކަން މުޅި ދުނިޔޭގެ އެތައް ބަޔަކު ތަހައްމަލު ކުރަން ވަނީ ޖެހިފަ އެވެ. މި ބަލީގެ ވެކްސިން ތައްޔާރުކޮށް ބޭނުންކުރަން ފަށާފައި ވިޔަސް ދުނިޔޭގެ އެންމެންނަށް ޖެހޭ ވަރަކަށް މި ވެކްސިނެއް ނުއުފެއްދެ އެވެ. އެހެންވެ ގިނަ ގައުމުތަކުގައި އަދި ވެކްސިން ދެނީ އުމުރުން ދުވަސްވީ މީހުންނަށާއި ބޮޑެތި ބަލިތަކުގައި އުޅޭ މީހުންނަށް އެކަންޏެވެ.\nދުނިޔޭގެ އާބާދީގެ ބޮޑު ބައެއް އަދިވެސް ތިބީ ވެކްސިން ނުލިބި ބަލިން ދިފާއު ވެވޭނެ ގޮތެއް ނެތިފަ އެވެ. ނަމަވެސް އެމެރިކާގެ ޖޯން ހޯލިސް އަކަށް މި ބަލި ޖެހިދާނެ ކަމުގެ ބިރެއް ނެތެވެ. ސަބަބަކީ ޖޯން ދެކެ ކޮރޯނާވައިރަސް މާ ބިރުގަންނާތީ އެވެ.\nޖޯންގެ ހަށިގަނޑުގައި ކޮރޯނާވައިރަހާ ހަނގުރާމަ ކުރާނެ "ސުޕަ އެންޓިބޮޑީޒް" އުފެދިފައި ވެއެވެ. އެހެންކަމުން ފުރާނައަށް ގެއްލުންވާފަދަ ނުރައްކާތެރި ކޮރޯނާވައިރަހަށް ޖޯންގެ ހަށިގަނޑަށް ވަދެވުމަކީ ވަރަށް ނާދިރު ކަމެކެވެ. އެހެން ގޮތަކަށް ބުނާނަމަ ޖޯން ހަށިގަނޑުގައި ހުރި ސުޕަ އެންޓިބޮޑީޒްތަކާ ހެދި ކޮރޯނާވައިރަސް އޭނާގެ ހަށިގަނޑަށް ވަންނާކަށް ބޭނުމެއް ނުވާނެ އެވެ.\nޖޯޖް މޭސަން ޔުނިވަސިޓީގައި ކޮމިއުނިކޭޝަންސް މެނޭޖަރެއްގެ ވަޒީފާ އަދާކުރާ ޖޯންއަށް އޭނާގެ ހަށިގަނޑުގައި ސުޕަ އެންޓިބޮޑީޒް ހުރިކަން އެނގުނީ މިދިޔަ އަހަރުގެ ޖުލައި މަހު އެވެ. އެއީ އޭނާގެ ކެމްޕަސްގައި ކުރިޔަށް ގެންދިޔަ ކޮރޯނާވައިރަސް ދިރާސާއެއްގައި އޭނާ ވޮލަންޓިއާކޮށް ބައިވެރިވުމުންނެވެ.\nމިދިޔަ އަހަރުގެ މާޗްމަހު ޖޯން އޭނާގެ ޓީންއޭޖް ދަރިފުޅު ޑޭވިސް އާއެކު ޔޫރަޕަށް ދަތުރެއް ކުރި އެވެ. އެނބުރި ރަށަށް އައި މަގުމަތީގައި ފްލައިޓް ތެރޭގައި އިންދާ އޭނާގެ ނޭފަތަށް އުނދަގޫތަކެއް ވާން ފެށި އެވެ. އޭނާ ހީކުރީ ސައިންސްގެ އުނދަގުލެއް ކަމަށެވެ. ޖެހިގެން އައި އެޕްރީލްމަހު ޖޯންގެ ހައުސްމެއިޑަށް ވަރަށް ގަދަޔަށް ކޮވިޑް-19 ޖެހުނެވެ. އެކަމާ އޭނާ ވަރަށް ބިރުގަތެވެ. އެމީހާއަށް ވީވަރު ފެނިފައި އޭނާއަށް ވެސް ބަލި ޖެހި އެހާ ބޮޑުވަރު ވެދާނެކަމުގެ ބިރު ޖޯން އަށް ހީވި އެވެ.\nބިރުން ހުރިވަރުން ދަރިފުޅު ޑޭވިސް އަށް ވަދާއީ ސިޓީއެއް ވެސް އޭނާ ލިޔުނެވެ. އޭނާއަށް ބަލި ޖެހި ސަލާމަތް ނުވުމުގެ ފުރުސަތު ވަރަށް ބޮޑުކަމަށް އޭރު ގަބޫލު ކުރެވިފައި އޮތީމަ އެވެ. ނަމަވެސް ނަސީބަކުން އޭނާއަކަށް ކޮވިޑެއް ނުޖެހެ އެވެ.\nކެމްޕަސްގައި އޮތް ކޮރޯނާވައިރަސް ދިރާސާގައި އޭނާ ބައިވެރިވީ އޭގެ ދެ މަހެއްހާ ދުވަސް ފަހުން މިދިޔަ އަހަރުގެ ޖުލައި މަހު އެވެ. މި ދިރާސާގައި ހެދި ޓެސްޓުތަކަށް ފަހު އެ ޔުނިވަސިޓީގެ ޕެތޮލޮޖިސްޓް އަދި ބައޯއިންޖީނިއާ ލާންސް ލިއޮޓާ ވަރަށް އެހެން ކަހަލަ ޚަބަރެއް ޖޯން އަށް ދިނެވެ.\nލިއޮޓާ ޖޯން ކައިރީ ބުނީ ޖޯންއަށް ނޭނގުނަސް އޭނާއަށް ކޮވިޑް ޖެހި ފަސޭހަވެފައި ހުރި ކަމަށެވެ. އަދި އޭނާގެ ހަށިގަނޑުގައި އެ ބަލީގެ "ސުޕަ އެންޓިބޮޑީޒް" އެބަހުރި ކަމަށެވެ.\nދިރާސާކުރި ސައިންސްވެރިން ޖޯން ކައިރީގައި ބުނީ އޭނާގެ ލޭގައި ހުރި ނޯވެލް ކޮރޯނާވައިރަސް ރެސިސްޓްކުރާ މިންވަރުން އެ ލޭ 10000 ފަހަރު ޑައިލޫޓް ކުރުމުން ވެސް ކޮރޯނާވައިރަހުގެ 90 ޕަސެންޓް ނައްތާލުމުގެ ގާބިލްކަން ހުރި ކަމަށެވެ.\nއެފަހަރުގެ ދިރާސާގައި ބައިވެރިވި 149 މީހުންގެ ތެރެއިން ސުޕަ އެންޓިބޮޑީޒް ހުރީ ހަމަ އެކަނި އެންމެ މީހެއްގެ ގައިގަ އެވެ. އެއީ ޖޯން އެވެ. އެހެން އެންމެންނަށް ވެސް ބަލި ޖެހި ފަސޭހަވެފައި ހުއްޓަސް އެމީހުންގެ ހަށިގަނޑުގައި އެންޓިބޮޑީޒް ހުރީ ވަރަށް މަދުންނެވެ.\n"ކޮވިޑް-19 ޖެހޭ މީހުންގެ ތެރެއިން އެންމެ ފަސް ޕަސެންޓް މީހުންގެޔޯ ސުޕަ އެންޓިބޮޑީޒް އުފެދެނީ އަހަރެން ކައިރީ ސައިންސްވެރިން ބުނި. އަދި ސައިންސްވެރިން ބުނި މީގެ ތެރެއިން ވެސް އެއް ޕަސެންޓް މީހުންގެޔޯ ނިއުޓްރިލައިޒްކުރުމުގެ ގާބިލްކަން އެހާ މައްޗަށް ހުންނަނީ. ނިއުޓްރިލައޒްކުރުމުގެ ގާބިލްކަން ހުންނަ މީހުންގެ ހަށިގަނޑަށް ވަންނަ ހުރިހާ ވައިރަސްތައް މަރާލުމުގެ ގާބިލްކަން ލިބިފައި ހުރެޔޯ ވެސް ބުނި. ސުޕަ އެންޓިބޮޑީޒް ވެސް އެކި މީހުންގެ އުފެދެނީ އެކި މިންވަރަށޭ ވެސް ބުނި. އެ އުފެދޭ މިންވަރަކަށް ބިނާކޮށް އެމީހެއްގެ ހަށިގަނޑުގައި ދިފާއު ވެވޭ ވަރު ބިނާވާނީ،" ޖޯން ބުންޏެވެ.\nސައިންސްވެރިން ބުނާ ގޮތުގައި ޖޯންގެ ގައިން ލޭ ނަގައިގެން ދިރާސާ ކޮށްގެން ނޯވެލް ކޮރޯނާވައިރަހަށް އެކަށީގެންވާ ފަރުވާއެއް ހޯދިދާނެ އެވެ.\nޑަބްލިޔުއެޗްއޯ ވެސް މިހާރު ބުނަނީ މާސްކް އަޅަން ޖެހޭނޭ!


Fiyavathee ge kudhinthakakah aniyakuri massala HRCM in balanee\nފިޔަވަތީގެ ކުދިންތަކަކަށް އަނިޔާކުރި މައްސަލަ އެޗްއާރްސީއެމުން ބަލަނީ\nރޭ ދަންވަރު މީހުންތަކެއް ފިޔަވަތި ކައިރިއަށް އެއްވެފައި\nހުޅުމާލޭގައި ދައުލަތުގެ ބެލުމުގެ ދަށަށް ނަގާފައިފާ ކުދިން ބަލަހައްޓާ ފިޔަވަތީގައި ކުދިންތަކަކަށް އެތަނުގެ މުވައްޒަފުން އަނިޔާކުރި މައްސަލައެއް ބަލަމުން އަންނަ ކަމަށް ހިއުމަން ރައިޓްސް ކޮމިޝަން (އެޗްއާރްސީއެމް) އިން ބުނެފި އެވެ.\nއެޗްއާރްސީއެމުން މައްސަލަ ބަލާކަމަށް ބުނެފައި ވަނީ ފިޔަވަތީގައި ދިރިއުޅޭ ކުޑަކުދިންތަކެއް ރޯ އަޑު އިވެގެން ރޭ ދަންވަރު ބައެއް މީހުން އެތަނުގެ ގޭޓު ކައިރިއަށް އެއްވެފައިވާ ވީޑިއޯއެއް އާންމުވެފައި ވަނިކޮށެވެ. އެކަމާ ގުޅޭ އިތުރު ތަފްސީލް އެކޮމިޝަނުން ހާމަކޮށްފައެއް ނުވެ އެވެ.\nމިކަމާއި ގުޅިގެން ފުލުހުން ބުނެފައި ވަނީ ފިޔަވަތީގައި މުވައްޒަފުން ކުދިންނަށް އަނިޔާކުރި މައްސަލައެއް ރިޕޯޓު ކޮށްފައި ނުވާ ކަމަށެވެ. ނަމަވެސް އެތަނަށް މީހުން އެއްވެގެން އުޅޭކަމުގެ މައުލޫމާތު ލިބިގެން ދިޔަ ކަމަށާއި ނަމަވެސް އޭރު އެތަނުގައި މީހަކު ނެތް ކަމަށެވެ.\nމި މައްސަލައިގައި ދައުލަތުގެ ބެލުމުގެ ދަށަށް ނަގާ ކުދިންގެ ބެލެނިވެރި ފަރާތް ކަމުގައިވާ ޖެންޑާ މިނިސްޓްރީގެ ބަހެއް ވަނީ ލިބޭ ގޮތް ނުވެފަ އެވެ.\nމޯލްޑިވްސް ޕޮލިސް ސާވިސް އެޗްއާރްސީއެމް މިނިސްޓްރީ އޮފް ޖެންޑާ އެންޑް ފެމިލީ + ކުޑަކުދިން ފިޔަވަތި